முன்னோடி வினாத்தாள்பயிற்சிக் கருத்தரங்கு



(கம்பளை தினகரன் நிருபர்)
இவ்வாண்டு ஓகஸ்டில் நடைபெறும் க.பொ.த. உயர்தர பரீட்சைக்கு முன்வைக்கப்பட்டுள்ள புதிய பாடத்திட்டம் சார்பான முன்னோடி வினாத்தாள் பற்றிய கருத்தரங்கொன்று கம்பளை ஆசிரிய வள மத்திய நிலையத்தில் நடைபெற்றது.
வலயக் கல்விப் பணிப்பாளர் திருமதி டபிள்யூ. எம். ஸி. வீரக்கோன், மேலதிக கல்விப் பணிப்பாளர் திருமதி எம். லோகநாதன் ஆகியோர் இணைந்து இக்கருத்தரங்கை ஒழுங்கு செய்திருந்தனர்.
வலயத்தின்பாட அபிவிருத்திக்குப் பொறுப்பான உதவிக் கல்விப் பணிப்பாளர் என். அழகக்கோன் இச் செயலமர்வினை வழிநடத்தினார். கம்பளை வலயத்தில் உயர்தர வகுப்புகளில் கற்பிக்கும் சிங்கள மற்றும் தமிழ் மொழி மூல ஆசிரியர்கள் கலந்து கொண்டனர். 
இலங்கை பரீட்சைத் திணைக்களத்தின் தேசிய மதிப்பீடும் பரீட்சித்தலுக்குமான சேவைப் பிரிவினால் தயாரிக்கப்பட்ட வணிகப்புள்ளி விபரவியல் வணிகக்கல்வி கணக்கீடு தொடர்பாடல் மற்றும் ஊடகக் கல்வி போன்ற பாடங்களுக்கான மாதிரி வினாத்தாள், கை நூல்களும் வழங்கப்பட்டன. வினாத்தாள் கட்டமைப்பின் தனித்துவத்தைப் பேணும் வகையில் இக்கட்டமைப்பு மாதிரி வினாக்கள் அமைக்கப்பட்டிருந்தமை குறிப்பிடத்தக்கது. (வி)
