நீர்ப்பாசன திட்டத்தில் பல கோடி ஊழல் புகார்:மகாராஷ்டிர துணை முதல்வர் இராஜினாமா


மகாராஷ்ட்டிர மாநிலத்தில் காங். தேசியவாத காங்கிரஸ் கூட்டணி ஆட்சி நடந்து வருகிறது. இம்மாநிலத்தில் துணை முதல்வராக இருக்கும் அஜித்பவார் தனது பதவியை இராஜினாமா செய்துள்ளார். நீர்ப்பாசன திட்டத்தில் பல கோடி ஊழல் நடந்திருப்பதாக வந்த புகாரை அடுத்து அவர் பதவியை இழந்துள்ளார். 
தற்போது வெடித்திருக்கும் இந்த புதிய ஊழல் காங். கட்சிக்கும் மேலும் தலைக்குனிவை ஏற்படுத்தி யிருக்கிறது. மத்தியில் ஆளும் காங்கிரஸ் அரசியல் கூட்டணியில் இருந்து வருகிறது. தேசியவாத காங்கிரஸ் (சரத்பவார் தலைமையிலான கட்சி) இவர் மத்திய வேளாண்துறை அமைச்சராக உள்ளார்.
சரத்பவாரின் மருமகன் அஜித்பவார். இவர் கடந்த 2000 முதல் 2009 காலக்கட்டத்தில் நீர்ப்பாசன துறை அமைச்சராக இருந்தபோது ஏலம் விடப் பட்டதில் பல கோடி ரூபா ஆதாயம் பெற்றார் என்பது குற்றச்சாட்டு. அடிப்படையில் எழுந்த புகாரை அடுத்து அவர் தனது பதவியை இராஜினாமா செய்துள்ளார்.
அஜித் பவார் இந்த குற்றச்சாட்டை மறுத்துள்ளார். இத்துடன் தான் கட்சி பணியை தொடர்ந்து செய்யப் போவதாகவும், மக்கள் ஆதரவு தமக்கு உள்ளது. எனது இராஜினாமா கடிதத்தை அனுப்பிவிட்டேன். தற்போது நான் எம். எல். ஏ. மட்டுமே. என் மீதான குற்றச்சாட்டுக்களில் இருந்து விடுபடும் வரை எந்த பதவியையும் ஏற்கமாட்டேன். நான் தவறு செய்யாத போது என்மீதான குற்றச்சாட்டுகள் குறித்து ஏன் கவலைப்பட வேண்டும் என்றார்.
