நாட்டின் பொருளாதாரத்தை வளர்க்கசர்வதேச சட்டத்தரணிகளின் மாநாடு



இலங்கை சட்டத்தரணிகள் சங்கம் இவ்வாண்டில் லோ ஏசியாஅமைப்பின் வருடாந்த வணிகத்துறை மாநாட்டை நடத்துவது என்று தீர்மானி த்துள்ளது. லோ ஏசியா அமைப்பில் அங்கத்துவம் வகிக்கும் ஆசிய, பசுபிக் பிராந்திய நாடுகளுடன் சமீபத்தில் இணைந்து கொண்டுள்ள அமெரிக்காவின் சட்டத்தரணிகளின் முக்கிய பிரதிநிதிகள் இந்த மாநாட்டில் கலந்துகொள்வார்கள்.
011ம் ஆண்டு மார்ச் மாதம் 12 மற்றும் 13ம் திகதிகளில் கொழும்பு ஹில்ரன் ஹோட்டலில் அரசாங்கத்தின் அனுசரணையுடன் இந்த மாநாடு நடைபெறவுள்ளது.
இலங்கை சட்டத்தரணிகள் சங்கத்தின் தலைவர் ஷிப்லி அkஸ் இன்று பொருளாதாரத்துறையில் வளர்ச்சியடைந்துவரும் இலங்கையில் இத்தகைய சர்வதேச மாநாடு நடத்தப்படுவது மகிழ்ச்சிக்குரிய விடயம் என்று கூறினார்.
இம்மாநாட்டினை இங்கு நடத்த எடுத்த தீர்மானம் இலங்கை மீது வெளிநாட்டவர்கள் இங்கு நம்பிக்கையுடன் வந்த முதலீடு செய்ய ஒரு அரிய சந்தர்ப்பமாக அமைந்துள்ளது என்று கூறினார். இம் மாநாட்டில் கலந்துகொள்ளும் எமது நாட்டுச் சட்டத்தரணிகள் உலக வணிகம் மற்றும் சட்டம் போன்றவற்றை கற்று அறிய ஒரு அரிய சந்தர்ப்ப மாகவும் அமையவுள்ளது.
இந்த மாநாட்டை ஒழுங்கு செய்த குழுவின் தலைவரான சுனில் அபேரட்ன இம்மா நாட்டின் மூலம் சர்வதேச வர்த்தக பிரமுகர்களும், முதலீட்டாளர்களும் வருகை தருவார்கள் என்றும் அதனால் வணிகத்துறை வளர்ச்சியடைவதுடன் பொருளாதாரமும் அபிவிருத்தியடையும் என்று கூறினார். இம்மாநாட்டில் 100க்கு மேற்பட்ட வெளிநாட்டு பிரதிநிதிகளும் 350க்கு மேற்பட்டு உள்நாட்ட பிரதிநிதிகளும் கலந்துகொள்வார்கள்.
‘சட்டத்தின் மூலம் நிலையான மற்றும் வேகமாக வளர்ச்சி அடையும் பொருளாதாரத்தை கட்டியெழுப்புதல்’ என்ற தொனிப் பொருளில் இந்த மாநாடு நடதப்படும்.
