புகை பிடித்தலை இஸ்லாம் கண்டிக்கின்றது



இன்று உலகில் அதிகமானவர்கள் புகைப்பழக்கத்திற்கு அடிமையாகி விட்டார்கள். இஸ்லாம் வீண்விரயம் செய்வதை தடுக்கின்றது. வன்மையாக கண்டிக்கவும் செய்கிறது. புகைபிடிக்கும் ஒருவன் அதில் எவ்விதமான நன்மையையும் பெறவும் இல்லை. பெறவும் முடியாது. அவை அனைத்தும் மனிதனை அழிவுப் பாதைக்கே இட்டுச் செல்கிறது.
இன்று முஸ்லிம் இளைஞர்கள், முதியவர்கள் என்ற வேறுபாடு இன்றி புகைப்பழக்கத்தில் மூழ்கியுள்ளனர்.
இப்பழக்கம் மனிதனின் மூளை, ஈரல், இரத்தம் போன்றவற்றில் தாக்கத்தை ஏற்படுத்தும் என மருத்துவர்கள் கூறியுள்ளனர்.
புகையிலை பயிரிடுவதால் ஒரு கோடிக்கும் அதிகமான மக்களின் உணவு பயிரிடும் நிலம் அபகரிக்கப்படுகிறது. இவ்வாறு மக்கள் வயிற்றில் அடிக்கும் நிலைமைக்கு துணையோக வேண்டாம்.
சுருங்கிக் கொண்டு போகும் உலகில் மக்கள் மத்தியில் அதிசயிக்கத்தக்க நோய்கள் பரவிக் கொண்டிருக்கின்றன. அதற்கு இன்னுமொரு காரணம் புகையிலையிலிருந்து வரும் நச்சுப் பொருட்கள் காற்றில் கலந்து மனிதனுக்கு ஒருவகையான நோய்களை ஏற்படுத்துகின்றன.
புகையிலை உற்பத்திக்காக புகையிலையை பதப்படுத்தும் போது சுமார் 7,8 கிலோ மரக்கட்டைகள் எரிக்கப்படுகின்றன. ஆனால் ஒரு ஏக்கர் புகையிலையை பயிரிடுவது சுமார் 150 மரங்களை அழிப்பதற்கு சமம். இதன் போது சுற்றுப்புறமும் சூழலும் பாதிப்படைகின்றன.
இஸ்லாம் மனிதனின் உடல் வீணாக அழிவதை விரும்வில்லை.
நபிகள் நாயகம் (ஸல்) அவர்கள் தற்கொலை செய்வதை அனுமதிக்கவில்லை என்று கூறியுள்ளார்கள்.
புகைப்பழக்கமுள்ளவர் ஹராம் செய்வதாக சில அறிஞர்கள் கூறியுள்ளதாக அறிவிக்கப்படுகிறது. ஆனால் இப்பழக்கம் உடல் ஆரோக்கியத்துக்கு ஆகுமானதன்று. எனவே இவற்றை நாம் முற்றுமுழுதாக தவிர்ப்போம்.
புகைபிடிப்பவர் தனக்கு நோயை உண்டாக்குகின்றார். இதேவேளை இவருக்கு அருகாமையிலுள்ளவரும் நோயாளனாவதற்கு சந்தர்ப்பம் கிடைக்கின்றது.
எனவே, இஸ்லாம் புகைத்தலை முற்றாகத் தவிர்க்கிறது.
மனிதனுக்கு ஊறுவிளைவிக்கும் புகையிலையால் எவ்விதமான பயனுமில்லை பணமும் செலவாகிறது என்பது தான் உண்மை எனவே, இஸ்லாமிய வழி நடந்து ஒழுகுவோம்.

