அனைத்து மதங்களினதும்உட்பொருள் தெய்வீக அன்பே

நேர்கண்டவர்: 
மகேஸ்வரன் பிரசாத்...-
தமது ஆன்மீக முறைமை எந்த ஒரு குறித்த குழுவையோ மதத்தையோ சார்ந்ததல்ல. அது எந்தவித சமயப் பின்னணியையும் கொண்டிராது. மனித குலத்தவர் எல்லோருக்கும் நன்மை பயப்பதற்கானது எனக் கூறுகின்றார் ராராம் கல்கி அவதார அமைப்பின் பிரதம குரு மகான். “இந்த முறைமையைக் கற்றுக்கொள்வதற்காக நாம் எல்லோரையும் அழைக்கின்றோம். ஏனெனில் எல்லா மதங்களினதும் உட்பொருள் தெய்வீக அன்பே” எனவும் அவர் அழைப்பு விடுக்கின்றார்.
கல்கி அவதார அமைப்பின் தலைமையகமான லண்டனிலிருந்து கடந்த மாதம் கொழும்பு வந்திருந்த மகான், பம்பலப்பிட்டி கதிரேசன் மண்டபத்தில் இடம்பெற்ற விசேட அருள்பாலிக்கும் நிகழ்விலும் கலந்து கொண்டார். அதன் பின்னர் எமக்களித்த விசேட பேட்டியிலேயே அவர் இதனைத் தெரிவித்தார். இந்தப் பேட்டியில் அவர் மேலும் முக்கியமாகத் தெரிவித்திருப்பதாவது:

இந்த ஆன்மீக முறைமை எந்த ஒரு குறித்த குழுவையோ மதத்தையோ சார்ந்ததல்ல. இது எந்தவித சமயப் பின்னணியையும் கொண்டிராது. மனித குலத்தவர் எல்லோருக்கும் நன்மை பயப்பதற்கானது. இந்த முறைமையைக் கற்றுக்கொள்வதற்காக நாம் எல்லோரையும் அழைக்கின்றோம். ஏனெனில் எல்லா மதங்களினதும் உட்பொருள் தெய்வீக அன்பே.
பெளத்தம், கிறிஸ்தவம், இந்து, சீக்கியம், இஸ்லாம் எல்லாமே சிறந்த மதங்கள். அவைகளில் எந்தப் பிழையுமில்லை. காலப்போக்கில் அவற்றில் உள்ள ஆன்மீக முறைமைகள் அழிக்கப்பட்டுள்ளன. அவ்வாறு ஆன்மீக முறைகள் அழிக்கப்பட்டதால் மக்கள் வெறும் சமயக் கடன்களை மட்டும் பின்பற்றுகிறார்கள். அவர்கள் யூதர்களோ, இந்துக்களோ, முஸ்லிம்களோ யாராக இருந்தாலும் அவர்களது இதயத்தில் அன்பில்லை. வெறும் சமயக் கடன்களையே பின்பற்றுகிறார்கள்.
எமது நிறுவனம் இந்த இடத்தில்தான் பணிபுரிகிறது. நாம் எல்லா மக்களையும் அவரவர் மதத்தை பின்பற்றும் அதேநேரம் இறையன்பைப் பெறுவதற்கான இந்த முறைமையைப் பின்பற்றுமாறு அழைக்கின்றோம். அப்படியானால் அவர்கள் சிறந்த யூதராக, முஸ்லிமாக, இந்துவாக, கிறிஸ்தவனாக விளங்க முடியும். இந்த ஆன்மீக செய்முறை ஒழுக்க விதிகள் பல நாட்டு மக்களாலும் கல்கி அவதாரம் என்றும், மேசியா என்றும் இமாம் மெஹ்டி என்றும் எதிர்பார்க்கப்படும் அவதாரமாக நம்பப்படும் பகவான் றாறியாஸ் கோஹர் ஸாஹி இடமிருந்து வருகின்றன. இந்த புதிய கோட்பாடு எல்லா மக்களிடையேயும் வேலை செய்கிறது.
மக்கள் வெறுப்புணர்ச்சியினால் சண்டையிடுகிறார்கள். அவர்களால் வேறொரு மதத்தின் இருப்பை சகித்துக்கொள்ள முடியவில்லை. ஆனால் இந்தக் கோட்பாட்டின் படி றாறியாஸ் கோஹர் ஸாஹி அவர்களின் கோட்பாட்டின்படி வெவ்வேறு மதங்களைச் சேர்ந்தவர்கள் அன்பினால் பிணைக்கப்படுகிறார்கள். இது வியக்கவைக்கிறது. நாங்கள் ஆன்மீக சிகிச்சைகளை இலவசமாக புரிகின்றோம். எல்லோரும் வரவேற்கப்படுகிறார்கள்.
எமது செய்தி, ஏன் இலங்கையில் பிரபல்யமடைந்துள்ளது என்பதே இப்போதுள்ள கேள்வி. இதற்குக் காரணம், பல குருமார்கள் என்று சொல்லப்படுபவர்கள் மக்களிடம் பெருந்தொகைப் பணத்தை அறவிட்டமை. ஒருமுறை அவர்களைத் தொடுவதற்கு இலட்சம் ரூபா அறவிட்டுள்ளார்கள். ஆனால் நாங்கள் அவர்களுக்கு சொல்வது கடவுள் ஒரு வியாபாரி அல்ல.
அவர் எதனையும் விற்கவில்லை. அப்படி விற்றிருந்தால் அவர் பெரும் பணக்காரராகி இருக்க வேண்டும். நீர், காற்று, நெருப்பு எல்லாவற்றையும் விற்றிருக்க வேண்டும். அதனால் மக்களிடையேயான மதிப்பை இழந்திருக்க வேண்டும். மக்களும் தமது வாழ்வை தாங்கள் பணத்திற்கு வாங்கிக்கொண்டதாகவும், நாங்கள் ஒரே மட்டத்தில் இருக்கிறோம்.
நாங்கள் விரும்பும் நேரம் இறப்போம் என்றும் சொல்வார்கள். கடவுள் ஒரு வியாபாரியாக இருந்தால் அவரால் இவ்விடயங்களில் எந்த செயற்பாடுகளையும் புரிய முடியாது. அதனால் கடவுள் ஒரு வியாபாரியல்ல. நாங்கள் கடவுளைப் பிரதிநிதித்துவப்படுத்துகிறோம். நாங்களும் வியாபாரிகள் அல்ல. அதனால் எமது சேவைகள் எல்லாம் இலவசமானவை. எமது சிகிச்சைகள் போதனைகள் எல்லாம் இலவசமானவை. இது மக்களுக்கு உதவுவதற்காக வடிவமைக்கப்பட்டதேயன்றி அவர்களுக்கு இன்னுமொரு பிரச்சினையை உருவாக்குவதற்காக அல்ல.
தங்களைத் தரிசிப்பதற்கே பெருந்தொகைப் பணத்தை மக்களிடமிருந்து அறவிடும் பல ஆன்மீகத் தலைவர்கள் என்று சொல்லப்படுப வர்களை நாங்கள் காண்கிறோம். இது மக்களை ஆசீர்வதிப்பது என்று சொல்லிக்கொண்டு அவர்களை மேலும் இடருக்குள்ளாக்கும் நடவடிக்கை. இவர்கள் ஒரு வேளை உணவை தமது குடும்பத்தாருக்கு வழங்குவதற்கே கஷ்டப்படும் மக்கள். இவர்களது துன்பங்கள் தீர்க்கப்பட்டால் இவர்கள் சந்தோஷம் அடைவார்கள்தான். ஆனால் அதற்கு இலட்சக்கணக்கில் பணம் செலவழித்து ஆசீர்வாதத்தை பெற வேண்டும் என்பதை நாம் ஏற்றுக்கொள்ள மாட்டோம். கடவுள் ஒரு வியாபாரியும் அல்ல அவர் எதனையும் விற்பவரும் அல்ல.
அவரிடமிருந்து கிடைப்பவையெல்லாம் மக்கள் தமது தரத்தை உயர்த்தவும் கடவுள் நம்பிக்கையை வளர்க்கவுமே. அதனால் எமது சேவைகள் இலவசமானவை. மனித குலத்தவர் எல்லோரதும் நன்மைக்கானது. அவர்கள் எந்த மதத்தைப் பின்பற்றுபவர்களாக இருந்தாலும் சரி எந்த மொழி பேசுபவர்களாக இருந்தாலும் சரி எந்த நிறத்தவர்களாக இருந்தாலும் சரி எந்தவித பாரபட்சமோ, வேறுபாடோ காட்டப்படுவதில்லை.

அதனை எண்ணுவது கடினமானது. ஆனால் எமக்கு உலகம் முழுவதிலும் அலுவலகங்கள் உள்ளன. ஐரோப்பா, அமெரிக்கா, கனடா, இந்தியா, பங்களாதேஷ், இலங்கை, தாய்லாந்து, ஜப்பான், தென்கொரியா, அவுஸ்திரேலியா, பாகிஸ்தான் ஆகிய நாடுகளில் பல நிலையங்கள் உள்ளன.
சிறப்பாக இருக்கிறது.

மிகவும் ஆச்சர்யம், அங்கு 1000 இற்கு மேற்பட்ட மக்கள் வந்திருந்தார்கள்.

நான் ஒரு சொற்பொழிவை வழங்கினேன். அவர்களது மனதில் கடவுளின் நாமத்தால் ஆரம்பித்து இறுதியில் ஆன்மீகச் சிகிச்சை வழங்கினேன். அது எந்த மதத்திற்கும் எதிரானதல்ல. இந்துக்களுக்கோ, முஸ்லிம்களுக்கோ, கிறிஸ்தவர்களுக்கோ எதிரானதல்ல. இது எல்லா மதங்களிலும் உட்பொருளான தெய்வீக அன்பைக் கொண்டது.
எல்லா மதங்களும் ஒன்றே. அவற்றின் கோட்பாடுகளே வேறுபட்டவை. எல்லா மதங்களும் நிறுவப்படும்போது உண்மையான வடிவத்தைக் கொண்டிருந்தன. ஆனால் காலப்போக்கில் சிலர் அவற்றின் போதனைகளில் சில மாற்றங்களை செய்தார்கள். உதாரணத்திற்கு இஸ்லாம் மதத்தை எடுத்துக்கொள்வோம். இறை தூதர் முஹம்மது நபியின் காலத்தில் அங்கு பிரிவுகள் இருக்கவில்லை. அங்கு ஸிஹாக்களோ, சுனிகளோ, வஹாபிகளோ இருக்கவில்லை.
ஆனால் இப்போது நாங்கள் வேறு வகையான முஸ்லிம்களை காண்கிறோம். சில முஸ்லிம்கள் முஹாரத்தில் தம்மைத் தாமே அடித்துக்கொள்கிறார்கள், சிலர் மனித குலத்தையே மதிப்பதில்லை, வஹாபிஸ் போன்றவர்கள், அவர்கள் தீவிரவாதிகளாக மாறுகிறார்கள். இவையெல்லாம் ஆன்மீகத்தில் முறைகேடானவர்களின் தலையீட்டால் உலகில் காலப்போக்கில் ஏற்பட்டவை. இவையில்லாவிடின் இஸ்லாத்தின் கோட்பாடுகள் மிகவும் சிறந்தவை.
புனித குர்ஆனின்படி இறை தூதர் முஹம்மத் முழு உலகையும் ஆசீர்வதிப்பதற்காகப் பிறந்தவர். நினைவில் வைத்துக்கொள்ளுங்கள் இறைதூதர் முஹம்மத் முழு உலகினதும் இரட்சகர். அவர் எவ்வாறு இன்னொருவரை கொல்லுமாறு சொல்லுவார்? இதிலிருந்து இலகுவாக தெரிவது என்னவென்றால் மக்கள் இஸ்லாம் என்றால் என்ன என்று சரியாகப் புரிந்து கொள்ளவில்லை. இவ்வாறானவர்கள் எல்லா மதங்களிலும் இருக்கிறார்கள். உதாரணத்திற்கு இந்து மதத்தை எடுத்துக்கொண்டால் மகாத்மா காந்தி ஒரு உன்னதமான மனிதர். அவர் கொல்லப்பட்டது ஒரு இந்துத் தீவிரவாதியால். இவ்வாறு எல்லா மதங்களிலும் கடும்போக்காளர்களும், மதவெறிகொண்டவர்களும் உருவாகிறார்கள்.
புரட்டஸ்தாந்து மதத்திலுள்ளவர்களைப் போல வட அயர்லாந்திலும், இங்கிலாந்திலும் என்ன நடந்தது. ஐரிஸ் குடியரசு இராணுவத்தினர் புரட்டஸ்தாந்து மதத்தை சேர்ந்தவர்கள். இவர்கள் கத்தோலிக்கர்களை கொன்றனர். இது ஒரு கடும்போக்கு. இதற்கும் மதத்திற்கும் எந்தத் தொடர்பும் இல்லலை. இது அவரவர் புரிந்துணர்வுடன் தொடர்புடையது. நாங்கள் இவற்றை எந்த மதத்துடனும் சேர்த்து முத்திரை குத்த முடியாது.
இஸ்லாம் என்ற அடையாளத்தின் கீழ் ஒருவர் இன்னொருவரைக் கொன்றால் இது இஸ்லாத்தினால் நடத்தப்பட்ட தாக்குதல் என்று மக்கள் சொல்வார்கள். ஆனால் அது தவறானது. இது தம்மை முஸ்லிம் என்று காட்டிக் கொள்ளும் சிலரால் நடத்தப்படுகிறதேயன்றி இது இஸ்லாத்தால் நடத்தப்படுவதல்ல.

ஆம். நாங்கள் சொற்பொழிவுகளை நிகழ்த்துகிறோம். கல்வி, தியானம் மற்றும் ஆன்மீகச் சிகிச்சை என்பவற்றைப் புரிகின்றோம். நாங்கள் இவற்றை வெளிப்படையாகச் செய்கின்றோம். ஏனெனில் நாங்கள் மக்களிடம் பணம் கேட்பதில்லை. எங்கள் நிறுவனத்தினுள்ளேயே நிதிய வசதிகள் உள்ளன. 
ஆனால் நாங்கள் மிகவும் கடுமையாகப் பணிபுரிகிறோம். வெளியிலிருந்து நிதி வசதி கிடைக்கப்பெற்றால் நாம் சில தொண்டுகளையும் மேற்கொள்வோம்.
நாங்கள் இலங்கையின் வடக்குப் பகுதியிலும் பணியாற்றுகின்றோம்.
உண்மையில் நீங்கள் மதங்களை உற்று நோக்கினால் எமது செய்தி எல்லா மதத்தினதும் உட்பொருளாகும். நாம் எந்த மதத்திற்கெதிராகவும் பேசவில்லை. 
நாங்கள் இந்த மதம் நல்லது இந்த மதம் கூடாதது என்று கூறவில்லை.
