நாட்டிலேற்பட்டுள்ள சீரற்ற காலநிலையால் 15 குளங்களின் வான் கதவுகள் திறப்பு


நாட்டில் தற்போது நிலவிவரும் சீரற்ற காலநிலையால் சுமார் 15 குளங்களின் வான் கதவுகள் திறக்கப்பட்டுள்ளதாக நீர்ப்பாசனத் திணைக்களத்தின் நீர்வள முகாமைத்துவப் பணிப்பாளர் தெரிவித்துள்ளார்.
இது குறித்து அவர் மேலும் தெரிவிக்கையில்,
நாட்டிலுள்ள 71 பிரதான குளங்களில் 35 குளங்களும், 160 நடுத்தர குளங்களில் 88 குளங்களும் நிரம்பி வழிகின்றன. இதேநேரம் தொடர்ந்து பெய்துவரும்அடை மழை காரணமாக நாட்டிலுள்ள சுமார் 15 பாரிய குளங்களின் வான்கதவுகள் திறக்கப்பட்டு மேலதிக நீர் வெளியேற்றப்படுகின்றன.
இதேவேளை, மட்டக்களப்பு, குருநாகல், புத்தளம்,பொலன்னறுவை, அநுராதபுரம் ஆகிய மாவட்டங் ளிலுள்ள நீர்த்தேக்கங்கள், பாரிய குளங்களும் மற்றும் நடுத்தர குளங்களும் நிரம்பி வழிகின்றன.
பதுளை மாவட்டத்தின் சொரபொறவௌ, கண்டி எல, அம்போவல, கம்பராவ ஆகிய நான்கு பாரிய குளங்களும் ஆறு நடுத்தரக் குளங்களும் நிரம்பி வழிகின்றன.
இதேவேளை, தெதுறுஓயா, வளவ கங்கை, அம்பன் கங்கை, மாதுறு ஓயா, யான் ஓயா, மீ ஓயா ஆகிய பிரதான கங்கைகள் பெருக்கெடுத்திருப்பதால், கிரிந்தி ஓயா, கலா ஓயா ஆகியவற்றின் நீர் மட்டம் தொடர்ந்தும் அதிகரித்து வருகின்றது. 
இதனால் இவற்றுக்கு அருகில் வசிப்பவர்கள் மிகுந்த அவதானத்துடன் இருக்க வேண்டுமெனவும் அவர்தெரிவித்தார்.


