முஸ்லிம் சமூகத்தின் கல்வி மேம்பாட்டுக்காய் உழைத்த பெருந்தகைமர்ஹ_ம் &#39;hபி மரிக்கார்


எப். எம். பைரூஸ்

ஜனாதிபதியினால் வழங்கப் படும் தேசிய கெளரவத்துக்கு தனது பெயரை சிபார்சு செய்ய பலமுறை வேண்டுகோள் விடுக் கப்பட்டும், அதனை ஏற்க விரும்பாமல் அடக்கமாக இருந்து கொண்டு கல்விப் பணி செய்த ஒரு உத்தம புருஷர் தான் கல்விமான் மர்ஹ¤ம் எஸ். எல். எம். ஷாபி மரிக்கார்.
முஸ்லிம் கல்வித் துறையோடு தன்னை முற்று முழுதுமாக இணைத்துக் கொண்ட இந்த அற்புத மனிதர், தாம் மரணிக்கும் காலம் வரையும் கல்விக்காகவே பணி செய்தவர். இதனை முழு முஸ்லிம் சமூகமும் ஏற்கத் தயங்காது.
		
கொழும்பு மருதானை ஸாஹிராக் கல்லூரி நிர்வாகத்துக்கும் அவர் காத்திரமான பணிகளை ஆற்றினார்.
ஒரு நாள் ஆவது அவர் பாட சாலையில் இருந்து விடுமுறை எடுக்கவில்லை. ஒரு முறையேனும் வெளிநாட்டுக்கும் சென்றதில்லை. தமது நெருங்கிய உறவினரான “தேசமான்ய” எம். ஏ. பாக்கீர் மாக்கார் சபாநாயகராகப் பதவி வகித்தார். அமைச்சராக இருந்தார்.
அவரின் புத்திரரான இம்தியாஸ் பாக்கீர் மாக்காரும் வீடமைப்பு ராஜாங்க அமைச்சராக இருந்தார்.
பழைய மாணவர் சங்கம் அன் பளிப்பாக வழங்கிய ஒரு வீட்டில் தான் கடைசிக் காலத்திலும் அவர் அமைதியாக வாழ்ந்தார்.
ஒரு தனி மனிதன் முழு முஸ்லிம் சமுதாயத்தின் கல்விப் பிரச்சி னைகளையும் சுமந்து தீர்வு காண பாடுபட்டார் என்றால் அது மர்ஹ¤ம் ஷாபி மரிக்காராகத் தான் இருப்பார்.
தியாகமே இவரிடம் மேலோங்கிய சிறப்பம்சமாகும். கொழும்பு, அளுத்கமை ஸாஹிராக் கல்லூரிகளின் அதிபராகவும் இவர் பணி செய்தார்.
அகில இலங்கை முஸ்லிம் கல்வி மாநாட்டின் தலைவராக நான்கு தசாப்தங்களுக்கும் மேல் இவர் பணி செய்தார்.
இவரின் பணிகள் சமூகத் தின் ஒட்டு மொத்தமான அங்கீகாரத்தைப் பெற்றன. பாராட்டையும் பெற்றன.
இவர் ஒரு சட்டத் தரணியாக வர இருந்தவர். முஸ்லிம் சமூகத்தின் கல்வி மேம்பாட்டுக்காக பாடுபட நேரத்தை முழுமையாக அர்ப்பணித்தமையினால் இவர் சட்டக் கல்லூரிப் படிப்பையும் தொடராமல் நிறுத்திக் கொண்டார்.
இந்தச் செயல் இவரின் சமூகப்பற்றுக்கு மகத்தான ஓர் உதாரணம்.
“ஷாபி மரிக்கார்” என்ற ஒரு தனி மனிதர் கல்வி அமைச்சுக்கு வருகிறார் என்றார். கல்வி அமைச்சின் அதிகாரிகளே கலக்கம் கொள்ளும் நிலைமையே காணப்பட்டது.
அந்த அளவுக்கு கல்வி நிலைப்பாடு பற்றிய சகல சுழிவு, நெளிவுகளையும் அவர் அறிந்தும், தெரிந்தும் வைத்திருந்தார்.
சகல முஸ்லிம் பாரா ளுமன்ற உறுப்பினர்களும் அகில இலங்கை முஸ்லிம் கல்வி மாநாட்டின் நிர்வாகக் குழுவில் இடம் பெற்றவர்கள்.
பாராளுமன்றத்தில் கல்வி அமைச்சின் நிதி ஒதுக்கீட்டு குழு நிலை விவா தங்களின் போது முஸ்லிம் கல்விப் பிரச்சினைகளை முஸ்லிம் பாராளுமன்ற உறுப்பினர்களைக் கொண்டே பாராளுமன்றத்தில் பிரஸ்தாபிக்கச் செய்து அவற்றுக்கான தீர்வுகளைப் பெறுவதிலும் அவர் காட்டிய ஆர்வம் மெச்சத்தக்கது.
எந்த விடயத்தையும் எழுத்தில் போட்டு விடுவதில் அவர் சமர்த்தர். தமது ஆங்கில எழுத்து வன்மை காரணமாக முஸ்லிம் கல்விப் பிரச் சினைகளை, உடனுக்குடன் உரிய தரப்பினரின் கவனத்துக்குக் கொண்டு வந்து தீர்வு காண்பதில் அவர் ஆர்வமாக இருந்தவர்.
அல்லாஹ்வுக்குப் பொருத்தமாக அறிவுப் பணி செய்தவர். இவர், பணம், பட்டம், பதவி, அந்தஸ்து, கெளரவம் இவற்றை எல்லாம் அவர் ஒதுக்கிவிட்டு தமது நேரிய பயணத்தில் தொடர்ந்தார்.
நடந்து கொள்ள முடியாத நிலை யிலும் தள்ளாடி வந்து கொழும்பு ஸாஹிராவில் முஸ்லிம் கல்வி மா நாட்டுக் கூட்டங்களை இடைவிடாமல் தொடர்ந்து நடத்திய அவரின் நியாகம் மிகவும் பாராட்டத்தக்கதே!
ஷாபி மரிக்கார் நோயுற்றார். அத்துடன் முஸ்லிம் கல்வியும் நோயுற்றது. இப்படிச் சொல்லும் அளவுக்கு அவரின் சேவையின் தேவை சமுதாயத்துக்கு அவசியப் பட்டது.
கல்வித்துறை சார் உயர் பதவிகளை அவர் வகித்தார். திறந்த பல்கலைக்கழக ஆலோசகராக இவர் சேவையாற்றினார்.
போகொட பிரேமரத்ன கல்விச் சீர்திருத்தக் கவுன்சில், தயாரத்ன சம்பள மீளாய்வுக் குழு, பல்கலைக்கழக ஆளுனர் கல்விப் பாடவிதான ஆலோசனைச் சபை போன்ற அமைப்புக்களிலும் இவர் சேவையாற்றினார்.
முஸ்லிம் உலகின் முக்கிய பிரமுகர்களையும் புகழ்பூத்த அறிஞர் பெருமக்களையும் கொழும்பு ஸாஹிராவுக்கு வரவழைத்து, அங்கு முக்கிய நிகழ்வுகளை அவர் ஒழுங்கு செய்தார். அறிஞர் பெரு மக்களின் அறிமுகங்களை அடிக்கடி ஏற்பாடும் செய்தார்.
இப் பெரியாரின் மறை வினால் ஏற்பட்ட வெற் றிடத்தை இலகுவில் ஈடு செய்ய முடியாது.
மலேஷியப் பல்கலைக் கழகத்தில் ஆய்வுக் கற்கையை மேற்கொள்ளும் முன்னாள் தென் கிழக்குப் பல்கலைக் கழக உபவேந்தர் கலாநிதி ஏ. ஜீ. ஹ¤ஸைன் இஸ் மாயில் முஸ்லிம் கல்வி மாநாட்டின் தலைவராக இருந்து தற்போது கல்விப் பணிகளை தொடர்கிறார்.
ஆளுமையும், “ஆற்றலும் மிக்க “தேசமான்ய” எம். வை. பாவா பொதுச் செயலாளராக முஸ்லிம் கல்வி மாநாட்டுப் பணிகளை திறம்பட மேற்கொள்கிறார்.
உப தலைவராக பாராளுமன்ற பேரவை உறுப்பினரும், பாராளுமன்ற உறுப்பினருமான ஏ. எச். எம். அஸ்வர் முஸ்லிம் கல்வி மாநாட்டின் பணிகளுக்குப் பக்க பலமாக இருக்கிறார். கல்விமான்களும், ஆதரவாளர்களும் ஒத்துழைப்பை தொடர்கின்றனர்.
மர்ஹ¤ம் ஷாபி மரிக்கார் முஸ்லிம் கல்வி மேம்பாடு தொடர்பாக கண்ட கனவுகளை நனவாக்க நாம் பாடுபடுவோம்.
இதுவே அந்த உத்தமருக்கு செய்யும் சிறந்த அஞ்சலியாக அமையும்.
அல்லாஹ¤த்தஆலா அன்னா ருக்கு “ஜன்னதுல் பிர்தவ்ஸ்” நற் சுவனம் வழங்க நாமெல்லாம் அல்லாஹ்வைப் பிரார்த்திப் போம்.
