1000 கோபுரங்களுடன் Hutch 3 G ஆரம்பம்

Hutch டெலிகொம் லங்கா நிறுவனம் இலங்கையில் தமது 3 G சேவையை இன்று முதல் ஆரம்பிப்பதாக உத்தியோகபூர்வமாக அறிவித்துள்ளது.
Hutch 3 G சேவையை மேல் மாகாணத்தில் ஆரம்ப கட்டமாக பெற்றுக்கொள்ள முடியும். அது தவிர நாட்டின் ஏனைய பகுதிகளுக்கான சேவையை 1000 கோபுரங்களுடன் எதிர்வரும் ஜுலையில் விஸ்தரிக்கவுள்ளதாக Hutch நிறுவனம் தெரிவித்துள்ளது.
3 G தொலைத் தொடர்பு கோபுரங்கள் தவிர 2 G தொலைத் தொடர்பு கோபுரங்களையும் அமைத்துள்ள Hutch நிறுவனம் தற்போது ஏனைய அனைவரையும் விட முன்னிலையிலுள்ளது. ஒரு சில மாதங்களுக்கு முன்னர் பிற்கொடுப்பனவு சேவைகளை ஆரம்பித்த Hutch நிறுவனம் தற்போது 3 G சேவையை ஆரம்பித்துள்ளது.
‘இலங்கை சனத்தொகையில் அண்ணளவாக 10 வீதமானோரே இணையத்தளத்தை பயன்படுத்துகின்றனர். எனவே Hutch 3 G வளர்ச்சியை நோக்கி செல்லும் என்பதை உறுதியாக கூற முடியும்’ என Hutch நிறுவனத்தின் பிரதம செயற்பாட்டு அதிகாரி ஆனந்த் பிரகாஷ் கூறினார்.
இலங்கையில் நிலையான தொலைபேசி மற்றும் கையடக்க தொலைபேசி பாவனை பாரிய வளர்ச்சியை நோக்கி சென்றுகொண்டிருக்கின்றன. எனினும் இணையத்தள பாவனை வீதம் குறைவாகவே உள்ளது. எமக்குள்ள வாய்ப்புக்களை பயன்படுத்தி அவைரையும் சென்றடைய நடவடிக்கைகள் முன்னெடுக்கப்படுகின்றன.
- 3 G தொழில்நுட்பம் இலங்கைக்கு புதிதல்ல. பாவனையாளர்களுக்கு வேகமானதும் தடையில்லாததுமான சேவையை வழங்குவதே எமது நோக்கம். பாவனையாளர்கள் தமக்கு தேவையானதை தரவிறக்கம் செய்வதற்கும் பதிவேற்றம் செய்வதற்கும் மிக வேகமான புதிய தொழில்நுட்பத்தை அறிமுகப்படுத்தியுள்ளோம். எமது புதிய தொழில்நுட்ப சேவையானது தடையில்லா இணையத்தள சேவையை வாடிக்கையாளர்களுக்கு வழங்கும். அத்துடன் அது புதுவிதமான 3 G அனுபவமாகவும் அமையும் என அவர் குறிப்பிட்டார்.
அபூர்வமானதும் மனதை கவரும் வகையிலும் அமைந்துள்ள Hutch 3 G சேவையை பாவனையாளர்கள் தமது தேவைக்கேற்ற வகையில் தேர்ந்தெடுப்பதற்கான வாய்ப்புகள் வழங்கப்பட்டுள்ளது ‘இத்தகைய சேவையை கொழும்பிலுள்ள “Hutch Experience Zones” பகுதிகளில் அதற்கு அப்பால் சுப்பர் மார்க்கட் போன்றவற்றிலும் பெற்றுக் கொள்ள முடியும் என நிறுவனத்தின் பேச்சாளர் தெரிவித்தார்.
Hutch நிறுவனத்தின் 3 G சேவை முதலீட்டுக்கு அதன் தாய் நிறுவனமான Whampoa குழு பின்னிலையிலிருந்து ஊக்குவிக்கின்றது. இலங்கை அரசாங்கம் பல்வேறு புதிய அபிவிருத்தி திட்டங்களை ஆரம்பித்து வெளிநாட்டு முதலீடுகளை உள்வாங்கி நாட்டின் உட்கட்டமைப்பு வசதிகள் மற்றும் சேவைகள் விஸ்தரித்து செல்கின்றது. தொலைத் தொடர்பு துறையில் ஜம்பவான்களான எமது தாய் நிறுவனம் எம்முடன் இருப்பது எமது பலமாகும்’ என ஆனந்த் பிரகாஷ் சுட்டிக்காட்டினார்.
ஹட்சிசன் டெலிகொமினிகேஷன்ஸ் லங்கா (பிரைவட்) லிமிட்டட் தொடர்பாக ஹட்சிசன் டெலிகொமினிகேஷன்ஸ் லங்கா (பிரைவட்) லிமிட்டட் (ஹட்சிசன் டெலிகொம் லங்கா) கையடக்க தொலைபேசி சேவையான Hutch அடையாள குறியூடாக தமது சேவையை வழங்குகின்றது. அனைத்து வாடிக்கையாளர் நிலையங்களிலும் பெரும்பாலான பகுதிகளிலும் தனது சேவையை வழங்குகின்றது. 
நாடு முழுவதற்கும் தமது வலையமைப்பை விஸ்தரிப்பதற்கு Hutch தீர்மானித்துள்ளது. அத்துடன் ஹட்ச் டெலிகொம் லங்கா இன்னும் ஏராளமான நன்மைகளை வழங்குகின்றது. ஹட்சிசன் டெலிகொம் லிமிட்டட் தொடர்பாக மேலதிக தகவல்களை அறிந்துகொள்ள www.hutch.lk என்ற இணையத் தளத்தை பார்வையிடவும். 
ஹட்சிசன் டெலிகொம் சர்வதேச நிறுவனத்தின் உறுப்பினரே ஹட்சிசன் டெலிகொம் லங்கா நிறுவனம். ஹட்சிசன் வாம்போவா நிறுவனத்தின் அணு நிறுவனமாகும். இந்தோனேஷியா, வியட்நாம், இலங்கை ஆகிய நாடுகளுக்கு தொலைத் தொடர்பு நடவடிக்கைகளை மேற்கொள்கின்றது. குழுமத்தின் 3 G நடவடிக்கைகளை அவுஸ்திரேலியா, ஒஸ்திரியா, டென்மார்க், ஹொங்கொங், அயர்லாந்து, இத்தாலி, மக்கோவ், சுவீடன், இங்கிலாந்து ஆகிய நாடுகளுக்கு வழங்குகின்றது. ஹட்சிசன் வாம்போவா நிறுவனம் தொடர்பாக அறிந்துகொள்வதற்கு 
