பிலிமத்தலாவை வாராந்தசந்தையின் அவல நிலை


(ஹாரிஸ்பத்துவ குறூப் நிருபர்)
யட்டிநுவர தேர்தல் தொகுதியின் ஒரே பிரதான நகரமான பிலிமத்தலாவையில் அமைந்துள்ள வாராந்த சந்தை மழை நாட்களில் சகதி நிறைந்து நீர் நிரம்பி காணப்படுவதால் சந்தைக்கு வருகை தரும் பொது மக்கள் பெரிதும் கஷ்டங்களுக்கு ஆளாக நேரிடுவதாகத் தெரிவிக்கின்றனர்.
இந் நகரைச் சூழவுள்ள கிராமங்களிலிருந்து ஆயிரக்கணக்கான மக்கள் சந்தை கூடும் நாட்களில் பொருட்களை கொள்வனவு செய்வதற்காக இங்கு வருகை தருகின்றனர். 
மழை நாட்களில் சந்தையில் சென்று தேவையான பொருட்களை வாங்க முடியாது அல்லல் படவேண்டிய நிலை அவர்களுக்கு ஏற்படுகிறது.
எனவே, சம்பந்தப்பட்டவர்கள் இது பற்றி உரிய நடவடிக்கை மேற்கொள்ளவேண்டும் என மக்கள் எதிர்பார்க்கின்றனர். (ஐ-ஈ)
