பிரணாப் முகர்ஜிக்கு புதிய ஊடகக் குழு


குடியரசுத் தலைவராகப் பொறுப்பேற்றுள்ள பிரணாப் முகர்ஜிக்கு புதிய ஊடகக் குழு உருவாக்கப்பட்டுள்ளது. இந்தக் குழுவின் ஊடகச் செயலராக வேணு ராஜாமணி இருப்பார்.
நிதி அமைச்சில் உள்ள பொருளாதார விவகாரங்களுக்கான பன்முக நிறுவன இணைச் செயலராக முன்னர் பொறுப்பு வகித்த ராஜாமணி இப்போது குடியரசுத் தலைவரின் ஊடகத்துறைச் செயலராக நியமிக்கப்பட்டுள்ளார்.
பத்திரிகை தகவல் மைய அதிகாரி ஷமீம் சித்திக் ஊடகத் துறையின் புதிய துணைச் செயலராக நியமிக்கப்பட்டுள்ளார்.
ஜெனீவாவில் இந்திய குழுவில் அதிகாரியாக பணியாற்றியவர் ராஜாமணி மனித உரிமைகள் மற்றும் அது சார்ந்த விஷயங்களை இவர் கையாண்டு வந்தார்.
