பாவக்கறை போக்கும் ஆ~{ரா நோன்பு!

னிதன் தவறு செய்யக்கூடியவன். தெரிந்தோ தெரியாமலோ பாவங்களில் ஈடுபடுகிறான். பாவங்களிலிருந்து அப்பாட்பட்ட மனிதர்கள் எம்மத்தியில் இல்லை. எனவே மனிதன் செய்யக்கூடிய பாவங்களுக்கு அல்லாஹ் உடன் தண்டனை வழங்காமல் பாவமன்னிப்புக்கோர மனிதனுக்கு அல்லாஹ் இப்பூவுலகில் சந்தர்ப்பங்களை வழங்கியுள்ளான். அதற்கான வழிகளையும் நபி (ஸல்) மூலம் எமக்குக் காட்டியுள்ளான். அதன் மூலம் நாம் சுவர்க்கத்தை அடைந்து கொள்ள வேண்டும். அவ்வாறான சந்தர்ப்பங்களில் ஒன்றுதான் ஆஷ¥ரா நோன்பு என்பதை நாம் விளங்கிக் கொள்ள வேண்டும்.
‘ஆஷ¥ரா தினத்தில் நோன்பு நோற்பது கடந்த வருடம் செய்த பாவங்களுக்குப் பாரிகாரமாக மன்னிப்பாக அமையும் என நபி (ஸல்) அவர்கள் கூறினார்கள்’ அறிவிப்பவர் : கதாதா (ரலி) – நூல் : முஸ்லிம்
முஹர்ரம் மாதம் பிறை 9, 10ல நோற்கப்பட வேண்டிய சுன்னத்தான இரண்டு நோன்புகளையே ஆஷ¥ரா நோன்பு என்கிறோம். இந்த நோன்புகளை நோற்பதால் நடந்து முடிந்த வருடத்தில் செய்த பாவங்கள் மன்னிக்கப்படுகின்றன என நபிகளார் கூறியுள்ளார்கள்.
ஆஷ¥ரா நோன்பு ஆரம்பத்தில் முஸ்லிம்கள் மீது கடமையாக்கப்பட்ட நோன்பாக இருந்தது. ரமழான் மாத நோன்பு விதியாக்கப்பட்டதும் அது சுன்னத்தாக்கப்பட்டது. எனவே அதனை விரும்பியவர்கள் நோற்றார்கள். விரும்பியவர்கள் விட்டுவிட்டார்கள் என ஆயிஷா (ரலி) அறிவிக்கிறார்கள். (நூல் : புகாரி)
நபி (ஸல்) அவர்கள் மதீனாவுக்கு ஹிஜ்ரத் வந்தபோது யூதர்கள் நோன்பு நோற்பதைக் கண்டு நீங்கள் ஏன் இந்த ஆஷ¥ரா தினத்தில் (முஹர்ரம் பிறை 10ல்) நோன்பு நோற்கிaர்கள் எனக்கேட்டார்கள். அதற்கு யூதர்கள் பதிலளிக்கையில் இது ஒரு கண்ணியமான தினம். இத்தினத்தில்தான் அல்லாஹ் மூஸா நபியையும் பனூ இஸ்ரவேலர்களையும் (யூதர்கள்) அவர்களின் எதிரிகளிடமிருந்து அதாவது பிர்அவ்னின் கொடுமையிலிருந்து காப்பாற்றினான் என்றனர்.
அதற்காக மூஸா நபி நோன்பு நோற்றார். எனவே நாங்களும் நோன்பு நோற்கிறோம் என்றார்கள். உங்களைவிட மூஸா நபிக்கு உரிமை பாராட்ட நான் மிகவும் தகுதியானவன் என நபிகளார் கூறிவிட்டு தாமும் நோன்பு நோற்று முஸ்லிம்களும் நோன்பு நோற்குமாறு ஏவினார்கள் (நூல் : புகாரி)
இந்த ஆஷ¥ரா தினத்தை யூதர்கள் பெருநாள் தினமாகக் கொண்டாடி வருகிறார்கள் என சஹாபாக்கள் நபியவர்களிடம் சொன்னபோது இன்ஷா அல்லாஹ் அடுத்த வருடம் நான் உயிருடன் இருந்தால் (யூதர்களுக்கு மாற்றமாக ஆஷ¥ரா தினத்திற்கு முந்தினத்திலும்) அதாவது முஹர்ரம் பிறை 09 திலும் நோன்பு நோற்பேன் என நபியவர்கள் சொன்னார்கள். ஆனால் மறுவருடம் அந்த தினத்திற்கு முன்பே நபியவர்கள் வபாத்தாகிவிட்டார்கள் (நூல் : முஸ்லிம்) எனவே முஹர்ரம் மாதம் பிறை 09 திலும் 10 லும் நோன்பு நோற்பது சுன்னத்தாக்கப்பட்டுள்ளது என்பது குறிப்பிடத்தக்கது.
அல்லாஹ்வின் மஃபிரத்தையும் ரஹ்மத்தையும் விரும்பக்கூடிய நாம் இவ்விரு தினங்களிலும் நோன்பு நோற்க முயற்சிப்போமாக: ஆஷ¥ரா நோன்புகளை நோற்று எமது பாவக் கறைகளை நீக்கிக்கொள்வோமாக. வருடத்தில் ஒருமுறை கிடைக்கும் இவ் அரிய சந்தர்ப்பத்தை நழுவவிடாதிருப்போமாக!
‘ரமழான் மாத நோன்புக்குப்பின் மிகச் சிறப்பான நோன்பு அல்லாஹ்வின் மாதமான முஹர்ரம் மாதத்தின் ஆஷ¥ரா நோன்பாகும். பர்ளான ஐவேளை தொழுகைக்குப் பின் மிகச் சிறப்பான தொழுகை இரவுத் தொழுகையாகும் என நபி (ஸல்) கூறினார்கள்.’ அபூஹ¤ரைரா (ரலி) – நூல் : முஸ்லிம்
ஐ. எம். எப். ஷஹாமா
திக்குவல்லை
