கத்திக் குத்துக்கு இலக்காகி ஒருவர் பலி: மன்னார் பகுதியில் சம்பவம்


மன்னார் தாழ்வுபாடு பிரதான வீதியில் உள்ள கீரி பகுதியில் கூரிய ஆயுதத்தால் தாக்கப்பட்ட நிலையில் ஒருவர் கொலை செய்யப்பட்டுள்ளதாக மன்னார் பொலிஸார் தெரிவித்துள்ளனர்.
வன பாதுகாப்பு திணைக்களத்தின் மன்னார் அலுவலகத்தில் சாரதியாகப் பணியாற்றும் ஒருவரே இவ்வாறு கொலை செய்யப்பட்டுள்ளார்.
 வெள்ளிக்கிழமை இரவு கீரி பகுதியில் உள்ள அவர்களுடைய அலுவலகம் சார்ந்த பகுதியில் மது பார்ட்டி இடம் பெற்ற நிலையில் இரவு 9 மணியளவில் கொலை செய்யப்பட்டுள்ளதாகத் தெரிவிக்கப்படுகிறது.
அனுராதபுரம் திசாவாவி பகுதியைச் சேர்ந்த 51 வயதான ஒருவரே இவ்வாறு கொலை செய்யப்பட்டுள்ளார். கொலை செய்யப்பட்ட நபரின் சடலம் மன்னார் வைத்தியசாலையில் வைக்கப்பட்டுள்ளதாக பொலிஸார் தெரிவித்தனர்.
இவருடன் சேர்ந்து மது அருந்திய ஒருவர் மன்னார் பொலிஸாரால் கைது செய்யப்பட்டு விசாரணைகளுக்கு உட்படுத்தப்பட்டு வருகின்றார்.
இந்தக் கொலைச் சம்பவம் தொடர்பாக மன்னார் பொலிஸார் மேலதிக விசாரணைகளை மேற்கொண்டு வருகின்றனர்.

