சாரணர் இயக்கத்திற்கு வலுவூட்டிஇளைஞர்களின் வன்முறையை தவிர்க்கலாம்


பிரிட்டிஷ் இராணுவத்தில் லெப்டினன் ஜெனரல் என்ற உயர் பதவியை வகித்து வந்த பெடன் பவல் பிரபு, உலகின் விடலைப் பருவத்தைச் சேர்ந்த ஆண் பிள்ளைகளை நல் வழிப்படுத்து வதற்காகவும், ஒரு நாட்டுக்காக நாட்டுப் பற்றுடனும், கடமை உணர்வுடனும் செயற்படுவதற்கு அவர்களுக்கு வாய்ப்பை அளிப் பதற்காக சாரணர் இயக்கத்தை ஏற்படுத்தினார். இவரே உலக சாரணர் இயக்கத்தின் ஸ்தாபக, பிரதம சாரணராகவும் விளங் கினார்.
பெடன் பவல் பிரபு 1857 ஆம் ஆண்டு பெப்ரவரி 22 ஆம் திகதியன்று பிறந்தார். இவர் தனது கல்வியை முடித்துக் கொண்ட பின்னர் பிரிட்டிஷ் இராணுவத்தில் சேர்ந்து 1876 ஆம் ஆண்டு முதல் 1910 ஆம் ஆண்டு வரையில் இந்தியாவிலும், ஆபிரிக்க கண்டத்திலும் பிரிட்டிஷ் இராணுவ அதிகாரியாக கடமையாற்றினார்.
1899 ஆம் ஆண்டில் இரண்டாவது போயர் யுத்தத்தில் தென்னாபிரிக்காவின் ஒரு நகரத்தை எதிரிகளிடமிருந்து பாதுகாத்த பெடன் பவல் ஒரு சிறந்த எழுத்தாளருமாவார். சிறுவர்களை நாட்டை பாதுகாக்கும் பணியில் ஈடுபடுத்துவதற்காக இவர் பல நூல்களை எழுதி, இறுதியில் சாரணர் இயக்கத்தை ஆரம்பித்தார். 1907 ஆம் ஆண்டில் இவர் முதலாவது சாரணர் முகாமை ஒழுங்கு செய்தமை குறிப்பிடத்தக்கதாகும்.
இவரது வழிகாட்டலின் கீழ் உலகெங்கிலும் உள்ள விடலைப் பருவத்தைச் சேர்ந்த ஆண் பிள்ளைகள் சாரணர் அமைப் புகளையும், பெண்கள் Girl Guides என்ற அமைப்புகளை ஏற்படுத்தினார்கள். யுத்த காலத்தில் இவ்விரு இயக்கங்களும் தங்கள் இராணுவங்களுக்கு தேசப்பற்றுடன் இரகசியத் தகவல் களை ஓரிடத்தில் இருந்து இன்னொரு இடத்திற்கு எடுத்துச் செல்லுதல், காயமடைந்த போர் வீரர்களை பாதுகாப்பான இடத்திற்கு தூக்கிச் செல்லுதல் போன்ற பணிகளை நிறைவேற்றினார்கள்.
சாரணர் இயக்கம் பற்றி பெடன் பவல் எழுதிய நூல் 150 மில்லியன் பிரதிகளை விற்று சாதனையை ஏற்படுத்தியது. 20 ஆம் நூற்றாண் டில் ஆகக்கூடிய நூல்களை விற்பனை செய்த சாதனையை இது ஏற்படுத்தியது. 1920 ஆம் ஆண்டில் பெடன் பவல் பிரபு உலகின் முதலாவது சாரணர் ஜம்போரியை ஒலிம்பியாவில் வெற்றிகரமாக நடத்தினார். அதையடுத்து 1929 ஆம் ஆண்டு மூன்றாவது உலக சாரணர் ஜம்போரியையும் நடத்தினார்.
பெடன் பவல் பிரபுவின் பெரு முயற்சியினால் 1922 ஆம் ஆண்டளவில் உலகிலுள்ள 32 நாடுகளில் 10 லட்சத்திற்கும் கூடுதலான சாரணர்கள் இருந்தார்கள். 1939ம் ஆண்டில் சாரணர்களின் எண்ணிக்கை 33 லட்சமாக அதிகரித்தது. இலங்கையிலும் இந்தக் காலகட்டத்தில் கொழும்பிலும் ஏனைய நகரங்களிலும் உள்ள முன்னணி பாடசாலைகளில் சாரணர் மற்றும் சாரணியர் அமைப்புகள் ஏற்படுத்தப்பட்டன.
காலப்போக்கில் நாட்டில் உள்ள சகல பாடசாலைகளிலும் சாரணர் அமைப்புகள் ஏற்படுத்தப்பட்ட போதிலும் அவற்றில் குறைந்தள விலான மாணவ, மாணவியரே சேர்ந்து கொண்டார்கள். (சாரணர் இயக்கத்தில் சேர்ந்து கொள்வதற்கு விசேட சீருடைகளை வாங்கு மளவுக்கு பெற்றோரிடம் வசதி இல்லாத காரணத்தினால், எல்லா பிள்ளைகளாலும் சாரணர் இயக்கத்தில் அன்று சேர்ந்து கொள்ள முடியாதிருந்தது.) இந்தத் தடவை 49வது சாரணர் ஜம்போரி கொழும்பு விகாரமாதேவி பூங்காவில் இம்மாதம் 23 ஆம் திகதி முதல் 27 ஆம் திகதி வரை நடைபெற்றுக் கொண்டிருக்கிறது.
இதில் 2000 இற்கும் மேற்பட்ட சாரண சிறுவர்கள் கலந்து கொள்ளவுள்ளார்கள். 
சாரண சிறுவர்கள் மற்றவர்களின் உதவியின்றி வாழ்ந்து, தேசத்திற்கும் தங்கள் சமூகத்திற்கும் பணிபுரிய வேண்டுமென்ற உன்னத நோக்கத்துடன் இந்த இயக்கத்தில் சேர்ந்து கொண்டு, தன்னலமற்ற சேவையை சமூகத்திற்கு செய்து வருகின்றார்கள். இவர்கள் ஜம்போரிகளில் கலந்து கொள்ளும் போது தங்களுக்கு தேவையான உணவை தாங்களே சமைத்துக் கொள்வதற்கும் மிருகங்களின் துன்புறுத்தல் இன்றி இரவில் தனியாகவும் பாதுகாப்பாகவும் நித்திரை செய்யும் அளவுக்கு மன தைரியத்தை கொண்டுள்ளார்கள்.
இலங்கையில் சுமார் 60 ஆண்டுகளுக்கு முன்னர் போதியளவு சாரணர்கள் இருந்தனர். ஆயினும் சாரணர் அமைப்புகள் இப்போது பிரபல்யம் பெற்று விளங்கவில்லை. சாரணர் அமைப்புகளின் கவனக்குறைவும், அவற்றை வழிநடத்தும் முக்கிய ஸ்தர்களின் பொறுப்பற்ற தன்மையும் சாரணர் அமைப்புகளின் வளர்ச்சிக்கு உதவவில்லை என்பதை நாம் குறிப்பிட்டே ஆக வேண்டும். ஆயினும் இலங்கையில் உள்ள சில சிறந்த சாரணர் அமைப்புகள் தேசப்பற்றுடன் நல்ல பல பணிகளை நிறைவேற்றி வருவதையும் நாம் பாராட்டாமல் இருக்க முடியாது.
சாரணர் இயக்கம் இலங்கையில் வலுப்பெற்று ஒவ்வொரு பாடசாலை யிலும் குறைந்தபட்சம் 50 அல்லது 100 உறுப்பினர்க ளையாவது கொண்டிருந்தால் நிச்சயமாக அது ஒழுக்கமான எதிர்கால பிரஜைகளை உருவாக்குவதற்கு உதவியாக அமைந் திருக்கும்.
சாரணர் அமைப்புகள் கடந்த 50 ஆண்டு காலமாக இலங்கையில் வலுப்பெற்று விளங்கியிருந்தால் நிச்சயம் எல்.ரி.ரி.ஈ. பயங்கரவாத இயக்கத்திலும், ஜே.வி.பியின் அரச எதிர்ப்பு வன்முறைகளிலும் எமது நாட்டின் தமிழ் மற்றும் சிங்கள இளைஞர்கள் பெருமளவில் சேர்ந்து தங்களுக்கும், நாட்டுக்கும் தீங்கை இழைத்திருக்க மாட்டார்கள்.
வலுவான சாரணர் இயக்கமொன்று எங்கள் நாட்டில் கடந்த காலத்தில் இருந்திருந்தால் யுத்தம் மற்றும் வன்முறைகளினால் எங்கள் நாடு கடந்த 30 ஆண்டுகாலமாக அழிவை எதிர்நோக்கியிருக்க முடியாது. எனவே, இனிமேலாவது எங்கள் நாட்டின் கல்வித்துறைக்கு பொறுப்பானவர்கள் சாரணர் இயக்கத்திற்கும் சாரணியர் இயக்கத்திற்கும் புத்துயிர் அளித்து அவற்றை மறுமலர்ச்சி அடையச் செய்வது அவசியமாகும்.
