பாடசாலை பிள்ளைகளின் உயிரிழப்புகளை தவிர்க்கவான் சாரதிகளுக்கு கண்டிப்பான விதிமுறைகள்


பயங்கரவாதம், டெங்கு போன்ற மனிதர்களின் உயிரைப் பறிக்கும் இரு கொடிய அரக்கர்களைவிட படுபாதகமான அப்பாவி உயிர் களை துடிதுடிக்க பறிக்கச் செய்யும் வீதி விபத்துகள் என்ற அரக் கன், குறிப்பாக பாடசாலை பிள்ளைகளை ஏற்றிச் செல்லும் வான்களின் உருவில் கோரத்தாண்டவம் ஆடிக்கொண்டிருக்கிறான்.
பயங்கரவாதத்தை துவம்சம் செய்த செயல் வீரரான ஜனாதிபதி மஹிந்த ராஜபக்ஷ, எமன்களைப் போன்று சிறு குழந்தைகளின் உயிர்களை பறிக்கக்கூடிய அரக்கர்களாக மாறியிருக்கும் பாடசாலைப் பிள்ளை களை ஏற்றிச்செல்லும் வான் சாரதிகளை அடக்கி ஒடுக்கும் பணியை இப்போது பொலிஸ் மா அதிபரிடம் ஒப்படைத்திருக்கிறார்.
பொலிஸ் மா அதிபர், ஜனாதிபதியின் உத்தரவுக்கு அமைய கொழும் பில் 1,200 பாடசாலை வான்களை சேவையில் ஈடுபடுத்தும் அவற் றின் உரிமையாளர்களை அழைத்து இனிமேல், சமீபத்தில் கல்கிஸ்ஸை யில் நடந்தது போன்ற கோர விபத்துக்கள் மூலம் பாடசாலைகளு க்கு வான்களில் செல்லும் பிள்ளைகள் பாதிக்கப்படுவதை உடனடி யாக தடுத்துவிட வேண்டுமென்று கண்டிப்பான உத்தரவை பிறப் பித்தார்.
இதையடுத்து பாடசாலை உரிமையாளர்கள் சங்கம், கொழும்பு மாநக ரத்திற்கு பொறுப்பான சிரேஷ்ட உதவி பொலிஸ்மா அதிபர் அனுர சேனநாயக்கவுடன் பேச்சுவார்த்தைகளை நடத்தியது. கல்கிஸ்ஸ விபத்தில் சம்பந்தப்பட்ட வான் சாரதிக்கு 21 வயது என்பதும், அவர் தற்காலிக வாகன ஓட்டும் அனுமதிப்பத்திரம் மூலமே விபத்திற்குள் ளான வாகனத்தை ஓட்டிச் சென்றார் என்றும் பிரதிப் பொலிஸ் மா அதிபர் ஞாபகப்படுத்தினார்.
2011ம் ஆண்டில் வீதிவிபத்துக்களினால் ஒரு வயதுக்கும் 19 வயதிற்கும் உட்பட்ட 224 பிள்ளைகள் மரணித்தார்கள். இவர்களுடன் இந்த விபத்துக்களினால் 4ஆயிரத்து 133 பேரும் விபத்துக்குள்ளானார்கள். இந்த வீதி விபத்துக்கள் பெரும்பாலும் வாகன ஓட்டிகளின் கவ னக்குறைவு, அனுபவமின்மை காரணமாகவே நடைபெறுகின்ற போதி லும், சரியான வாகன பிரேக், டயர்கள் இல்லாத வானங்களினா லும் இத்தகைய விபத்துக்கள் ஏற்படுகின்றன.
எனவே அரசாங்கம் பாடசாலை பிள்ளைகளை ஏற்றிச் செல்லும் போக்குவரத்து சேவைகள் பற்றிய புதிய சட்டப்பிரமாணங்களை நிறைவேற்றி பாடசாலை பிள்ளைகளுக்கு பூரண பாதுகாப்பை பெற்றுக் கொடுப்பதற்கும் இப்போது நடவடிக்கைகள் எடுத்து வரு கின்றது. 
1998ம் ஆண்டில் நிறைவேற்றப்பட்ட தேசிய சிறுவர் பாது காப்பு அதிகார சபைக்கான 50ஆம் இலக்க சட்ட மூலத்தை திருத்தியமைத்து அதற்கமைய வீதிகளில் ஓடுவதற்கு தகுதியற்ற வாகனங்களை முற்றாக சேவையில் இருந்து அகற்றிவிட வேண்டு மென்ற கண்டிப்பான நடவடிக்கைகளை எடுப்பதற்கும் இப்போது தீர்மானிக்கப்பட்டுள்ளது.
பாடசாலை வாகன ஓட்டிகளுக்கான புதிய விதி முறைகள் இப்போது பிரகடனம் செய்யப்பட்டுள்ளன. 30 வயதிற்கு மேற்பட்டவர்களுக்கே பாடசாலை பிள்ளைகளை ஏற்றிச் செல்லும் வான்களை ஓட்டிச் செல்வதற்கு இனிமேல் பொலிஸார் அனுமதியளிப்பார்கள். இந்த வான் சாரதிகளுக்கும் 5 வருடம் வான் சாரதியாக செயற்பட்டமைக் கான அனுபவமும் இருக்க வேண்டும். 
இவற்றுடன் பாடசாலை பிள்ளைகளை ஏற்றிச் செல்லும் வான் சாரதிகள் விசேட சீருடை கள் அணிய வேண்டுமென்றும் பொலிஸார் நிபந்தனைகளை விதித் துள்ளார்கள்.
விபத்துக்கள் மாத்திரம் பிள்ளைகளை ஏற்றிச் செல்லும் வான் சாரதி களினால் நிகழ்வதில்லை. சில சந்தர்ப்பங்களில் இந்த வான் சாரதி களின் விரல்விட்டு எண்ணக்கூடிய ஒரு சிலர், தாங்கள் வான் களில் ஏற்றிச் செல்லும் சிறுவர், சிறுமியரையும் பாலியல் ரீதியில் துன்புறுத்தியிருக்கிறார்கள் என்ற புகார்களும் செய்யப்பட்டுள்ளன. சம்பந்தப்பட்டவர்களுக்கு எதிராக பொலிஸார் கடுமையான சட்ட நடவடிக்கைகளையும் எடுத்துள்ளார்கள்.
இத்தகைய காரணங்களினால் முன்னர் 1998ம் ஆண்டில் நிறைவேற்றப் பட்ட தேசிய சிறுவர் பாதுகாப்பு அதிகார சபை சட்டத்தின் கீழ், ஒவ்வொரு வானிலும் சாரதிக்கு மேலதிகமாக ஒரு பெண் மேற் பார்வையாளரும் பிள்ளைகளுடன் பயணிக்க வேண்டுமென்ற உத் தரவை பிறப்பித்திருந்தது. 
இப்போது அந்த உத்தரவை பெரும்பாலான வான் சாரதிகள் கடைப்பிடிப்பதில்லை என்று அறிவிக்கப்படுகிறது. வான் சாரதிகளுக்கு மட்டுமல்ல, பிள்ளைகளை பாடசாலைகளுக்கு ஏற்றிச் செல்லும் முச்சக்கர வண்டி சாரதிகளும் பிள்ளைகளின் பாதுகாப்புக்கு முதலிடம் அளித்து அவதானமாக ஓட்டிச் செல்ல வேண்டுமென்றும், ஒரு முச்சக்கர வண்டியில் 3 பிள்கைளுக்கு மேலதிகமாக ஏற்றிச்செல்லக்கூடாதென்றும் கண்டிப்பான உத்தரவை பிறப்பித்துள்ளனர்.
கொழும்பு வாகனப் போக்குவரத்து தலைமையகத்தில் சிரேஷ்ட பொலிஸ் மா அதிபர் அனுர சேனநாயக்க தலைமையில் நடைபெற்ற இந்த கலந்துரையாடலில் ஆயிரத்திற்கும் மேற்பட்ட முச்சக்கர வண்டி மற்றும் வான் சாரதிகள் கலந்து கொண்டனர்.
பிள்ளைகளை காலதாமதமின்றி பாடசாலை ஆரம்பிப்பதற்கு முன்னர் பாடசாலைக்கு கொண்டு சென்று இறக்கிவிட வேண்டுமென்ற நோக்கத்துடன் சில வான் ஓட்டிகள் வேகமாக வான்களை ஓட்டிச் செல்வதும் இந்த விபத்துக்கள் அதிகரிப்பதற்கு இன்னுமொரு காரண மாகும். பாடசாலை பிள்ளைகளை எடுத்துச் செல்லும் வான்களின் சாரதிகள் இந்தப் பிள்ளைகள் அனைவரும் தன்னுடைய பிள்ளை கள் என்ற உணர்வுடன் அவற்றை ஓட்டிச் சென்றால் நிச்சயம் இவ் விதம் அப்பாவிப் பிள்ளைகள் பரிதாபமாக வீதிகளில் மரணிப் பதை தவிர்த்துக்கொள்ளலாம்.
