பன்விலை பிரதேச சபைதலைவராக செல்லத்துரை


(பாத்ததும்பறை விசேட நிருபர்)
பன்விலைப் பிரதேச சபையின் தலைவராக ஐக்கிய மக்கள் சுதந்திரக் கூட்டணி சார்பில் போட்டியிட்ட அரியநாயகம் எ. செல்லத்துரை நியமிக்கப்பட்டுள்ளார். பன்விலைப் பிரதேச சபையின் முன்னாள் பிரதித் தலைவராகச் சேவையாற்றிய அரியநாயகம் கடந்த உள்ளூராசித் தேர்தலில் மிகக் கூடுதலான வாக்குகளைப் பெற்று வெற்றி பெற்றவராவார். 
முன்னாள் பன்விலைப் பிரதேச சபைத் தலைவர் சரத் கீர்த்தி உப தலைவராக நியமிக்கப்பட்டுள்ளார். பாத்ததும் பறைப் பிரதேச சபைக்கு ஐக்கிய மக்கள் சுதந்திரக் கூட்டணியில் தெரிவு செய்யப்பட்ட ஏ.எம். இப் திகார், முஸ்லிம் காங்கிரஸில் தெரிவு செய்யப்பட்ட எம்.எம். ரியாஜி, ஐக்கிய தேசியக் கட்சியில் மிகக் கூடுதலான வாக்குகளைப் பெற்ற எம்.ஆர். மலிக் ஆகியோருக்கு அக்கட்சிகளில் எவ்வித முக்கிய பதவி களும் வழங்கப்படவில்லை.(ஐ - ஞ)
