கொழும்பு வாழ்மக்கள் சிந்தித்து செயற்பட்டால்அவர்கள் வாழ்க்கையில் புத்தொளி ஏற்படும்


கொழும்பு மாநகரில் சேரி வீடுகளில் வாழும் மக்களுக்கு நல்ல வசதிகளைக் கொண்ட வீடமைப்பு திட்டங்களை கொழும்பு நகரிலேயே நிர்மாணிப்பதற்காக அரசாங்கம் பத்து பில்லி யன் ரூபாவை ஒதுக்கியிருக்கிறது. இதன் மூலம் குறைந்த வரு மானம் உடைய குடும்பங்களின் வாழ்க்கைத் தரத்தை உயர்த்த முடியும் என்று அரசாங்கம் நம்புகிறது.
எக்காரணம் கொண்டும் கொழும்பு மாநகரில் வாழும் முஸ்லிம் மக் களோ, சேரி வீட்டுவாசிகளோ தங்கள் இருப்பிடங்களிலிருந்து வெளி யேற்றப்பட மாட்டார்கள் என்றும் அரசாங்கம் திட்டவட்டமாக அறிவித்துள்ளது. இத்திட்டத்திற்கு அமைய, பாதுகாப்பு செயலாளர் கோத்தபாய ராஜபக்ஷ அவர்கள் 35 ஆயிரம் புதிய வீடுகள் கொழும்பு மாநகரில் அமைக்கப்படும் என்றும், அவை ஒவ்வொன்றையும் நிர் மாணிப்பதற்கு 30 லட்ச ரூபா செலவிடப்படும் என்றும் அறிவித் துள்ளார்.
இவ்விதம் நிர்மாணிக்கப்படும் ஒவ்வொரு வீட்டிலும் வசதியான சமை யல் அறை, குளியலறை, கழிவறை மற்றும் தனியான படுக்கை அறைகள் ஆகியன நிர்மாணிக்கப்படும். மாடி கட்டிடத் தொகுதி களில் இவ்வீடுகள் அமைந்திருப்பதனால், மக்கள் இலகுவில் தரை யிலிருந்து தங்கள் வீடுகளுக்கு செல்வதற்கு உதவக் கூடிய வகை யில் இந்த மாடிவீடு தொகுதிகளில் லிவ்ட் வசதிகளும் செய்து கொடுக்கப்படவுள்ளது.
ஒவ்வொரு கட்டிடத் தொகுதிக்கும் மின்வெட்டு திடீரென ஏற்படும் போது, மின்சாரத்தை உற்பத்தி செய்யும் ஜெனரேட்டர்கள் மற்றும் தனியான பாரிய நீர்தாங்கிகளுடன் மின்சார வசதிகளும் செய்து கொடுக்கப்படவுள்ளன. இந்த வீடுகளுக்கு சென்று குடியேறும் குடும்பங்களிலுள்ள பிள்ளைகளின் வசதிக்காக அங்கு சிறுவர் பூங் காக்களும் ஒவ்வொரு மாடிவீட்டுத் தொகுதிக்கும் நிர்மாணிக்கப் படவுள்ளது.
அரசாங்கம் ஏற்கனவே, இந்த மாடி வீடுகளை அமைக்கும் பாரிய திட்டத்தை இரண்டு ஆண்டுகளுக்கு முன்னரே ஆரம்பித்திருக்கிறது. வீட்டு நிர்மாணத்துறைக்கு பொறுப்பாக இருக்கும் அமைச்சர் விமல் வீரவன்ச அவர்கள் கொழும்பிலுள்ள குறைந்த வருமான த்தை உடைய மக்களுக்கென வீடுகளை அமைக்கும் பணியை ஆரம்பித்து, ஏற்கனவே 60 நவீன மாடி வீடுகளில் இந்த மக்களை குடியமர்த்திய சாதனையையும் ஏற்படுத்தியுள்ளார்.
அடுத்த மார்ச் மாதத்திற்கு முன்னர் மேலும் 75 குறைந்த வருமான த்தை உடைய குடும்பங்களை புதிய வீடுகளில் குடியமர்த்துவதற் கும் அமைச்சர் திட்டமிட்டுள்ளார். தெமட்டகொட, வனாத்தமுல்ல, மாளிகாவத்தை ஆகிய பிரதேசங்களில் வாழும் சேரி வீட்டு வாசி களுக்கென ஏற்கனவே 1750 தனித்தனி வீடுகளும் அரசாங்கத் தினால் இப்போது நிர்மாணிக்கப்பட்டு வருகிறது.
இன்னும், ஈராண்டு காலத்தில் சேரி வீடுகளில் குறைந்த வசதிகளுடன் கஷ்டங்களை அனுபவித்து வரும் பெரும்பாலான குடியிருப்பாளர் களுக்கு புதிய வீடுகள் அரசாங்கத்தினால் நிர்மாணித்துக் கொடுக் கப்படும் என்றும், பாதுகாப்பு செயலாளர் மேலும் உறுதியாக அறி வித்துள்ளார்.
கொழும்புக் கோட்டை, புறக்கோட்டை பகுதிகளில் வாகன நெரிசல் அதிகரித்து வருவதற்கு பிரதான காரணமாக இருக்கும் மனிங் சந்தையை ஒரு நல்ல வசதியான வாகனங்களை நிறுத்தி வைக்கக் கூடிய ஓர் இடத்தில் சகல வசதிகளையும் வர்த்தகர்களுக்கு பெற் றுக் கொடுக்கக் கூடிய வகையில் மாற்றி விடுவதற்கும் அரசாங்கம் இப்போது தீர்மானித்து அதற்கான திட்டங்களை செயற்படுத்தி வருகிறது. இந்த மனிங் சந்தை கொழும்பிலேயே இன்னுமொரு இடத்தில் திறக்கப்படும் என்றும் பாதுகாப்பு செயலாளர் அறிவித் திருக்கிறார்.
இவ்விதம் அரசாங்கம் கொழும்பு வாழ் சேரி வாசிகளின் வாழ்க்கை யில் புத்தொளியையும், மறுமலர்ச்சியையும் ஏற்படுத்தி, மக்களின் மனதில் நீங்காத இடத்தை பெற்று விடும் என்ற அச்சம் காரண மாக ஐக்கிய தேசிய கட்சியினர் இப்போது போலிப் பிரசாரங் களை மேற்கொண்டு இந்த அப்பாவி மக்களை கடந்த 60 ஆண்டு காலம் ஏமாற்றியது போல், இந்த தேர்தலிலும் ஏமாற்றி, கொழும்பு மாநகரசபையின் நிர்வாகத்தை கைப்பற்றுவதற்கான கபட நாடக த்தை இன்று அரங்கேற்றி வருகிறது.
மக்கள் ஐக்கிய சுதந்திர முன்னணி கொழும்பு மாநகரின் அதிகாரத்தை கைப்பற்றினால், சேரி வீடுகள் மற்றும் தோட்டங்களிலுள்ள சிறிய வீடுகள் அனைத்தையும் தரைமட்டமாக்கி, அவற்றில் வாழும் அப் பாவி மக்களை கொழும்பிலிருந்து வெளியேற்றுவதற்கான திட்ட த்தை அரசாங்கம் நிறைவேற்றும் என்றும் ஐக்கிய தேசிய கட்சி தற்போது தேர்தல் பிரசாரங்களை செய்து வருகிறது.
இந்த போலி பிரசாரங்களையும் அவர்களின் வாக்குறுதிகளையும் வாக் காளர்கள் நம்பி ஏமாந்துவிடலாகாது. அவர்கள் அரசாங்கம் தங்களுக்கு தீங்கிழைக்கும் என்ற ஐக்கிய தேசிய கட்சியின் கருத் துக்களை நம்பினால், தொடர்ந்தும் கடந்த 60 ஆண்டு காலமாக ஐக்கிய தேசிய கட்சியின் நிர்வாகத்தின் கீழ், தோட்டங்களிலும் சேரி வீடுகளிலும் வாழ்ந்து கஷ்டங்களை வாழ்நாள் பூராவும் அனுபவிக்க வேண்டியிருக்கும் என்பதையும் மறந்துவிடலாகாது.
எனவே, கொழும்பு மாநகர வாக்காள பெருமக்கள் எது சரி, எது பிழை என்பதை புரிந்து கொண்டு, சரியான தீர்மானத்தை எடுத்து, தங்கள் வாழ்க்கையை வளமாக்கிக் கொள்ள மதிநுட்பமான தீர்மானத்தை எடுப்பது அவசியமாகும்.

