குண்டு வெடிப்பு நடந்த இடத்தில்பல கோடி ரூபா வைரங்கள்!


மும்பை குண்டுவெடிப்பு நடந்த ஓபரா ஹவுஸ் பகுதியில், பல கோடி மதிப்புள்ள வைரங்கள்.
இதில் 19 பேர் பலியானதுடன் நூற்றுக்கும் அதிகமானோர் படுகாயமடைந்தனர். ஓபரா ஹவுஸ் பகுதியில், குண்டுவெடிப்பில் சேதமான கட்டடங்களின் இடிபாடுகளை, பணியாளர்கள் சுத்தப்படுத்தி வருகின்றனர். 
இந்நிலையில், கடந்த திங்கட்கிழமை கட்டட இடிபாடுகளை அகற்றும் போது, 65 வைரங்கள் கண்டெடுக்கப்பட்டன. அவற்றை பணியாளர்கள் பொலிஸாரிடம் ஒப்படைத்துள்ளனர். இதுகுறித்து, மும்பை வைர வியாபாரிகள் சங்க உறுப்பினர் சஞ்சய் ஷா செய்தியாளர்களிடம் கூறியதாவது.
குண்டுவெடிப்பு சம்பவம் நடந்த இடத்தில், இடிபாடுகளை அகற்றும் போது பணியாளர்கள் 65 வைரங்களை கண்டெடுத்து பொலிஸாரிடம் ஒப்படைத்துள்ளனர். இதன் மதிப்பு 25 கோடி ரூபாய். குஜராத்தைச் சேர்ந்த வைர வியாபாரிகள், மும்பையில் விற்பனைக்காக கொண்டு வந்தவையாக இருக்கலாம். இடிபாடுகளுக்கிடையில், இன்னும் வைரங்கள் இருக்க வாய்ப்பு உள்ளது. இவ்வாறு சஞ்சய் ஷா கூறினார்.
