மரணித்தும் மனித மனங்களில் வாழும் மர்ஹ_ம் எச்.எல். ஜமால்டீன்


ழக்கு மாகாண கல்முனை நகர மருதமுனை மண்ணின் மைந்தன், வரலாற்றில் என்றும் போற்றப்படுபவன், SP என அழைக்கப்படும் டாக்டர் H.L ஜமால்தீன் SP 2009.04.05ம் திகதி ஞாயிற்றுக்கிழமை மாலைக்கருக்கலில் மருதமுனை மஸ்ஜிதுல் கபீர் ஜும்ஆப் பள்ளிவாசலுக்கு அருகில் வைத்து இனந்தெரியாத ஆயுததாரிகளால் சுட்டுக் கொல்லப்பட்டு அகால மரணமடைந்தார்.
மக்கள் சேவையையும், சமயத் தொண்டையும் தனது உயிர் மூச்சாகக் கொண்டு வாழ்ந்தவர் SP ஜமால்தீன் அன்பு, பண்பு, பாசம் இவை களினூடே புன்சிரிப்பு, மென்மையான வார்த்தை இவை அனைத்தும் மக்களைக் கவர்ந்தவை. சிறந்த ஆளுமைப் பண்பைக் கொண்ட ஒரு தலைவனாக தென்கிழக்கு மக்கள் இவரை நிறுத்தினர்.
மருதமுனையைச் சேர்ந்த ஹாமீதுலெவ்வை, சீனத்தும்மா தம்பதிகளின் புதல்வரான SP ஜமால்தீன் தனது ஆரம்பக் கல்வியை (1-5) மருதமுனை அல்-ஹம்றா வித்தியாலயத்திலும் பின்னர் 06-09ம் வகுப்புவரை மருதமுனை அல்-மனார் மத்திய கல்லூரியிலும் கற்றார். 
க. பொ. த சாதாரண தர வகுப்பு படிப்பதற்காக 1972ம் ஆண்டு கல்முனை உவெஸ்லி உயர்தர பாடசாலையில் இணைந்து திறமையாக தேறினார். 1975ம் ஆண்டு பேராதனைப் பல்கலைக்கழகத்தில் கலைப் பிரிவுப் பட்டப் படிப்புக்காக இணைந்து கொண்டார். பட்டப்படிப்பை சிறப்பாக பூர்த்தி செய்தார்.
தனது தொழில், வேலைப்பாடு, பொது வாழ்வு என்பவற்றுக்கு மத்தியிலும் பல்வேறு கற்கை நெறிகளையும் பூர்த்தி செய்த SP ஜமால்தீன் இலங்கை திறந்த பல்கலைக்கழகம் 2009ம் ஆண்டு நடாத்திய சட்டமானிப் பரீட்சையிலும் தோற்றி யிருந்தார். தனது கல்விப் புலத்தில் அதிக அக் கறையுடன் செயற்பட்டதுடன் ஏனையவர்களது கல்வி விடயத்திலும் தன்னால் முடியுமான உதவிகளை செய்து வந்தார் SP ஜமால்தீன்.
1975ம் ஆண்டு உவெஸ்லி உயர்தரப் பாடசாலையிலிருந்து யாழ். இளவாலை ஹென்ரி கல்லூரியின் பாதர் பிரான்சிஸ் அவர்களால் அழைத்துச் செல்லப்பட்டு அங்கு உயர்தரம் கற்று 19 வயதிற்குட்பட்ட அகில இலங்கை ரீதியான உதைபந்தாட்டப் போட்டியில் பங்குபற்றி அவரது சிறந்த விளையாட்டின் மூலம் தனது அணியை வெற்றிக்கு இட்டுச் சென்றார். இவரின் சிறந்த ஆட்டத்திற்காக கல்வி அமைச்சு “சிறந்த வீரருக்கான தங்கப் பதக்கம்” அணிவித்து இவரை கெளரவித்தது. 
உதைபந்தாட்டம் மூலம் மருதமுனைக்கு முதன் முதலில் தங்கப் பதக்கம் பெற்றுவந்த பெருமை SP ஜமால்தீனையே சாரும். பாடசாலைக் காலத்தில் ஒரு சிறந்த விளையாட்டு வீரனாகவும், தலைமைத்துவம் கொண்ட, ஆளுமைத்தன்மை கொண்ட ஒரு மாணவராகவும் இவர் திகழ்ந்தார்.
வறியவர், செல்வந்தர் என்று பாராது தனது சேவையை சமூகத்துக்கும், தேசத்துக்கும் ஆற்ற வேண்டும் என்பதற்காக 1980.04.16 அன்று இலங்கை பொலிஸ் சேவையில் உதவிப் பொலிஸ் பரிசோதகராக SI இணைந்து கொண்டார். களுத்துறை பொலிஸ் பயிற்சிக் கல்லூரியில் பயிற்சி பெற்று வெளியேறி தேசத்தின் பல இடங்களில் பணி செய்தார். பின்னர் உயர் நீதிமன்ற தீர்ப்பு ஒன்றின்படி இவரின் தகைமைகளின் அடிப்படையில் 1980.12.24ம் திகதி முதல் பொலிஸ் பரிசோதகராக IP நியமனம் பெற்றார். 
மேலும் இத்தீர்ப்பின்படி 31.05.2001ம் திகதி தொடக்கம் உதவிப் பொலிஸ் அத்தியட்சகராகவும் திSP பதவி உயர்வு பெற்றார். தோற்றுப் போகாத இவரது அறிவும், துணிவும் பொலிஸ் அத்தியட்சகர் SP வரை உயர்த்தியது. இப்பதவியில் இருந்துகொண்டு மரணிக்கும் வரை சமூகத்துக்குப் பணி செய்தார். 
பொலிஸ் சேவையில் இருக்கும்போது பல புலமைப் பரிசில்களைப் பெற்று வெளிநாடு சென்றார்.1984-1986 ம் ஆண்டு வரை மஸ்ஜிதுல் கபீர் ஜும்ஆ பள்ளிவாசலின் நம்பிக்கையாளராகவும் பணியாற்றியதுடன் 2006-2008ம் ஆண்டு வரை இப்பள்ளிவாசலின் தலைவராகவும் பணி புரிந்ததுடன் மஸ்ஜிதுல் கபீர் ஜும்ஆ பள்ளி வாசலின் புதிய கட்டிட நிர்மாணப் பணிக்கென தன்னை அர்ப்பணித்ததுடன் பள்ளிவாசலின் ஒரு பகுதியை அழகுற கட்டி முடித்து திறந்தும் வைத்தார்.
2004ம் ஆண்டு ஏற்பட்ட சுனாமி அனர்த் தத்தின்போது அழிக்கப்பட்டிருந்த மருதமுனை யின் உட்கட்டமைப்பு வசதிகளை மேம்படுத்த தன்னை பூரணமாக அர்ப்பணித்தார். மருதமுனை மக்களின் வாழ்வாதார விடயங்களில் தன்னை அர்ப்பணித்து செயற்பட்டதுடன் தன்னால் முடியுமான உதவிகளையும் ஒத்தாசைகளையும் வழங்கி அம்மக்களின் துயர் துடைக்க உதவினார். 
65m சுனாமி வீடமைப்புத் திட்டத்தை நோக்கி செப்பனிடப்பட்டிருக்கும் கிறவல் வீதியை செப்பனிட முழு மூச்சாக செயற்பட்டார் SP ஜமால்தீன். சிங்கள மக்களின் நன்மதிப்பையும் பாராட்டுதலையும் பெற்றவர் SP ஜமால்தீன், மூன்று இன மக்களுக்கும் தன்னை அர்ப்பணித்து தொழிற் பட்டார் SP. இதனால் மனித உள்ளங்கள் எங்கும் வாழ்பவராக SP உள்ளார். இதனால் SP மரணித்தும் மரணிக்காது மனித உள்ளங்களில் வாழும் மாமனிதர் என மக்கள் போற்றுகின்றனர்.
மருதமுனைக் கிராமத்திற்கு மட்டுமல்ல முழு தென்கிழக்குப் பிரதேசத்திற்குமே கலங் கரை விளக்காக பிரகாசித்துக் கொண்டிருந்த மர்ஹும் H.L ஜமால்தீன் SP இன்றுடன் உயிர் நீத்து 03 வருடம் கடந்தாலும் அவரது உணர்வுகளும், உண்மையான சேவைகளும் மக்கள் மனதில் சமூகத்தில் வாழ்ந்து கொண்டி ருக்கின்றன.
