உள்ளாடைக்குள் துப்பாக்கி சன்னம்;இளைஞன் கைது


(பதுளை தினகரன் விசேட நிருபர்)
சந்தேகத்தின் பேரில் கைது செய்யப்பட்ட நபரின் உள்ளாடைப் பையிலிருந்து துப்பாக்கி சன்னமொன்றினை வெலிமடைப் பொலிஸார் கண்டுபிடித்து, கைப்பற்றியுள்ளனர். இச்சம்பவம், கடந்த 27ஆம் திகதி இடம்பெற்றுள்ளது.
வெலிமடையில், சந்தேகத்திற்கிடமான முறையில் நடமாடிய இளைஞர் ஒருவரைக் கைது செய்து பொலிஸார், அந்நபரை சோதனைக்குட்படுத்திய போதே, அந் நபரின் உள்ளாடைப் பையிலிருந்து சூட்சுமமான முறையில் சுற்றப்பட்டிருந்த துப்பாக்கி சன்னம் கண்டு பிடிக்கப்பட்டது.
கைது செய்யப்பட்ட நபர் குறித்து, வெலிமடைப் பொலிஸ் நிலையப் பொறுப்பதிகாரி புத்திக்க ஏக்கநாயக்க தீவிர புலனாய்வு விசாரணைகளை மேற்கொண்டு வருகின்றார்.
