கெசல்கமுவ ஓயாவிலிருந்து உருக்குலைந்த நிலையில் சிசுவின் சடலம் மீட்பு


பொகவந்தலாவை கெசல்கமுவ ஓயாவிலிருந்து சிசுவொன்றின் சடலம் இன்று மாலை கண்டெடுக்கப்பட்டுள்ளது.
பொகவந்தலாவை தெரேசிய தோட்டத்துக்கு அருகிலுள்ள ஆற்றிலிருந்து பிரதேசவாசிகள் பொலிஸாருக்கு வழங்கிய தகவலின் அடிப்படையிலேயே இச் சடலம் மீட்கப்பட்டுள்ளது.
மேற்படி சடலம் மூன்று மாதகால சிசுவினுடையதாக இருக்கலாமென சந்தேகிப்பதுடன் உருக்குலைந்த நிலையிலுள்ளதாக பொலிஸார் தெரிவிக்கின்றனர்.
இந்தச் சம்பவம் தொடர்பாக பொகவந்தலாவை பொலிஸார் மேலதிக விசாரணைகளில் ஈடுபட்டு வருகின்றனர்.

