சிறுபான்மைச் சமூகத்தினரும் இந்நாட்டு மக்களே: சுமந்திரன் எம்.பி


சிறுபான்மைச் சமூகத்தினர் இந்நாட்டு மக்களே என்பதை பெரும்பான்மைச் சமூகத்தினர் உணராத வகையில் இந்நாட்டின் தேசிய அடையாளம் கட்டியாளப்படுவதில் சாத்தியம் கிடையாது என்று தமிழ்த் தேசிய கூட்டமைப்பு எம்.பி. எம்.சுமந்திரன் இன்று சபையில் தெரிவித்தார்.
பாராளுமன்றத்தில் இன்று வெள்ளிக்கிழமை ரவி கருணாநாயக்கவினால் கொண்டுவரப்பட்ட பலமான இலங்கை அடையாளத்தை ஏற்படுத்தல் தொடர்பான தனிநபர் பிரேரணை மீதான விவாதத்தில் கலந்துகொண்டு உரையாற்றுகையிலேயே அவர் மேற்கண்டவாறு தெரிவித்தார்.
"அனைத்து சமூகத்தினரும் இணைந்து கேட்டதன் பேரிலேயே இந்நாட்டுக்கு சுதந்திரம் கிடைக்கப்பெற்றது. அவ்வாறு பெற்றுக்கொள்ளப்பட்ட சுதந்திரம் சிறிது காலத்துக்குள்ளேயே சிதைந்துபோய்விட்டது. இதனால் பெரும்பான்மைச் சமூகத்தினர் மீதான நம்பிக்கை சிறுபான்மையினரிடத்தில் அற்றுப்போனது" என அவர் மேலும் குறிப்பிட்டார்.

