மாயாவதி அரசின் முடிவால் டில்லியில் அரசியல் பதற்றம்


லோக்சபா எம். பி.க்கள் 81 பேரை வைத்துக் கொண்டு இந்திய அரசியலை ஆட்டிய படைக்கும் உத்தரப் பிரதேசத்தை, நான்கு சிறிய மாநிலங்களாகப் பிரிக்க, அம்மாநில சட்டசபை நிறைவேற்றியுள்ள தீர்மானம், டில்லியில் அரசியல் புயலைக் கிளப்பியுள்ளது.
உ.பி.யை பிரிக்கும் மாயாவதியின் நடவடிக்கையை, தேசியக் கட்சிகள் ஆதரிக்கவில்லை. பொதுவாக, சிறிய மாநிலங்களை உருவாக்குவதற்கு ஆதரவு தரும் பா.ஜ. மாயாவதியின் இந்த நடவடிக்கையை வன்மையாகக் கண்டித்துள்ளது.
அக்கட்சியின் செய்தித் தொடர்பாளர் முக்தர் அப்பாஸ் நக்வி கூறும்போது, &quot;மாயாவதியின் ஆட்சியில், ஊழல் மலிந்துவிட்டது. சட்டம் ஒழுங்கு சீர்கெட்டுவிட்டது. இவற்றை மறைக்கவே, மாநிலத்தை கூறுபோடும் நடவடிக்கையை எடுத்துள்ளார். உத்தரப் பிரதேசத்தைப் பிரிப்பது ஒரு அரசியல் சதி&quot; என்றார்.
உத்தரப் பிரதேசத்தைப் பிரித்து புன்டேல்கன் மாநிலம் அமைக்க, காங்கிரஸ், அம்மாநில சட்டசபையில் ஒரு தனிநபர் தீர்மானத்தை முன்மொழிந் துள்ளது. காங்., பொதுச் செயலர் ராகுல், &quot;புன்டேல்கன்டை தனி மாநிலமாக உருவாக்க வேண்டும்&quot; என பல கூட் டங்களில் பேசி வருகிறார். ஆனால், காங்கிரஸ் கட்சியும், மாயாவதியின் நடவடிக்கையை குறை கூறியுள்ளது. &quot;அரசியல் ஆதாயத்திற்காக, மாயாவதி, உத்தரப் பிரதேசத்தை பிரிக்கும் நடவடிக் கையில் இறங்கியுள்ளார் என மத்திய அமைச்சர் ஆர். பி. என். சிங் கருத்து தெரிவித்துள்ளார்.
&quot;கூர்காலேண்ட்டை மேற்கு வங்கத்திலிருந்து பிரிக்கக் கூடாதென கூறிவரும், மார்க்சிஸ்ட் கம்யூ., தெலுங்கானா போன்ற தனி மாநிலங்கள் அமைவதை, வன்மையாக எதிர்த்து வருகிறது. நேற்று முன்தினம் உ.பி.யை பிரிக்கும் தீர்மானம் குறித்து, அக்கட்சி கருத்து எதுவும் தெரிவிக்கவில்லை.
மாயாவதியின் மாநில பிரிப்பு நட வடிக்கைக்கு, பீகார் முதல்வர் நிதீஷ்குமார் ஆதரவு தெரிவித்துள்ளார். அவர் கூறும்போது, &quot;உ.பி. பெரிய மாநிலம் அதை இவ்வாறு பிரித்தால் தான், மாநில அரசுகள் மக்களுக்கு சேவை செய்ய வசதியாக இருக்கும்&quot; என்றார்.
உ.பி. சட்ட சபையில் நிறைவேற் றப்பட்டுள்ள தீர்மானம், பாராளுமன்றத்தின் இரு சபைகளிலும் நிறைவேற்றப்பட்டு, ஜனாதிபதியின் ஒப்புதல் பெற்ற பிறகே தனி மாநிலங்கள் உருவாக்கப்படும். உ.பி. யை பிரிப்பது குறித்து முடிவுசெய்ய இரண்டாவது மாநில சீரமைப்பு குழு அமைக்க வேண்டும் என்று காங்கிரஸ் கூறி வருகிறது.
கடந்த 1956ம் ஆண்டு அமைக்கப்பட்ட முதல் மாநில சீரமைப்பு குழு உ.பி. யை மூன்று மாநிலங்களாக பிரிக்க வேண் டும் என்று பரிந்துரை செய்தது. ஆனால் அப்பரிந்துரை நிறைவேற்றப்படவில்லை &quot;மாயாவதியின் தீர்மானத்தின் மீது, எந்த முடிவும் எடுக்காமல், காலம் தாழ்த்தும் நடவடிக்கைகளில், காங்கிரஸ் ஈடுபடும் வாய்ப்பே அதிகமாக உள்ளது. ஆகவே, நான்கு புதிய மாநிலங்கள் உருவாவது சந்தேகமே என அரசியல் வல்லுனர்கள் கருதுகின்றனர்.
