சுயதொழில் வாய்ப்புக்களை உருவாக்கிவருமானத்தை அதிகரிக்கும் கைத்தொழில்கள்

(நேற்றைய தொடர்)
அடிப்படை மூலப்பொருட்கள் மற்றும் உபகரணங்கள் வழங்குதல்
பயிற்சியைப் பூர்த்தி செய்து சான்றிதழ்களைப் பெற்றுக்கொண்ட பயன் பெறுநர்களுக்கு 10,000/- பெறுமதியான அடிப்படை உபகரணங்கள் மற்றும் மூலப்பொருட்கள் முழுமையாக நன்கொடையாக வழங்கப்படுகிறது. 7,883 பயனாளிகள் வெற்றிகரமாக பயிற்சியை பூர்த்தி செய்துள்ளதுடன் அவர்கள் அடிப்படை மூலப்பொருட்கள் மற்றும் அடிப்படை உபகரணங்களை பெற்றுக்கொள்வார்கள். இருந்த போதும் 2012 ஆம் ஆண்டு ஒக்டோபர் மாதம் 25ம் திகதி 9 மாவட்டங்களில் 1191 பயனாளிகள் இவ் உபகரணங்கள் மூலப்பொருட்களைப் பெற்றுள்ளார்கள். அவை தொடர்பான விபரங்கள் பின்வருமாறு.அட்டவணை 4
அடிப்படை உபகரணங்கள் மற்றும் மூலப் பொருட்கள் வழங்கல்
மாவட்ட ரீதியாக
ஏனைய மாவட்டங்களில் பயிற்சி அளித்தலும் தொழில்நுட்ப பரிமாற்றமும் பூர்த்தி செய்யப்பட்டுள்ளது. மாவட்ட செயலாளர்களால் அடிப்படை உபகரணங்கள் மற்றும் மூலப்பொருட் கொள்வனவு வேலைகள் நடைபெற்றுக் கொண்டிருக்கின்றன.
மேலும் பயனாளிகளிற்கான பின்வரும் உதவிகள் வழங்கப்பட்டுள்ளது.
- கொழும்பு மாவட்டத்தில் 68 பேருக்கு சுத்திகரிக்கப்பட்ட தேங்காய் எண்ணெய் பிரித்தெடுக்கும் உபகரணங்கள் வழங்கப்பட்டுள்ளது.
- அம்பாந்தோட்டை மாவட்டத்தில் 100 எண்ணிக்கையான தும்பு திரிக்கும் இயந்திரம் வழங்கப்பட்டுள்ளது.
- கித்துள் அபிவிருத்தி திட்டத்தின் கீழ் 800 பயனாளிகளிற்கு ஒவ்வொன்றும் ரூபா 4542/- பெறுமதியுடைய பாதுகாப்பு அங்கியொன்று வழங்கப்பட்டுள்ளது. கித்துல் அபிவிருத்தி நிகழ்ச்சித் திட்டத்தின் பயனாளிகள் விபரங்கள் கீழே தரப்பட்டுள்ளது.
அட்டவணை 5
கித்துள் தேசிய நிகழ்ச்சித் திட்டம்
கடன் வசதிகளை ஏற்படுத்துதல்:
பயனாளிகளை வங்கிகளுடனும் நிதி நிறுவனங்களுடனும் இணைப்புகளை ஏற்படுத்திக் கொடுத்தல், கொழும்பு, யாழ்ப்பாணம், கம்பஹா மற்றும் அனுராதபுர மாவட்டங்களில் வங்கிக் கிளினிக் நிகழ்ச்சி திட்டம் பூர்த்தி செய்யப்பட்டுள்ளது. ஃ 4 மாவட்டங்களிலும் அரச மற்றும் தனியார் வங்கிகள், பங்குபற்றியதுடன் 600ற்கும் மேற்பட்ட பயனாளிகள் அவர்களது திட்டங்களின் வியாபகத் தன்மைக்கேற்ப வங்கிகளுடன் இணைக்கப்பட்டு குறைந்த பிணைகளுடனும் சலுகை அடிப்படையிலுமான கடன்களைப் பெற்றுக் கொடுப்பதற்கான நடவடிக்கைகள் மேற்கொள்ளப்பட்டுள்ளது.\

அட்டவணை 06
வங்கிக் கிளினிக்குகள் மூலம் பெற்றுக் கொண்ட அடைவுகள்
அடுத்த கட்டமாக குடிசைக் கைத்தொழிலாளர்களை தனியார் துறை நிறுவனங்களுடன் இணைத்து அவர்களது உற்பத்திகளுக்கான சந்தைப்படுத்தல் வசதிகளை ஏற்படுத்திக் கொடுக்க நடவடிக்கைகள் மேற்கொள்ளப்படுகின்றன.
இவ்வாழ்வு எழுச்சி (திவிநெகும) நிகழ்ச்சித் திட்டமானது நாடளாவிய ரீதியில் நிலையான மனைப் பொருளாதார அலகுகளை உருவாக்குவதற்கான படிமுறையான முன்னெடுப்புக்களாக மேற்கொள்ளப்பட்டு வருகின்றன.
மேலதிக தொடர்புகளுக்கு எமது இணையத்தளமான  ற்கு விஜயம் செய்யவும்.
கிராமிய சமூகங்களின் பொருளாதார அபிவிருத்தி, பொருளாதார வளர்ச்சி, வறுமைக் குறைப்பு மற்றும் சுயதொழில் விருத்தி என்பவற்றை அடைவதற்கு வாழ்வு எழுச்சி (திவிநெகும) தேசிய குடிசைக் கைத்தொழில் நிகழ்ச்சித் திட்டம் உதவியளிக்கின்றது. இது இலங்கையை ஆசியாவின் ஆச்சரியமாக மாற்றுதல் மற்றும் அரசின் மகிந்த சிந்தனை எதிர்கால தொலை நோக்கு செயற் திட்டங்களுக்கு ஒரு தேவை நிகழ்ச்சித் திட்டமாகும்.

வே. சிவஞானசோதி,
செயலாளர், பாரம்பரிய கைத்தொழில்கள் மற்றும்
சிறுதொழில் முயற்சி அபிவிருத்தி அமைச்சு
