அத்துருகிரிய பகுதியில் வாகன விபத்து சீனப்பிரஜை அடங்கலாக நால்வர் பலி


அத்துருகிரிய பொலிஸ் பிரிவுக்கு உட்பட்ட பகுதியில் அமைக்கப்பட்டுவரும் புதிய அதிவேக நெடுஞ்சாலையில் இடம்பெற்ற வாகன விபத்தொன்றில் இரு பொலிஸார், வாகனச்சாரதி மற்றும் சீனப் பிரஜை அடங்கலாக நால்வர் பரிதாப கரமாக பலியாகியுள்ளனர்.
புதிதாக நிர்மாணிக்கப்பட்டுவரும் அதி வேக நெடுஞ்சாலையில் நடமாடும் பாதுகாப்புப் பணியில் ஈடுபட்டிருந்த கெப் வண்டியொன்று பாதையை விட்டு விலகி சேற்றுநிலப்பகுதியில் வீழ்ந்தமையினாலேயே இந்த விபத்து இடம்பெற்றுள்ளது ௭ன பொலிஸ் ஊடகப் பேச்சாளர் சிரேஸ்ட்ட பொலிஸ்அத்தியட்சகர் அஜித் ரோகன தெரிவித்தார். 
நேற்று அதிகாலை ஒரு மணியளவில் அத்துருகிரிய துன் ஹகத் தேன பகுதியிலேயே இவ் விபத்து இடம்பெற்றுள்ளது. விபத்தின் போது பொலிஸ் கான்ஸ்டபிள்களான 77484 மற்றும் 89338 ஆகிய இலக்கங்கைளயுடையவர்களும் கெப் வண்டியின் சாரதியும் அதில் பயணித்த சீனப் பிரஜையுமே பலியாகியுள்ளனர். பலியான நால்வரது சடலங்களும் பிரேத பரிசோதனைக்காக ஹோமாகம வைத்தியசாலை பிரேத அறையில் வைக்கப்பட்டுள்ளது.

