6 ஆம் 7 ஆம் திகதிகளில் பாராளுமன்ற உறுப்பினர்களது ஓய்வறைகள் ஆடை அலுமாரிகள் சோதனை


எதிர்வரும் நவம்பர் மாதம் 6 ஆம் 7 ஆம் திகதிகளில் பாராளுமன்ற உறுப்பினர்களது ஓய்வறைகள் ஆடை அலுமாரிகள் உட்பட பாராளுமன்றத்தின் ஏனைய அனைத்து பகுதிக்கும் பாதுகாப்பின் நிமித்தம் சோதனைக்கு உட்படுத்தப்படுமென பிரதி சபாநாயகர் சந்திர வீரக்கொடி நேற்று புதன்கிழமை சபையில் அறிவித்தார்.
வரவு செலவு திட்டம் சமர்ப்பிக்கப்படவிருப்பதை முன்னிட்டே இவ் ஏற்பாடுகள் செய்யப்பட்டிருப்பதாகவும் பிரதி சபா நாயகர் அறிவித்தார். 
பாராளுமன்றத்தில் நேற்று சபாநாயகர் அறிவுறத்தல்களை விடுக்கும் போதே பிரதி சபாநாயகர் வீரக்கொடி இதனைத் தெரிவித்தார். 
2013 ஆம் ஆண்டுக்கான வரவு செலவுத் திட்டம் எதிர்வரும் நவம்பர் மாதம் 8 ஆம் திகதி நிதி அமைச்சர் என்ற வகையில் ஜனாதிபதி மஹிந்த ராஜபக்ஷவினால் பாராளுமன்றத்தில் சமர்ப்பிக்கப்படவுள்ளது. வரவு செலவுத்திட்டம் சமர்ப்பிக்கப்படவுள்ளமை தொடர்பான சபாநாயகரின் அறிவித்தலை வாசித்த பிரதி சாபநாயகர் நவம்பர் 8 ஆம் திகதி 2013 ஆம் ஆண்டுக்கான வரவு செலவுத்திட்டம் சமர்ப்பிக்கப்படவுள்ளது. 
இதன் பொருட்டு நவம்பர் மாதம் 6 மற்றும் 7 ஆம் திகதிகளில் பாராளுமன்ற உறுப்பினர்களது ஓய்வறைகள், ஆடை அலுமாரிகள் உள்ளிட்ட பாராளுமன்றத்தின் ஏனைய பகுதிகள் சோதனையிடப்படவுள்ளன என்று கூறினார்.

