உடவளவை சரணாலயத்திலுள்ள யானைகளுக்கு பயணிகள் உணவு வழங்கத் தடை


(ஊவா சுழற்சி நிருபர்)
உடவளவ யானை சரணாலயத்தில் நடமாடும் யானைகளுக்கு உணவுகள் வழங்கும் வெளி மற்றும் உள்ளூர் வாசிகளுக்கு தண்டனை வழங்கல் வன இலாகா அதிகாரிகள் நடவடிக்கை மேற்கொண்டு வருகின்றனர்.
உடவளவ மற்றும் அத்திலிவெவ போன்ற யானை சரணாலயங்களை கண்டுகளிக்கச் செல்லும் உள்ளூர் மற்றும் வெளிநாட்டு உல்லாச பிரயாணிகள் அங்குள்ள யானைகளுக்கு வாழைப்பழம் மற்றும் உணவுப் பண்டங்கள் வழங்கி வருவதால் யானைகளை கட்டுப்பாட்டுக்குள் கொண்டு வரமுடியாதுள்ளதாக உடவளவை வன இலாகா அதிகாரிகள் தெரிவித்தனர்.
யானைகளை கண்டு களிக்க வருபவர்கள் அளவுக்கு அதிகமான திண்பண்டங்களை வழங்கிவருவதால் காட்டிலுள்ள யானைகள் கூட்டம் கூட்டமாக வீதி அருகே வருவதாகவும் இதனால் வீதியில் செல்லும் வாகனங்கள் மாத்திரமல்லாது மனிதர்களுக்கும் இவை தொல்லை கொடுத்து வருவதாகவும் தெரிவித்த வன இலாகா அதிகாரிகள் வீதியை கடக்க முடியாதவாறு மின்சார வேலி அமைத்துள்ளதாகவும் தெரிவித்தனர்.
இவற்றை மீறி கிராமங்களுக்கும் யானைகள் புகுந்து தொல்லை தருவதாகவும் இவற்றை கட்டுப்படுத்த எக்காரணங்கொண்டும் எவரும் யானைகளுக்கு எந்தவித உணவுகளும் வழங்கக் கூடாது என அங்கங்கு அறிவித்தல் பலகை தொங்க விடப்பட்டு அதிகாரிகளும் அறிவித்தல் செய்தும் வருவது குறிப்பிடத்தக்கதாகும். 
(ஐ-ஞ)
