சட்டவிரோதமாக மின்சாரத்தை பெறுவதனால்தேசிய வருமானத்திற்கு பாதிப்பு ஏற்பட்டுள்ளது



அரசாங்கம் நாட்டின் பின்தங்கிய பிரதேசங்கள் மற்றும் மலையகத் தின் மின்சார இணைப்பை பெற்றுக் கொடுக்க முடியாத கட்ட மைப்பு வசதிகளற்ற சகல பகுதிகளில் வாழும் மக்கள் அனைவ ருக்கும் மின்சார இணைப்புக்களை பெற்றுக் கொடுத்து, அவர்களின் வாழ் க்கையில் ஒளியேற்றுவதற்கு நடவடிக்கைகளை எடுத்து வருகின்றது. 
பல் வேறு பொருளாதார நெருக்கடிகளை எதிர்நோக்கியிருக்கின்ற போதிலும் மக்களுக்கு இந்த அடிப்படை உரிமைகளை பெற்றுக் கொடுப்பது அவசி யம் என்ற தன்னலமற்ற கொள்கையை அரசாங்கம் கடைப்பிடிக்கின்ற போதிலும் அதனை நல்ல முறையில் பயன்படுத்துவதற்கு எங்களில் பலர் தயக்கம் காட்டுவது வேதனையளிக்கின்றது.
மின்சாரத்தை சட்டபூர்வமாக பயன்படுத்தி, அதற்கான கட்டணத்தை செலுத்து வதற்கு பதில், பலர் சட்டவிரோதமாக மின்சார கம்பிகளில் கொக்கிகளை போட்டு மின்சார இணைப்பை நாட்டின் பல பகுதிகளில் பெறுவதனால், இவ்வாண்டில் இலங்கை மின்சார சபைக்கு 6,000 மில்லியன் ரூபா நஷ் டம் ஏற்பட்டுள்ளது. 
இவ்விதம் சட்டவிரோதமாக கொக்கி போட்டு மின் சார இணைப்பை பெறுவது உயிராபத்தைக் கூட ஏற்படுத்தக்கூடிய ஆப த்தான செயற்பாடு என்பதை உணர்ந்தும் கூட, பலர் நாம் ஏன் மின்சார கட் டணத்தை செலுத்த வேண்டும் என்ற தேசப்பற்றற்ற முறையில் நடந்து கொள்வதன் மூலம் எமது தேசிய வருமானத்திற்கு பெரும் பாதிப்பை ஏற்படுத்தியுள்ளார்கள்.
இவ்வாண்டில் சட்டவிரோதமாக கொக்கி போட்டு மின்சாரத்தைப் பெறும் முய ற்சிகளின்போது, 25 பேர் மின்சாரம் தாக்கி உயிரிழந்தும் இருக்கிறார்கள். மதுரட்டவில் ரிக்கில்லகஸ்கட என்னும் இடத்தில் இவ்விதம் சட்டவிரோத மாக மின்சாரத்தை எடுக்க முயற்சி செய்த ஒரு குடும்பத்தைச் சேர்ந்த தாயும், தந்தையும் அவர்களது இரண்டரை வயது மகனும் மின்சாரம் தாக்கி சமீபத்தில் மரணித்த வேதனைக்குரிய சம்பவமும் இடம்பெற்றி ருக்கிறது.
சிலர் தங்கள் சேனைப் பயிர்ச் செய்கையை அல்லது மாட்டுத் தொழுவத்தை அல்லது கோழிப் பண்ணையை மரநாய், நரி மற்றும் திருடர்களிடமிருந்து பாதுகாப்பதற்காகவும், அவற்றைச் சுற்றி அமைக்கப்படும் இரும்பு வேலி களில் சட்டவிரோதமான முறையில் பெறப்படும் மின்சாரத்தை இணைத்து விடுவார்கள். 
இதனால் பெரும்பாலான சந்தர்ப்பங்களில் மரநாய், நரி, நாய், பூனை போன்றவையும் மின்சாரம் தாக்கி மரணிக்கின்றன. ஓரிரு சந்தர்ப்பங்களில் திருடர்களும் இதில் சிக்குண்டு மரணித்திருக்கிறார்கள்.
சட்டவிரோதமாக மின்சார இணைப்பை ஏற்படுத்தியவர்கள் கூட பல சந் தர்ப்பங்களில் தங்களை அறியாமலேயே இந்த வேலிகளில் இணைக்கப் பட்டுள்ள மின்சாரம் தாக்கி, உயிராபத்தையும் எதிர்நோக்கியிருக்கிறார்கள்.
இவ்விதம் சட்டவிரோத மின்சார இணைப்புகளை பெறுவர்கள் மீது நட வடிக்கை எடுப்பதற்காக இலங்கை மின்சார சபை தன்னுடைய திடீர் சோதனை குழுக்கள் மூலம் இவ்வாண்டில் சட்டவிரோதமாக மின்சார இணைப்புகளை பெற்ற 8,452 பேரை கண்டுபிடித்து, அவர்களுக்கு எதி ராக சட்ட நடவடிக்கை எடுத்து 236.3 மில்லியன் ரூபாவை நஷ்ட ஈடாக அறவிட்டு இருக்கிறது.
இவர்களிடமிருந்து நீதிமன்றங்களும் மேலும் 91 மில்லியன் ரூபாவை அப ராதமாகவும் அறவிட்டுள்ளன. இலங்கை மின்சார சபை இப்போது நாடெ ங்கிலும் சட்டவிரோதமாக மின்சாரத்தை கொக்கி போட்டு எடுப்பதன் மூலம் ஏற்படக்கூடிய உயிராபத்துக்கள் பற்றியும், அது எவ்விதம் தேசிய பொருளாதாரத்திற்கு பாதகமான செயற்பாடு என்பதையும் அறிவுறுத்துவ தற்காக இப்போது நாட்டின் சகல பகுதிகளிலும் மக்களை அறிவுறுத்தும் பயிற்சி பாசறைகளையும் ஒழுங்கு செய்து வருகிறது.
இலங்கை மின்சார சபை நாட்டின் பல பகுதிகளுக்கும் மின்சாரத்தை பெற் றுக் கொடுக்கும் திட்டத்தின் கீழ் இப்போது கோடிக்கணக்கான பணத்தை செலவிட்டு, அதிசக்திவாய்ந்த மின்சார கம்பிகளை பாரிய தூண்டுகளை பொருத்தி, கிராமப் பகுதிகளுக்கும் பின்தங்கிய பிரதேசங்களுக்கும் மின் சார விநியோகத்தை பெற்றுக் கொடுப்பதற்கும் எடுத்து வரும் நடவடிக் கைகள் பூர்த்தியானவுடன் வெகுவிரைவில் இலங்கையிலுள்ள ஒவ்வொரு வீட்டிற்கும் மின்சார இணைப்புகள் ஏற்படுத்தப்படும் என்று அமைச்சர் பாட்டலி சம்பிக்க ரணவக்க உறுதியளித்துள்ளார்.
எங்கள் நாட்டிலுள்ள பின்தங்கிய கிராமங்களிலுள்ள மக்களுக்கு குறிப்பாக அங்குள்ள பாடசாலை பிள்ளைகளுக்கு சிறந்த கல்வியறிவைப் பெறுவ தற்கும் ஒரு சாதகமான சூழ்நிலை உருவாகுவதுடன் குப்பி விளக்குகளை சிறிய வீடுகளில் வைத்து, இரவில் சமையல் வேலைகளையும் பாடங் களை கற்றுக் கொள்வதில் பிள்ளைகள் ஈடுபடும்போது, தவறுதலாக குப்பி விளக்குகள் விழுந்து அந்த வீடுகள் தீக்கிரையாகும் சம்பவங்கள் பலவும் நடந்திருப்பதை நாம் ஞாபகப்படுத்துவது பொருத்தமாக இருக் கும்.
மலையகத்தில் மின்சார கம்பிகளை இணைக்க முடியாத மிக உயரத்தில் உள்ள தோட்டப் பிரதேசங்களும், கிராமங்களும் இன்று மின்சார இணை ப்பின்றி பெரும் பாதிப்புக்குள்ளாகி இருக்கின்றன. இதற்கு ஒரு மாற்று வழியாக இலங்கை மின்சார சபை இந்த கிராமங்களில் பாரிய சூரியசக்தி நிலையங்களை ஏற்படுத்தி, அப்பிரதேச மக்களுக்கு இரவு ஆறு மணி முதல் நள்ளிரவு வரையிலும் பின்னர் அதிகாலை நான்கு மணி முதல் ஆறு மணி வரையிலும் சூரிய சக்தி மூலமான மின்சார இணைப்பை பெற் றுக் கொடுப்பதற்கும் நடவடிக்கைகளை எடுத்துள்ளது.
பெருந்தோட்ட மனிதவள அபிவிருத்தி அமைப்பும் மலையக தொழிலாளர் கள் வாழும் பெருந்தோட்டங்களில் சூரிய சக்தி மூலம் சுடுநீரை ஸ்நானம் செய்வதற்காக பெற்றுக்கொடுக்கும் பல்வேறு திட்டங்களையும் இப்போது நடைமுறைப்படுத்தி வருகின்றது.
அரசாங்கம் பெற்றுக் கொடுக்கும் அடிப்படை உரிமைகளை அனுபவிக்கும் உரிமை நாட்டு மக்களுக்கு இருக்கின்ற போதிலும், நாட்டு மக்கள் தங்க ளுக்கு கிடைத்துள்ள இந்த நன்மைகளை சரியான முறையில் பயன்படு த்தி, சட்டவிரோதமாக கொக்கி போட்டு மின்சார இணைப்புகளை பெறும் தவறான செயற்பாடுகளை தவிர்த்துக்கொண்டு எமது நாட்டின் பொருளா தாரத்தை வளம்படுத்துவதற்கு தங்கள் பூரண ஒத்துழைப்பை வழங்குவது அவசியமாகும்.
