பொம்மை ரோபோக்கள்!


பிரான்சில் சமீபத்தில் ரோபோ கண்காட்சி நடைபெற்றது. இந்தக் கண்காட்சியில் மீன் மற்றும் டைனோசர் ரோபோ பொம்மைகள் மிகப் பெரிய வரவேற்பைப் பெற்றன. சின்ன டொல்பின் மீன்கள் போல் இருந்த ரோபோ மீன்கள் தண்ணீரில் அங்கும் இங்கும் துள்ளிக் குதித்து விளையாடிக் கொண்டிருந்தன. இன்னொரு பக்கம், தத்தித் தத்தி டைனோசர் ரோபோ பொம்மைகள் நடந்துகொண்டிருந்தன. கூப்பிட்ட குரலுக்கு நாய் போல் வாலை ஆட்டிக்கொண்டு வந்த இந்த ரோபோக்கள் பெரியவர்கள் முதல் குழந்தைகள் வரை அனைவரையும் கவர்ந்தன. வருங்காலத்தில் குழந்தைகளின் விளையாட்டுப் பொருட்கள் பேசும் ரோபோக்களாக மாறினாலும் ஆச்சரியமில்லை!
ஜப்பானில் உள்ள சுகுபா பல்கலைக்கழகம் மூளையின் செயல்பாடுகளை கண்டறியும் புதிய கருவியை கண்டுபிடித்துள்ளது. பிரைன் மெஷின் இன்டர்பேஸ் என்றழைக்கப்படும் இதை தலையில் தொப்பி போல் பொருத்திக்கொள்ள வேண்டும். இதன் மேற்புறத்தில் மஞ்சல், சிவப்பு, பச்சை என பல வண்ணங்களில் சிறிய விளக்குகள் எரியும். மூளையின் செயல்பாட்டுக்கு ஏற்ப எரியும் விளக்குகளைக் கொண்டு, மூளை சாதாரணமாக உள்ளதா என்பதைக் கண்டறிய முடியும் என்கிறார் பல்கலைக்கழகப் பேராசிரியர் யோஷியுகி.
ஐரோப்பிய விண்வெளி ஆய்வு மையம் பூமியின் மேற்பரப்பு புகைப்படத்தை சமீபத்தில் வெளியிட்டுள்ளது. நிளிசினி திட்டம் என்ற ஆய்வை நடத்தி வரும் இந்த மையம், பூமி எவ்வாறு சுழல்கிறது என்பதை துல்லியமாக கண்டறிந்துள்ளது. இதன் மூலம் சமுத்திரங்கள், அதன் பரப்பளவு, கடலில் ஏற்படும் மாற்றங்கள் மற்றும் பனிப்பாறைகளின் சலனம் ஆகியவற்றை துல்லியமாக அறிய முடியும் என கண்டுபிடித்திருக்கிறார்கள். பூமி மேற்பரப்பில் மஞ்சல் நிறம் குறிப்பிட்டுள்ள பகுதிகளில் புவியீர்ப்பு அதிகமாக உள்ளதாகவும் நீல நிறம் உள்ள இடங்களில் குறைவாக உள்ளதாகவும் கண்டறிந்துள்ளனர் விஞ்ஞானிகள்.
நாம் இன்று பயன்படுத்திவரும் காசோலைகள் விரைவில் வழக்கொழிந்துவிடப்போகின்றன. அவற்றின் இடத்தை &#39;ஈ-செக்&#39; (E &amp; cheque) எனப்படும் மின் காசோலை பிடிக்கப்போகிறது.
ஓர் இங்கிலாந்து ஆய்வுக் குழு இந்த மின் காசோலையை உருவாக்கியிருக்கிறது. இதில் வழக்கமான காசோலை முறையின் அனைத்து வசதிகளும் இருக்கின்றன. ஆனால் வங்கிகளுக்கு ஆகும் செயல்முறை மற்றும் அனுப்புதல் செலவுகள் குறையும் என்கிறார்கள்.
இந்த &#39;ஹை-டெக்-செக்&#39; பல தலைமுறைகளாகப் பயன்படுத்தப்பட்டு வரும் வழக்கமான காசோலை போலவே உள்ளது. ஆனால் இதில் எழுதுவதற்கு ஒருவருக்கு டிஜிட்டல் பேனா தேவை. அந்தப் பேனாவில் உள்ள நுண்ணிய கமரா பல இலட்சம் புள்ளிகளால் ஆன எந்தக் கையெ ழுத்தையும் பதிவு செய்துவிடுகிறது.
அந்தப் பதிவை, வயர்லெஸ் தொடர்பு மூலம் டிஜிட்டல் பேனா நேரடியாக வங்கிக்கு அனுப்புகிறது.
இந்த மின் காசோலையும் டிஜிட்டல் பேனாவும் வாடிக்கையாளருக்கு மட்டுமே உரிய பாதுகாப்பான முறையில் செயல்படும் என்பதால், ஏமாற்று வேலைகளுக்கு இங்கு இடமில்லை என்கிறார்கள் இங்கிலாந்து ஆய்வாளர்கள்.
