கொழும்பில் ஆயிரக்கணக்கான முஸ்லிம்கள் ஆர்ப்பாட்டம்






இஸ்லாம் மதத்தையும் இறைதூதர் நபிகள் நாயகம் (ஸல்) அவர்களையும் அவமதிக்கும் வகையில் அமெரிக்காவில் தயாரிக்கப்பட்ட திரைப்படத்துக்கு எதிர்ப்பு தெரிவித்து கொழும்பில் பாரிய ஆர்ப்பாட்டமும் பேரணியும் இன்று வெள்ளிக்கிழமை நடத்தப்பட்டது.
கொழும்பு கொள்ளுப்பிட்டி பள்ளிவாசலில் ஜும்ஆ தொழுகையின் பின்னர் கூடிய ஆயிரக்கணக்கான முஸ்லிம்கள் அமெரிக்காவுக்கு எதிரான கோஷங்களை எழுப்பியவண்ணம் அமெரிக்க தூதரகத்தை நோக்கிப் பேரணியாக சென்றனர்.
எனினும் நூற்றுக்கணக்கான பொலிஸாரும் விசேட அதிரடிப் படையினரும் வரவழைக்கப்பட்டு தூதரகத்துக்குள் ஆர்ப்பாட்டக்காரர்கள் செல்லவிடாமல் தடுக்கப்பட்டது.
இதேவேளை, தெமட்டகொடை பகுதியிலும் பாரிய ஆர்ப்பாட்டம் இடம்பெற்றதாக எமது செய்தியாளர்கள் தெரிவிக்கின்றனர்.
(படங்கள்: எஸ்.எம்.சுரேந்திரன்)

