களுவாஞ்சிக்குடி ஆதார வைத்தியசாலையினால்பழுகாமம் வைத்தியசாலை பொறுப்பேற்பு


கல்லாறு தினகரன் நிருபர்
வெள்ள அனர்த்தங்களினால் ஏற்பட்டுள்ள சுகாதாரப் பிரச்சினைகளை தீர்ப்பதற்காக பழுகாமம் வைத்தியசாலையை உடனடியாக களுவாஞ்சிகுடி ஆதார வைத்தியசாலை பொறுப்பேற்றுள்ளது.
அங்கு கடமை புரிந்த உதவி வைத்தியரை உள்வாங்கி, களுவாஞ்சிகுடி ஆதார வைத்தியசாலை டாக்டர் ஒருவர் அங்கு அனுப்பி வைக்கப்பட்டுள்ளார்.
இதனால் வெள்ள காலங்களில் பொது மக்கள் பிரயாண கஷ்டங்களின் மத்தியில் தூர இடங்களுக்கு செல்லாமல் சொந்த இடத்திலேயே அதிகூடிய சிகிச்சைகளை பெற்றுக் கொள்வதற்கு வாய்ப்பளிக்கப்பட்டுள்ளதாக களுவாஞ்சிகுடி வைத்தியசாலை அத்தியட்சகர் டாக்டர் சுகுணன் தெரிவித்தார்.
அத்துடன் பாலையடிவட்டையில் சிகிச்சை முகாம் ஏற்பாடு செய்யப்பட்டுள்ளதாகவும், அடையாளப்படுத்தப்பட்ட இடங்களுக்கு அவசர சிகிச்சை அளிப்பதற்காக அம்பியூலன்ஸ் வண்டியும் டாக்டரும் உத்தியோகத்தர்களும் தயார் நிலையில் இருப்பதாகவும் அவர் மேலும் தெரிவித்தார்.
