கர்நாடகாவில் தேர்தலை நடத்த அத்வானி விருப்பம்


கர்நாடகாவில் 3வது முறையாக புதிய முதலமைச்சரை நியமிப்பதில் அக்கட்சியின் மூத்த தலைவர் எல். கே. அத்வானிக்கு விருப்பமில்லை என்றும் அதற்கு பதிலாக தேர்தலை நடத்திவிடலாம் என்றும் தகவல்கள் தெரிவிக்கின்றன.
எடியூரப்பாவின் வலியுறுத்தலுக்கு அடிபணிந்து இந்த வாரத்திற்குள் சதானந்தா கவுடாவிற்கு பதிலாக ஜெகதீஷ் ஷெட்டர் புதிய முதலமைச்சராக நியமிக்கப்படுவார் என்று எதிர்ப்பார்க்கப்படுகிறது. வரும் ஒன்பது அல்லது பத்தாம் திகதி புதிய முதலமைச்சர் நியமிக்கப்படுவார் என்று கூறப்படுகிறது.
தற்போது கர்நாடக ஊரக வளர்ச்சித் துறை அமைச்சராக இருந்து வரும் ஜெகதீஷ் ஷெட்டர் லிங்காயத் சமூகத்தைச் சேர்ந்தவர் கர்நாடகாவில் உள்ள இதர சமூகத்தினரை திருப்திப்படுத்தும் வகையில் துணை முதலமைச்சர் நியமிக்கப்படுவார் என்ற தெரிகிறது.
குருபா சமூகத்தைச் சேர்ந்த கர்நாடக பாரதிய ஜனதா தலைவர் ஈஸ்வரப்பா, ஒக்கலிகா சமூகத்தைச் சேர்ந்த அசோகா இடையே துணை முதல்வர் பதவிக்கு போட்டி நிலவுகிறது.
கர்நாடகாவில் 3 வது முறையாக புதிய முதலமைச்சரை நியமிப்பதில் அக்கட்சியின் மூத்த தலைவர் அத்வானிக்கு விருப்பமில்லை என்று தகவல்கள் தெரிவிக்கின்றன. அதற்கு பதிலாக தேர்தலை நடத்திவிடலாம் என்பது அவரது விருப்பம் என்று கூறப்படுகிறது.
கட்சியின் மக்களவை எதிர்க்கட்சித் தலைவர் சுஷ்மா ஸ்வராஜ், பொதுச் செயலாளர் அனந்த் குமாரும், எடியூ ரப்பாவின் ஆதரவாளரை மீண்டும் முதலமைச்சராக நியமிக்க எதிர்ப்பு தெரிவித்து வருகின்றனர்.
இந்நிலையில் கர்நாடக ஊரக வளர்ச்சித்துறை அமைச்சர் ஜகதீஷ் ஷெட்டர் கூறுகையில். முதலமைச்சரை மாற்றுவது குறித்து விரைவில் பா. ஜ. க மேலிடம் முடிவு எடுக்கும் என்றார்.
