வத்துகாமம் ஸ்ரீமுத்துமாரியம்மன்பஞ்சரத பவனி 16ம் திகதி


(பாத்ததும்பறை விஷேட நிருபர்)
வத்துகாமம் அருள்மிகு ஸ்ரீ முத்துமாரியம்மன் தேவஸ்தான வைகாசி விசாக பஞ்சரத பவனி எதிர்வரும் 16ம் திகதி திங்கட்கிழமை இரவு 9.00 மணிக்கு நடைபெறவுள்ளது. அதன் முன்னோடி கொடியேற்றம் கடந்த 03.05.2011ந் திகதி இடம் பெற்றது. 
தேர்த் திருவிழா எதிர்வரும் 16ம் திகதி திங்கட்கிழமையும் தீர்த்தோற்சவம் 17ம் திகதி செவ்வாய் கிழமையும், பூங்காவனம் 19ம் திகதி வியாழக்கிழமையும், வைரவர் பூசை 20ம் திகதி வெள்ளிக்கிழமையும் நடைபெறுவதற்கான சகல ஏற்பாடுகளையும் வத்துகாமம் சைவ அபிமானிகள் சங்க ஏற்பாட்டாளர்கள் செய்துள்ளனர்.
தேர்த்திருவிழா அன்று எல்கடுவ, கபரகல, பம்பரல்ல, பன்விலை ஆகிய இடங்களுக்கு விஷேட பஸ் சேவையும் ஒழுங்கு செய்யப்பட்டுள்ளது. கடந்த 3ம் திகதி இடம் பெற்ற கொடியேற்ற நிகழ்விலும் பூசையிலும், சர்வதேச இந்துமத குருபீடாதிபதி, சபரிமலை ஸ்ரீ சாஸ்தா பீடாதிபதி, சபரிமலை குருஜீ அருள் ஜோதி கலாநிதி ஸ்ரீ ஐயப்பதாஸ சாம்பசிவ சிவாச்சாரியார் (ஜே.பி) கலந்து கொண்டு சிறப்பித்தார். ஆலய பிரதம குரு சிவக்குமார் குருக்களும் இந்நிகழ்வில் கலந்து கொண்டனர். (ஐ-ஞ)
