யுத்த வெற்றிக்கான முக்கிய காரணம் ஜனாதிபதி வழங்கிய தலைமைத்துவம்


(நேற்றைய தொடர்ச்சி...)
காயத்தில் உயர்ந்து பறந்து தாக்குதல்களை மேற்கொள்ளும் ஒவ்வொரு செயற்பாட்டிற்கும் பொறுப்பாளராக இருப்பவர் ஜனாதிபதி அவர்களே. ஜனாதிபதி அவர்கள் விடுக்கும் கட்டளைகளையே எமது ஆயுதப் படையினர் நிறைவேற்றுகிறார்கள். ஆயினும் வெற்றியை எல்லோரின் ஒத்துழைப்புடனான வெற்றி என்றே ஜனாதிபதி கூறுகிறார். இந்த யுத்தத்திற்கான பொறுப்பும் அதனால் கிடைக்கும் புகழுக்கும் உரித்தானவர் நாட்டுத் தலைவரேயாவர்.
பின் லேடன் என்ற பயங்கரவாதியை அமெரிக்க உளவுப் படையினர் படுகொலை செய்த போதிலும் அதற்கான உத்தரவை பிறப்பித்தவர் அமெரிக்க ஜனாதிபதி பரக் ஒபாமாவேயாவர். இத்தகைய நிகழ்வுகளின் அடிப்படையில் பார்க்குமிடத்தில் சரத் பொன்சேகாவின் வீரத்தையும் அவர் அளித்த பங்களிப்பையும் எவ்விதத்திலும் குறைகூறவோ அகெளரவத்திற்கு உட்படுத்தவோ கூடாது. அவர் ஒரு நாட்டுக்கு திடீரென்று உதயமாகிய ஒரு நல்ல தளபதியாவர். ஆயினும், இலங்கையின் சர்வதேச அழுத்தங்களும் தலையீடுகளும் அதிகமாக இருந்த இந்த யுத்தத்தை நிறைவுபடுத்துவதற்கு நாட்டுத் தலைவரான ஜனாதிபதியின் சிறந்த ஆளுமையே காரணமாகும்.
அதனால்தான் நாட்டின் தலைவராக மஹிந்த ராஜபக்ஷவைத் தவிர வேறு ஒருவர் இருந்திருந்தால் இந்த யுத்தத்தில் இலங்கை வெற்றிபெற்றிருக்க முடியாது என்று உள்ளூர் மற்றும் வெளிநாட்டு ஆலோசகர்கள் அபிப்பிராயம் தெரிவித்திருக்கிறார்கள். இந்த அபிப்பிராயத்தை சரி என்று நாம் கொள்ள வேண்டும். ஜனாதிபதி மஹிந்த ராஜபக்ஷவின் திறமையையும் சிறந்த ஆளுமையையும் பார்த்து பொறாமைப்பட்ட தருஸ்மன் அறிக்கையிலும் ராஜபக்ஷ குடும்பம்தான் தாக்குதலுக்கு உட்படுத்தப்பட்டார்கள்.
இன்றும் நாளையும் சரவதேசம் இதே குறிக்கோளுடனேயே அரசாங்கத் தலைவரை தாக்குவதற்கு கங்கணம் கட்டியிருக்கிறது. சர்வதேச சக்திகள் மஹிந்த ராஜபக்ஷவின் ஆட்சிக்கு முற்றுப்புள்ளி வைக்கவும் திட்டமிட்டார்கள். அதனால்தான் சரத் பொன்சேகாவை பொது வேட்பாளராக ஜனாதிபதி தேர்தலில் இந்த சக்திகள் போட்டியிட வைத்தனர். அதனால்தான் தமிழ் தேசியக் கூட்டணியும் சரத் பொன்சேகாவுக்கு பக்க சார்பாக இருந்து வருகின்றது.
எவ்வாறாயினும், திறமைமிக்க அரசியல் வாதியான மஹிந்த ராஜபக்ஷவுக்கு ரணில் விக்கிரமசிங்க மெதமுலானயில் தயாரிக்கப்பட்ட அலப்ப என்ற சிற்றுண்டியை ஊட்டி சரத் பொன்சேகாவை படுதோல்வியடையச் செய்ய முடிந்தது. இது எதிர்க் கட்சியின் பலவீனமல்ல. ரணில் விக்கிரமசிங்க தன்னை மக்கள் அரசியல் குப்பைக் கூடைக்குள் தூக்கி எறிவதை தவிர்ப்பதற்காக செய்த தந்திரமே சரத் பொன்சேகாவை ஜனாதிபதி தேர்தலில் ஆதரிப்பது என்று எடுத்த முடிவாகும். இத்துடன் சர்வதேச அழுத்தங்களும் வலுவிழந்தன.
டென்சில் கொப்பேகடுவ, ஜானக பெரேரா ஆகிய மாபெரும் வீரர்கள் யுத்த முனையில் பல்வேறு சாதனைகளை புரிந்திருக்கிறார்கள். என்றாலும் அவர்களால் இறுதி வெற்றி இலக்கை அடைய முடியவில்லை. இதற்கான பிரதான காரணம் அன்றிருந்த அரசியல் தலைமைத்துவத்தைவிட இன்று நெறியாக அரசியல் தலைமைத்துவம் இருந்து வருவதேயாகும்.
அன்று யுத்தத்தில் இறங்கியிருந்த சரத் பொன்சேகா இன்று சிறையில் இருக்கிறார். எகிப்தின் ஜனாதிபதி ஹொஸ்னி முபாறக்கிற்கு செயற்பட்ட அந்நாட்டு இராணுவத் தளபதிக்கும் ஓரிரு தினங்களுக்கு முன்னர் மரண தண்டனை விதிக்கப்பட்டது. பொன்சேகா தளபதியாக இருந்த போது அவரது உத்தரவுகளை நிறைவேற்றிய இராணுவ அதிகாரிகளும் இன்று குற்றம் சாட்டப்பட்டிருக்கிறார்கள். இவர்களும் யுத்தத்தில் பங்களிப்பு அளித்தவர்கள்.
சரத் பொன்சேகா ஒரு வழக்கில் குற்றம் சாட்டப்பட்டு நீதிமன்றத்தில் நிறுத்தப்பட்டுள்ளார். இவர் இராணுவ நீதிமன்றம் அளித்த தீர்ப்புக்கு ஆட்சேபம் தெரிவித்து மேன்முறையீடு செய்துள்ளார். இந்த வழக்குகள் இப்போது எங்கள் நாட்டின் நீதிமன்றங்களினால் விசாரணை செய்யப்படுகின்றன. இப்போது சரத் பொன்சேகா ஒரு நல்ல துடுப்பாட்டக்காரராக மாறியிருக்கிறார். சரத் பொன்சேகாவுக்கு துஸ்ரா பந்து மட்டுமல்ல சுழல் பந்துகளை கூட யாரும் போடுவதில்லை.
இப்போது சரத் பொன்சேகா வுக்கு எவரும் பந்து வீசுவதில்லை. அதனால் அந்த மனிதர் ஜனாதிபதி அவர்களையும் பாதுகாப்பு செயலாளரையும் கண்மண் தெரியாமல் தாக்கிக் கொண்டிருக்கிறார். இவை ஒரு வகையில் சேற்றை அள்ளி வீசும் செயற்பாடு என்றுகூட நாம் நினைக்கலாம். துவேச உணர்வுடனா அல்லது பழிவாங்கும் உணர்வுடனா இவர் இவ்விதம் தாக்கிக் கொண்டிருக்கிறார் என்று எங்களால் நினைக்க முடியாமல் இருக்கிறது.
சண்டே லீடர் பத்திரிகையின் ஆசிரியை ஒரு பத்திரிகை காரியாலயத்தில் தேநீர் பரிமாறும் அளவுக்கு கூட தகுதியற்றவர் என்று சரத் பொன்சேகா மிகவும் தாழ்வான முறையில் தாக்கியுள்ளார். சரத் பொன்சேகா ராஜபக்ஷ சகோதரர்கள் மீது பெளன்றி மற்றும் சிக்சர்களை அடித்துக் கொண்டிருக்கிறார். பத்திரிகைகள் அவர் சொல்லும் அனைத்தையும் எழுதுகின்றன. அரசாங்கம் பத்திரிகை சுதந்திரத்தில் தலையிடுவதில்லை.
பொன்சேகா இன்று சிறையில் இருப்பது யுத்தத்துடன் தொடர்பு டைய காரணத்திற்காக அல்ல. யுத்தத்தில் வெற்றியடைந்த காரணத் தினால் அவர் சிறை சாப்பாட்டை உண்ண வேண்டிய நிலைக்கு தள்ளப்படவில்லை. 
இராணுவத்திற்கு யுத்த ஆயுதங்களை வாங்குவதற்கு முயற்சி செய்த அவரது மருமகனின் குற்றச் செயல்களினால்தான் சரத் பொன்சேகா இன்று சிறையில் வாடுகின்றார். சரத் பொன்சேகா இராணுவத் தளபதியாக இருந்த போது மேஜர் ஜெனரல் பராக்கிரம பன்னிப்பிட்டிய ஒரு குற்றச்சாட்டின் மீது இராணுவ நீதிமன்றத்தில் நிறுத்தப்பட்ட போது நீதிமன்றம் சுயாதீனமாக இயங்கிய காரணத்தினால்தான் அவருக்கு தண்டனையில் இருந்து விடுபட்டு விடுதலையாவதற்கான வாய்ப்பு கிடைத்தது.
பராக்கிரம பன்னிப்பிட்டிய போன்றவர்கள் இராணுவ நீதிமன்றத்தில் தண்டிக்கப்பட்டா லும் மேன்முறையீட்டின் போது உயர் நீதிமன்றம் அவர்களை நிரபராதிகள் என்று விடுத்தது. சரத் பொன்சேகாவுக்கும் இவ்விதம் நீதிமன்றத்தில் பக்கச்சார்பற்ற முறையில் சரியான நீதி கிடைக்கும். நீதிமன்ற சுதந்திரம் எங்கள் நாட்டில் நிலைத்திருக்கின்ற காரணத்தினால்தான் சரத் பொன்சேகா நீதிமன்றத்தில் ஆட்டம் போடுகிறார்.
சரத் பொன்சேகா போன்ற கதாபாத்திரங்களை பார்த்து சிலர் அனுதாபம் தெரிவிப்பதும் இயற்கையே. இன்று சரத் பொன்சேகா மீதான அனுதாபம் அதிகரித்திருப்பதற்கான காரணம் அவர் இப்போது அரசியல்வாதியின் கதாபாத்திரத்தை ஏற்றிருப்பதனாலேயேயாகும். யாரும் அவரைப் பார்த்து அனுதாபப்படலாம். ஆனால் அவரது செயற்பாடுகள் சட்டத்திற்கும் நீதிக்கும் உட்பட்டதாக இருக்க வேண்டும். சட்டம் மற்றும் நீதிக்கு புறம்பாக சரத் பொன்சேகாவுக்கு அநீதி இழைக்கப்பட்டால் அது தவறு. அதுபற்றி தீர்மானம் எடுக்கும் பொறுப்பை மக்கள் நீதிமன்றத்தின் கையில் விட வேண்டும்.
இது 2600 ஆவது சம்புத் ஜயந்தியை அனுஷ்டிக்கும் புனித காலமாகும். இதைப்பற்றி நாம் புதிதாக எதையும் சொல்லத் தேவையில்லை. பகைமைக்கு பகைமை காட்டுவது தவறு என்று புத்த பெருமான் உலகத்திற்கு அறிவுறுத்தியிக்ருகிறார். அப்படியிருந்தாலும் புத்தபெருமான் அரச நீதியை கெளரவிக்கவும் தவறவில்லை. கொசல் மன்னன் மற்றும் பிம்மிசார மன்னர் ஆகியோர் கடைப்பிடித்த சட்டதிட்டங்களை மாற்ற வேண்டும் என்று புத்தபெருமான் ஆலோசனை கூறவுமில்லை. புத்தபெருமான் எது நல்லது எது தவறானது என்பதையே உலக மாந்தர்களுக்கு எடுத்துரைத்தார். புத்த தம்ம மத கோட்பாடுகளுக்கும் அரசாட்சிக்கும் இடையிலான இடைவெளியை சரியான முறையில் விளக்கிக் கூறுவதும் பெளத்த தர்மமேயாகும்.
