குப்பைகளை சேகரிக்கபுதிய இணையத்தளம்


சென்னை:
குப்பைகளை கொட்டுவது எங்கே என்று தவித்து வந்த தமிழக மக்களுக்கு நற்செய்தியாக, குப்பைகளை வீட்டிலேயே வந்து வாங்கி செல்ல வசதியாக ஒரு இணையதளம் தொடங்கப்பட்டுள்ளது. குப்பைகளை வீட்டில் வந்து வசூலிக்க எந்த கட்டணமும் வசூலிக்கப்படுவது இல்லை என்பதுதான் இதில் விசேடம்.
காய்கறி கழிவுகள், பழைய கடதாசிகள் தேவையற்ற பொருட்கள் என்று வீடுகள், அலுவலகங்கள், கடைகளில் உருவாகும் கழிவுகள் ஏராளம். கழிவுகளை சேகரித்து அவற்றை அப்புறப்படுத்த அரசு பல திட்டங்களை தீட்டி அதற்காக பணியாளர்களையும் நியமித்து உள்ளது.
ஆனாலும் குப்பைகள் முழுமையாக நீக்கப்பட்டது என்று கூற முடியவில்லை. சென்னை, கோவை, மதுரை உள்ளிட்ட மாநகராட்சிகளை சேர்ந்த பல பகுதிகளில் சேகரமாகும் குப்பைகள் சேகரிக்கப்படுவதில்லை என்று குற்றச்சாட்டு மக்களிடையே வலுத்து வருகின்றது. இந்த நிலையில் குப்பைகளை சேகரிப்பதற்காக தனி இணையத்தளம் ஒன்று ஆரம்பிக்கப்பட்டுள்ளது.
நெல்லை மாவட்ட ராதாபுரத்தை சேர்ந்த ஜெகன், அவரது மனைவி சுஜாதா உள்ளிட்டோர் இந்த இணையத்தளத்தை தொடங்கி உள்ளனர்.
