கிழக்கில் அமைதியான முறையில் ஹஜ்ஜுப் பெருநாள் கொண்டாட்டங்கள்









முஸ்லிம்களின் புனித பெருநாள் தினங்களில் ஒன்றான தியாகத் திருநாள் என்று அழைக்கப்படும் ஈதுல் அழ்ஹா புனித ஹஜ்ஜுப் பெருநாள் இன்று கிழக்கு மாகாணத்தில் அமைதியான முறையில் கொண்டாடப்பட்டது.
மட்டக்களப்பு, காத்தான்குடி உள்ளிட்ட அனைத்துப் பகுதிகளிலும் உள்ள பள்ளிவாயல்கள், கடற்கரை மைதானங்கள், விளையாட்டு மைதானங்கள் போன்ற திறந்த வெளியில் விசேட பெருநாள் தொழுகையும் குத்பா பிரசங்கமும் முறையே இடம்பெற்றன.
மட்டு-கல்முனை காத்தான்குடி பிரதான வீதிக்கு அருகாமையில் அமைந்துள்ள (பஸ்மலா சதுக்கம்) அஹமட் பரீட் மாவத்தையில் சுமார் 22 வருடங்களின் பின் இன்று தொடக்கம் மூன்று தினங்களில் பெருநாள் பஸார் இடம்பெறவுள்ளதாக எமது செய்தியாளர் தெரிவிக்கின்றார்.

