கல்மாடியின் வங்கி கணக்குகள் சோதனை



பொதுநலவாய போட்டி முன்னாள் ஒருங்கிணைப்புக் குழுத் தலைவர் சுரேஷ் கல்மாடியின் வங்கி கணக்குகளை மத்திய புலனாய்வு அமைப்பு (சி.பி.ஐ.) அதிகாரிகள் செவ்வாய்க்கிழமை சோதனையிட்டதாக அவருக்கு நெருக்கமான சிலர் தெரிவித்தனர். எனினும் புணேயில் உள்ள சி.பி.ஐ. அதிகாரிகள் இதை உறுதிப்படுத்த மறுத்துவிட்டனர்.
புணே அதிகாரிகள் கூறுகையில், டில்லி அதிகாரிகள் புணே வந்து விசாரணை நடத்தி வருகின்றனர்.
அவர்கள் எங்களுடன் இணைந்து செயல்படவில்லை. எனவே, எங்களுக்கு இது பற்றி எதுவும் தெரியாது” என்றனர்.
செவ்வாய்க்கிழமை நடத்தப்பட்டதாகக் கூறப்படும் சோதனையில் அதிகாரிகள் ஏதேனும் கைப்பற்றினரா என்பது குறித்த தகவல்கள் எதுவும் இல்லை பொது நலவாய போட்டி ஏற்பாடுகளில் நடைபெற்றதாகக் கூறப்படும் ஊழல்கள் தொடர்பாக விசாரணை நடத்தி வரும். சி.பி.ஐ. கல்மாடியின் வங்கி கணக்குகள் சென்ற டிசம்பர் மாதம் சீல் வைத்து முடக்கியது குறிப்பிடத் தக்கது.
