கொழும்புத் துறைமுக விஸ்தரிப்பு பணிகள்2012 இல் வெற்றிகரமாக நிறைவுபெறும்


கொழும்பு துறைமுக விஸ்தரிப்புத் திட்டம் அடுத்த ஆண்டு ஏப்ரல் மாதத்தில் பூர்த்தி அடையும் போது, இலங்கை யில் கப்பல் போக்குவரத்து துறையில் ஒரு புதிய யுகம் உருவாகும். கொழும்பு துறைமுகத்தின் விஸ்தரிப்பு பணிகள் பூர்த்தியடைவதனால், கப்பல் போக்குவரத்து துறை வளர்ச்சி அடை வதுடன், நாட்டின் பொருளாதார மேம்பாட்டிற்கும் இது உறுதுணை யாக அமையும். இதுவும் இலங்கையை ஆசியாவின் விந்தைக்குரிய முன்னணி நாடாக திகழ்வதற்கு ஒரு சிறந்த உதாரணமாக விளங்கும்.
அம்பாந்தோட்டை துறைமுக விஸ்தரிப்பு பணிகள் இப்போது பூர்த்தி யடைந்து இருப்பதனால், அடுத்த ஆண்டில் இலங்கையில் கொழும்பு, அம்பாந்தோட்டை மற்றும் திருகோணமலை ஆகியன மூன்று பிரதான பாரிய துறைமுகங்களாக விளங்கி, நாட்டின் மூன்று முனை களில் நுழைவாயிலாக இருந்து பொருளாதாரத்தின் வளர்ச்சிக்கு உந்துசக்தியாக விளங்கும் என்று எதிர்பார்க்கப்படுகிறது.
இப்போதைக்கு கொழும்பு துறைமுகத்தின் விஸ்தரிப்புப் பணிகளில் 60 சதவீதமானவை முடிவுற்றுள்ளன, கொழும்பு துறைமுக நிர் மாணப் பணிகள் பூர்த்தியடைந்த பின்னர் அங்கு 25 ஆயிரம் பேருக்கு நேரடியாகவும், மறைமுகமாகவும் வேலை வாய்ப்புக்கள் கிடைக்கும் என்று இலங்கையின் துறைமுக அதிகார சபையின் தலைவர் கலாநிதி பிரியத் விக்ரம தெரிவித்துள்ளார். 
கொழும்பு துறைமுகத்தின் விஸ்தரிப்பு பணிகளில் பிரதானமாக விளங்குவது அலைத்தடுக்கிகளின் விஸ்தரிப்புக்கான நிர்மாணப்பணிகளும், துறைமுகத்தின் ஆழத்தை மேலும் அதிகரிப்பதுமே ஆகும்.
யுத்தம் நடைபெற்றுக் கொண்டிருந்த காலத்தில் பாதுகாப்புக்கு முன்னு ரிமை கொடுத்து, உல்லாசப்பிரயாணிகளை ஏற்றிச் செல்லும் பல பாரிய கப்பல்களும், கொள்கலன் கப்பல்களும் கொழும்புத்துறை முகத்திற்கு வருவதை தவிர்த்துக்கொண்ட போதிலும், இப்போது அத்தகைய தடைகளை இந்த வெளிநாட்டு கப்பல் நிறுவனங்கள் நீக்கியுள்ளன.
கொழும்பு துறைமுக அபிவிருத்தி திட்டத்திற்கென அரசாங்கம் 450 மில்லியன் அமெரிக்க டொலர்களை ஒதுக்கியிருக்கின்றது. இந்த நிதியில் 80 சதவீதத்திற்கும் அதிகமான தொகையை ஆசிய அபி விருத்தி வங்கி வழங்கியுள்ளது. எஞ்சிய செலவீனத்தை இலங்கை துறைமுக அதிகார சபை ஈடுசெய்யும்.
கொரியாவின் உண்டாய் பொறியியல் கூட்டுத்தாபனம் துறைமுகத்தின் விஸ்தரிப்பு நிர்மாணப்பணிகளை கையாள்கின்றது. 2020 ஆம் ஆண்டளவில் கொழும்புத்துறைமுகம் 11 மில்லியன் கொள்கலன் களை ஏற்றி இறக்கும் பாரிய வசதிகளைக் கொண்டிருக்கும் என்று அதிகார சபையின் திட்டப் பணிப்பாளர் சுசந்த அபேயசிறிவர்தன தெரிவித்துள்ளார்.
கொழும்பு துறைமுகத்தின் நிர்மாணப் பணிகள் முடிவடைந்த பின்னர் அங்கு 1200 மீற்றர் நீளமான நான்கு இறங்கு துறைகள் சேவைக்கு தயாராகிவிடும். இவை, 18 மீற்றர் ஆழமான கடலில் அமைந்தி ருப்பதனால், எந்தவொரு பெரிய கப்பலும் இங்கு வந்து கொள் கலன்களை இறக்கி, ஏற்றிச் செல்லும் வசதியைக் கொண்டிருக்கும்.
இதனுடன் துறைமுகத்தின் நுழைவாயில் 560 மீற்றர் அகலமாகவும், 20 மீற்றர் ஆழமாகவும் இருக்கும் என்பது குறிப்பிடத்தக்கது. இத னால் எந்தவொரு கப்பலும் துறைமுகத்திற்கு வந்து திரும்புவதற்கு வசதியாக அங்கு 600 மீற்றர் சுற்றளவுடைய திருப்புமுனையும் நிர் மாணிக்கப்படும்.
14வது நூற்றாண்டில் கோட்டே ராஜதானியின் காலத்தில் கொழும்புத் துறைமுகம் ‘கொலம்தொட்ட’ என்று அழைக்கப்பட்டது. அன்று, இந்த துறைமுகத்தின் மூலமே சீன, அராபிய வர்த்தகர்களும், போர்த் துக்கேய மாலுமிகளும் இலங்கைக்கு வந்தனர்.
கொழும்புத் துறைமுகம் களனி ஆற்றின் மேற்குப் பக்கத்தில் அமைந் திருப்பதனால், இது இந்து சமுத்திரத்தின் ஒரு பிரதான கேந்திர நிலையத்திலிருக்கும் துறைமுகமாக சர்வதேச ரீதியில் அங்கீகாரத் தைப் பெற்றிருக்கிறது. 1980 ஆம் ஆண்டு தசாப்தத்தில் கொழும்பு துறைமுகத்தில் பாரிய அபிவிருத்திப் பணிகள் மேற்கொள்ளப் பட்ட பின்னர், அங்கு முதல் தடவையாக கொள்கலன்கள் மூலம் பொருட்களை ஏற்றி இறக்கும் பணி ஆரம்பிக்கப்பட்டது.
கொழும்பு துறைமுகம் உலகிலுள்ள 35 முன்னணி துறைமுகங்களின் ஒன்றாக விளங்கி வருகிறது. உலகில் மனிதனின் கடும் உழைப் பினால் செயற்கையாக நிர்மாணிக்கப்பட்ட ஒரு துறைமுகமாக கொழும்பு துறைமுகம் கணிக்கப்பட்டுள்ளது.
இலங்கை ஒரு தீவு என்பதனால், அதன் பொருளாதார வளர்ச்சிக்கு துறைமுகங்கள் மிகவும் அவசியமானவை. அந்த வகையில் கொழும் புத்துறைமுகம் நாட்டின் பிரதான துறைமுகமாக விளங்கினாலும், அதே அளவுக்கு அம்பாந்தோட்டை மற்றும் திருகோணமலை துறைமுகங்களும் சகல வசதிகளைக் கொண்ட துறைமுகங்களாக விரைவில் மாற்றப்படுவது திண்ணம்.
