தென் ஆபிரிக்காவில் மகாத்மா காந்தி சிலை


தென் ஆபிரிக்காவின் மற்றொரு நகரத்தில், மகாத்மா காந்தியின் சிலை நிறுவப்பட்டுள்ளது. இச்சிலை அவரது ஆசிரமம் அமைந்துள்ள இடத்திற்கு அருகில் உள்ளது. தென் ஆபிரிக்கத் தலைவர் ஜோகன்னஸ்பாக்கிற்கு தென் மேற்கில் 35கி.மீ. தொலைவில் மகாத்மா காந்தி அமைத்த டால்ஸ்டாய் பண்ணை உள்ளது. 
தென் ஆபிரிக்காவில் 1908ல் இப்பண்ணையை அமைத்தார். டால்ஸ்டாய் பண்ணையில் இருந்து 10 கி.மீ. தொலைவில் உள்ளது லினாசியா நகரம். இங்கும் இந்தியர்கள் அதிகம் வசிக்கின்றனர். 
இங்குள்ள குஜராத்தி சமூகத்தவர் மத்தியில் தொண்டாற்றி வருபவரும், விளையாட்டு வீரருமான மோகன் ஹிரா என்பவர் லினாசியா நகரில் புதிதாக ஒரு காந்தி சிலையை நிறுவியுள்ளா¡ர். நகரின் “டிரேட்ரூட்மால்” என்ற வணிக வளாகத்தில் நிறுவப்பட்டுள்ள காந்தி சிலையை, குஜராத்தின் ஆமதாபாத்தைச் சேர்ந்த காந்திலால் படேல் (90) என்ற சிற்பக் கலைஞர் வடிவமைத்துத் தந்துள்ளார்.
இது குறித்து மோகன் ஹிரா கூறுகையில், சிலை வடித்துத் தரவேண்டும் என்று நான் படேலிடம் கேட்டபோது, கிட்டத்தட்ட அவர் தனதுபணியில் இருந்து ஓய்வு பெற்றுவிட்டார். எனினும், எனது வேண்டுகோளை ஏற்று மூன்று ஆண்டுகளில் சிலையை வடித்துத் தந்துள்ளார்.
டால்ஸ்டாய் பண்ணையிலும் காந்தி சிலை நிறுவ வேண்டும் என்பது பெரும்பாலான இந்தியர்களின் ஆசையாக உள்ளது. எனினும், அங்கு தற்போது ஆள் நடமாட்டம் இல்லாததாலும் ஆசையாக உள்ளது. எனினும், அங்கு தற்போது ஆள்நடமாட்டம் இல்லததாலும், திருடர்கள் நடமாட்டத்தாலும் தற்போது அது சாத்தியமில்லை.
கடந்த ஆண்டுகளாக டால்ஸ்டாய் பண்ணை சரியாகப் பாராமரிக்கப்படாமல், திருடர்களின் புகலிடமாக இருந்து வந்தது. ஜோகன்னஸ்பார்க் மற்றும் அதைச் சுற்றியுள்ள இந்தியர்களின் முயற்சியால் பண்ணை தற்போது ஓரளவில் பராமரிப்பில் இருந்து வருகிறது. பண்ணையைச் சுற்றிக் குடியிருப்புகள் எதுவும் இல்லாததால், அதைப்பராமரிப்பது மிகக் கடினமாக இருப்பதாக அங்குள்ள இந்தியர்கள் தெரிவிக்கின்றனர்.
* * * * *

சேகுவராவின் மாறுபட்ட புகைப்படத்தால் பிரபலமான சுவிஸ் புகைப்பட கலைஞருக்கு வாழ்நாள் சாதனையாளர் விருது கிடைத்துள்ளது.
உலகின் புகழ்பெற்ற சுவிற்சர் லாந்து புகைப்பட கலைஞர் ரேனே பூரிக்கு வாழ்நாள் சாதனையாளர் விருது வழங்கி கெளரவித்துள்ளது சுவிற்சர்லாந்து அரசு.
சேகுவராவினை பேட்டி ஒன்றில் இவர் எடுத்த புகைப்படம் பூரியின் புகழை உச்சத்திற்கு கொண்டு சென்றது. இன்று வரை பல கோடிக்கணக்கான சஞ்சிகைகளில் அட்டைப்படமாக அப்புகைப்படம் வெளியிடப்பட்டு வருகிறது.
இந்நிலையில் 78 ஆவது பிறந்த நாளை கொண்டாடும் ரேனே பூரிக்கு சுவிற்சர்லாந்து புகைப்பட அமைப்பு இந்த வாழ்நாள் சாதனையாளர் விருதினை வழங்கியுள்ளது. கமரா தனது மூன்றாவது கண்ணாக செயற்படுவதாக ரேனே பூரி தனது மகிழ்ச்சியை வெளிப்படுத்தி யுள்ளார்.
சூரிச் நகரை பிறப்பிடமாகக் கொண்ட ரெனே பூரி, உலகின் பிரபலமான தலைவர்கள் பலரை நேரடியாகச் சந்தித்திருகிறார்.
தனது 13 வயதில், சூரிச்சில் வைத்து வின்ஸ்டன் சேர்ச்சிலை படம்பிடித்திருக்கிறார். லே கொர்புசியெர் இற்கு வந்திருந்த போது பிகாசாவை சந்தித்தார். சிகெரில் வைத்து, கியூப புரட்சியாளர் சேகுவா¡வை பேட்டி எடுத்தார். அதன் போது சேகுவாரா புகைப்பிடித்துக் கொண்டிருக்கும் தருணம் சட்டென பூரி கிளிக் செய்த புகைப்படமே அது.
