லிந்துலை மெராயா பாடசாலையில் மாணவர்கள் வகுப்பு பகிஷ்கரிப்பு


தலவாக்கலை- லிந்துலை, மெராயா பிரதேசத்திற்குட்பட்ட பிரபல பாடசாலையொன்றின் மாணவர்கள் இன்று வியாழக்கிழமை வகுப்பு பகிஷ்கரிப்பில் ஈடுபட்டனர்.
பாடசாலையில் பிரதான கூட்டத்தை தொடர்ந்து க.பொ.த உயர்தரம் மற்றும் தரம் 11 மாணவர்கள் இவ்வாறு வகுப்புகளுக்கு செல்லமாட்டோமென கூறி பாடசாலைக்கு வெளியில் வகுப்பு புறக்கணிப்பை மேற்கொண்டனர்.
 க.பொ.த உயர்தர மாணவர்கள் நேற்று புதன்கிழமை பாடசாலை முடிந்து செல்லும் போது பாடசாலைக்கு அண்மையில் உள்ள நகர்புறத்தில் சிலர் பாடசாலை ஆசிரியர்களையும் மாணவர்களையும் இணைத்து தவறான வார்த்தை பிரயோகங்களை பிரயோகித்ததால் மாணவர்கள் இவ்வாறு வகுப்பு புறக்கணிப்பில் ஈடுபட்டதாக பாடசாலை ஆசிரியர்கள் சிலர் தெரிவித்தனர்.
இந்நிலையில், லிந்துலை பொலிஸார் பாடசாலைக்கு வரவிழைக்கப்பட்டுள்ளதுடன், இவ்விடயம் தொடர்பில் நுவரெலியா வலயக்கல்வி பணிப்பாளர்களுக்கு அறிவிக்கப்பட்டமை குறிப்பிடத்தக்கது.

