மண்சரிவு, இயற்கை அனர்த்தங்களை முன்கூட்டியே அறிய விசேட வேலைத் திட்டம்


(மத்திய மாகாண மேலதிக குறூப் நிருபர்)
மண் சரிவு மற்றும் இயற்கை அனர்த்தங்களை முன்கூட்டியே அறிந்துகொள்ளக் கூடிய வகையில் விசேட வேலைத் திட்டமொன்றை தேசிய கட்டிட நிர்மாண ஆய்வுப் பணியகத்தின் மேற்பார்வையில் நடைமுறைப்படுத்தியிருப்பதாக பணியக இயக்குனர் ஆய்வாளர் ஆர். எம். எஸ். பண்டார தெரிவித்தார்.
மத்திய மாகாணம், தென் மாகாண மாத்தறை, காலி உள்ளிட்ட ஆறு மாவட்டங்கள் மண் சரிவு ஏற்படக்கூடிய அவதான பிரதேசங்களாக அடையாளப்படுத்தப்பட்டிருப்பதாக தே. க. நி. ஆய்வகம் தெரிவிக்கிறது.
புதிய வேலைத் திட்டத்தின் கீழ் அவதான பிரதேசங்களாக அடையாளப்படுத்தப்பட்டுள்ள இடங்களில் வாழும் வதிவாளர்களை முன்கூட்டியே எச்சரித்து மாற்று இடங்களில் குடியமர்த்துவது பற்றி அறிவுறுத்தப்படும்.
அத்துடன் மலைப் பாங்கான இடங்களில் வீடுகள் நிர்மாணித்தல் சம்பந்தமாக தேசிய நிர்மாண ஆராய்ச்சிப் பணியக ஆலோசனை களையும் வழிகாட்டல் களையும் வழங்குவதில் சட்ட ரீதியான ஏற்பாடுகளையும் உள்வாங்கவிருப்ப தாக இயக்குனர் பண்டார மேலும் தெரிவித்தார். (ஐ-ஞ)
