அன்பையும் மன்னிப்பையும் உணர்த்தி நிற்கும் உயிர்ப்புப் பெருவிழா!

இருள் ஒரு போதும் ஒளியை வெற்றிகொள்ள முடியாது. அதேபோன்று தீமையும் ஒருபோதும் நன்மையை வெற்றி கொள்ள முடியாது. இயேசு கிறிஸ் துவின் உயிர்ப்பு உண்மையின் உயி ர்ப்பு. சத்தியத்தின் உயிர்ப்பு. அந்த உண்மைக்கும் சத்தியத்துக்கும் சாட்சி பகர்தலே உயிர்ப்புப் பெரு விழா வாகும்.
&#39;வாழ்வு சாவை சாகடித்துவிட்டது. எனவேதான் ஆண்டவர் ஏற்படுத்திய நாள் இது. நாம் அக்களிப்போம் அகமகிழ்வோம்&quot; என பரிசுத்த வேதாகமத்தின் திருப்பாடல் 118.24 கூறுகிறது.
அமைதி சமாதானம், மகிழ்ச்சி ஆகியவற்றை உலகம் எதிர்பார்த்துக் காத்துக் கொண்டிருக்கின்ற வேளையில் இம்முறை உயிர்ப்புப் பெருவிழா பண்டிகைக் கொண்டாடப்படுகிறது. இயேசு கிறிஸ்துவின் உயிர்ப்பானது கிறிஸ்தவர்களுக்கு மட்டுமன்றி முழு உலக மக்களுக்கும் உரித்தானது. &#39;இயேசுகிறிஸ்துவின் உயிர்ப்பு என்பது ஊகம் அல்லது அறிவு நிலை கடந்த அனுபவ நிகழ்வுமல்ல. இந்த நிகழ்வானது வரலாற்றைக் கடந்ததாய் இடம்பெற்று நடைத்தழிக்க முடியாத ஓர் அடையாளத்தை வரலாற்றில் விட்டுச் சென்றுள்ளது.
இயேசு கிறிஸ்துவின் உயிர்ப்பின் போது அவரது கல்லறையைக் காவல் காத்த வீரர்களின் கண்களைக் கூற வைத்த ஒளியானது காலத்தையும் அண்டவெளியையும் ஊடுருவிக் கடந்து சென்ற தெய்வீக ஒளியாகு மெனவும் இது சாவு என்னும் இருளை ஒதுக்கி வைத்து இவ்வுல கிற்கு இறைவனின் நிறை மகிமை யையும் உண்மை மற்றும் நன்மைத் தனத்தையும் கொணர்ந்தது&quot; என திருத்தத்தை பரிசுத்த பாப்பரசர் தமது உயிர்ப்புப் பெரு விழா செய்தியில் குறிப்பிட்டுள்ளார்.
உலகில் மக்கள் நோய், வன்முறை மற்றும் இன்னோரன்ன துன்பங்களை யும் இழப்புக்களையும் சந்தித்து வருகின்றனர். அவர்களுக்கு இந்த உயிர்ப்பின் செய்தி அமைதியின் பாதையைத் திறந்து வைக்கிறது. உயர்ந்த கிறிஸ்து உயிரோடு, நம்மோடு நமது வாழ்வில் பயணிக்கிறார். என்ற விசுவாசமே இந்த அமைதியின் பாதையைத் துவங்கச் செய்யும். இறைவன் மீதான நம்பிக்கையின்மையி லிருந்து மீண்டு முழுமையான நம் பிக்கை விசுவாசத்தைக் கொண்டிருந் தால் நாம் நம் வாழிவில் இறைவ னைக் காணமுடியும்.
உயர்தெழுந்த இயேசு அன்று பலருக்குக் காட்சி தந்து அவர்களோடு உரையாடினார். அவர் இயேசுவின் சீடருடன் ஒருவராகிய தோமாவிடம் வந்த போது அவர் அவரை நம்ப வில்லை. அவரை இயேசு என ஏற் றுக்கொள்ளவில்லை. இயேசு அதனை உறுதிப்படுத்துவதற்காக தமது விலாவைக் காட்டுகிறார். அணிகள் தைத்த தம் காயங்களைக் காட்டுகிறார். அதன்பின்னரே தோமா நம்புகிறார்.
நாமும் இன்று தோமாக்களாகவே வாழ்கிறோம். உலக விடயங்களில் கொண்டுள்ள நம்பிக்கையை இறைவன் மீது வைக்கத் தவறுகிறோம். அதனால்தான் துன்பங்கள், பாவங்கள், அழிவுகளிலிருந்து நாம் மீள முடியாமலுள் ளோம்.
எமது அவிசுவாசம், தீய சிந்தைகள், பாவ ங்கள், சுயநலப் போக் குகள் கல்லறைகளில் புதைக்கப்பட்டு இயேசுவுடன் சேர்ந்து அவரது உயிர்ப்பில் நம்பிக்கையாகவும் விசுவாசமாகவும் உயிர்பெற வேண்டும். மன்னிப்பு , ஒப்புரவு போன்ற உயர் பண்புகள் எம் மத்தியில் நிலைக்க வேண்டும். இதனையே உயிர்ப்புப் பெருவிழா எமக்கு வலியுறுத் துகிறது.
உலகத்தையே ஆதாயமாக்கிக் கொண்டாலும் தன் ஆன்மாவை இழந்து விட்டால் ஏது பயன் என கிறிஸ்தவம் எடுத்துக் கூறுகிறது. இதனை எமது வாழ்க்கையில் நாம் சிந்திக்க வேண்டும்.
அனைத்தையும் உரிமையாக்கிக் கொண்டாலும் மனிதன் மனிதனாக வாழாமல், மனிதத் தன்மை, மனித நேயத்துடன் வாழாமையே உலகின் பல்வேறு துன்பங்களுக்கும் காரணமாககின்றன. ‘பாஸ்கு’ என்பது கடத்தல் என பொருள் படுகிறது. இந்த நிலையிலிருந்து நாம் கடக்க வேண்டும். புது மனிதனாக புதிதாக சிந்திப்பவனாக மாறவேண்டும் என்பதை இந்த உயிர்ப்புப் பெருவிழாவில் உறுதிசெய்து கொள்ளவேண்டும்.
வழமை போன்றே இம்முறை தவிக்காலத்திலும் நாம் பல ஒதுக்கல்களையும், தான தர் மங்களையும் செய்திருக்கலாம். எமது வாழ்வின் தீய பழக்கங்கள், சுபா வங்களிலிருந்து மீள வேண்டும் என்ற தீர்மானத்தை எடுத்திருக்க லாம். அவை வெறும் தவக்காலத் திற்கான ஒப்புவிப்புகளாக மட்டும் இருந்து விடக் கூடாது.
இந்தத் தீர்மானங்கள் மாற்றங் கள் எமது வாழ்வு முழுவதும் தொடர வேண்டும். எம்மிடமுள்ள கெட்ட பழக்கங்களைக் கைவிட்டு நம்மையும் நமது குடும்பதையும் சமுதாயத்தையும் அதன் விளை வுகளிலிருந்து பாதுகாக்க உறுதி எடுப்போம்.
பாவியாகிய நம்மை அன்பு செய்வதற்காகவே இயேசு கிறிஸ்து இவ்வுலகில் மனிதனாகப் பிறந்து பாடுகளை அனுபவித்து சிலுவை மரணமேற்றார். உலகை அன்பு செய்வதற்காக உலகில் அன்பு நிலைப்பதற்காக அவர் தம்மையே ஈர்ந்தார்.
நாமும் பிறரை அன்பு செய்ய வேண்டும். இன்றும் நமக்கு எதிராகச் செயற்படுபவர்களைப் பழிவாங்கும் எண்ணமே எம்மிடம் உள்ளது. மன்னிப்பது என்பது பெரும் செலவு செய்து நாம் செய்யக் கூடிய காரியம் என்று நினைத்து அதைப்பற்றி நாம் சிந்திப்பதே யில்லை. இந்த உயிர்ப்புப் பெருவிழா உறவுகளைப் புதுப் பிக்கும் பெருவிழாவும் உள்ளது. நாம் நமது எதிரிகளாக நினைப் பவர்களையும் எதிர்கொண்டு மன்னிப்போம். நமது குடும்பத்தில் நாம் வாழ்கின்ற சமூகத்தில் இத்தகைய மன்னிப்புகளுக்காக ஏற்றக் கொள்ளுதலுக்காக ஏங்குவோர் பலர் உள்ளனர். எமது மன்னிப்பு இவ்வாறான எதிர்பார்ப்புகளுக்குப் பலனாக அமையும் என்பதை மறுக்கக் கூடாது.
இயேசு உயிர்த்தெழுந்தபின் தமது சீடர்களுக்குக் காட்சி தருகின்ற போது ‘உங்களுக்குச் சமாதானம், நான் தரும் சமாதானத்தை ஒருவர் ஒருவருடன் பகிர்ந்து கொள்ளுங்கள் என்றார். உயிர்ப்புப் பெருவிழாவைக் கொண்டாடும். நாம் சமாதானத்தைப் பகிர்ந்து கொள்வோம். எமது உறவுகளுடன் உள்ள பகைமை மனஸ்தாபங்களைக் கைவிட்டு அவர்களை ஏற்று மன்னித்து இயேசு இலவசமாக அறிந்த சமாதானத்தைப் பகிர்வோம்.
நாம் மட்டும் உண்டு குடித் திருக்கின்றோம். எனினும் இக்காலங் களில் நம் மத்தியில் பெரும் கஷ் டமான வாழ்க்கை நடத்துபவர்கள் பலர் உள்ளனர். அவ்வாறானவர்களை இனங்கண்டு அவர்களுக்கு உதவுவோம். நம் ஆண்டவராகிய இயேசு கிறி ஸ்துவின் உயிர்ப்புச் செய்தியோடு நம்மிடம் உள்ளதைப் பகிர்ந்து கொள்வோம்.
நம்பிக்கையிழந்து பல்வேறு கஷ்டங் கள், துயரங்களில் மூழ்கிப் போயுள்ள வர்களைத் தூக்கிவிட முடியுமா என்று சிந்திப்போம். எம்மால் முடி ந்ததை அவர்களுக்குச் செய்வோம். யுத்தம், வறுமை சூழ்நிலைகளால் பாதிக்கப்பட்டு தமது வாழ்க்கையை மீளக்கட்டியெழுப்ப முயல்வோருக்காக செபிப்போம். 
முடிந்தளவு அவர்களுக்கு உதவுவோம். உயிர்த்த இயேசு அவர்கள் வாழ்வில் எதிர்கொள்ள வேண்டும். அவர்களும் உயிர்ப்பை அனுபவிக்க வேண்டும் என்பதற்காக இறைவனைப் பிரார்த்திப்போம்.
நம் தாய்த்திருநாட்டில் மீண்டும் நிர ந்தர சமாதானம், அமைதி நிலைக்கவும் இனம், மதம், குலம், உயர்வு, தாழ் வுகளுக்கப்பால் சகலரும் சகோதரத்துவத் துடன் வாழக் கூடிய ஒற்றுமைச் சூழல் உருவாக உயிர்த்த நம் ஆண்டவர் இயேசு கிறிஸ்துவின் அருள் வரங்க ளைக் கேட்டு நிற்போம். அனைவருக் கும் உயிர்ப்புப் பெருவிழா வாழ்த் துக்கள் உரித்தாகட்டும்.
