மத்திய மாகாண பாடசாலைகளில் ஆங்கிலமொழி விருத்திக்கென41 பாடசாலைகளுக்கு அவசியமான உபகரணங்கள்


(பூஜாபிட்டிய தினகரன் நிருபர்)
மாணவர்களின் ஆங்கில மொழி விருத்தி வேலைத் திட்டத்தின் கீழ் ஆங்கில மொழிப் பயிற்சி நெறியினை மத்திய மாகாண பாடசாலைகளில் நடைமுறைப்படுத்துவதற்கான நடவடிக்கைகள் மேற்கொள்ளப்பட்டு வருவதாக மத்திய மாகாண கல்விப் பணிப்பாளர் எச். எம். விஜயசிரி ஹேரத் தெரிவித்தார்.
வாழ்வாதாரத்துக்கான ஆங்கில மொழி பயிற்சி நெறி நிதி ஒதுக்கீட்டின் கீழ் இதற்கான நிதி வழங்கப்படவுள்ளதுடன் இந்நிதி ஒதுக்கீட்டின் மூலம் மத்திய மாகாணத்தை சேர்ந்த 41 பாடசாலைகளுக்கு தேவையான உபகரணங்களும் வழங்கப்படவுள்ளன.
இவ்வேலைத் திட்டத்தின் கீழ் தெரிவு செய்யப்பட்ட பாடசாலைகளுக்கு கணனிகள், கணனி அச்சு இயந்திரம், பென் டிரைவ், டிஜிட்டல் புகைப்படக்கருவி, அலுமாரி, கதிரை, மேசை, வெள்ளை போட் போன்ற உபகரணங்களும் விநியோகிக்கப்படவுள்ளன. (ஐ-ஞ)
