ஹட்டனில் வாகனங்களின்தரம் குறித்து திடீர் பரிசோதனை

(கொட்டகலை குறூப் நிருபர்)
ஹட்டன் பொலிஸ் அதிகாரத்திற்குட்பட்ட பிரதேசத்தின் பிரதான பாடசாலைகளுக்கு பாடசாலை பிள்ளைகளை ஏற்றிச் செல்லும் வாடகைக்கு வேன், பஸ் வண்டி மற்றும் வீதிகளில் பயணிக்கும் சகல வாகனங்களும் நுவரெலியா வாகன பரிசோதகர் ஜே. டி. எஸ். அசோக சந்தராஜ்வினால் ஹட்டன் நகரில் திடீர் பரிசோதனை மேற்கொள்ளப்பட்டது.
போக்குவரத்து சேவை நியாயமுறையில் நடாத்தப்பட்டு செல்லாமை குறித்து பொது மக்களிடமிருந்து முறைப்பாடுகளைத் தொடர்ந்து இத் திடீர் சுற்றிவளைப்பு ஹட்டன் பொலிஸாரின் ஒத்துழைப்புடன் மேற்கொள்ளப்பட்டது. வாகன கட்டுப்பாட்டு மசோதாவின் 198 ஆவது சரத்தின் கீழ் வாகனமொன்றிற்கு கட்டாயமாக இருக்க வேண்டிய அம்சங்கள் குறித்து இங்கு பரிசோதனைக்குட்படுத்தப்பட்டதாகவும் தெரிவித்த வாகன பரிசோதகரான அசோக சந்தராஜா இந்த சமயம் 15 க்கு மேற்பட்ட வாகனங்கள் குறைபாடுகளுடன் பயணித்துள்ளதாகவும் தெரிவித்தார். 14 நாட்களுக்குள் அக்குறைபாடுகளை நிவர்த்தி செய்ய வேண்டுமென உத்தரவிடப்பட்டது. (ஐ-ஞ)
