சுகாதார சேவை தொழிலாளர்களின் பெயர் சுகாதார உதவியாளர்கள் என மாற்றம்


(திருகோணமலை தினகரன்)
அரச வைத்தியசாலைகளில் பணியாற்றும் சுகாதார சேவை தொழிலாளர்களின் சேவைப் பெயர், ‘சுகாதார சேவை உதவியாளர்’ என மாற்றப்பட்டுள்ளதாக சுகாதார துறை அமைச்சர் மைத்திரிபால சிறிசேன கிழக்கு மாகாண சுகாதாரத் துறை அமைச்சிற்கு அறிவித்துள்ளார்.
வைத்தியசாலைகளில் பணியாற்றும் சுகாதார சேவை தொழிலாளர்கள் தமது தொழில் கெளரவத்தை கருத்தில் கொண்டு தமது சேவைப் பெயரை ‘சுகாதார சேவை உதவியாளர்’ என மாற்ற வேண்டும் என்று மிக நீண்ட காலமாக தம்மிடம் கோரிக்கை விடுத்து வந்தனர் என்றும், இதே கோரிக்கையை பல சுகாதாரத் துறை தொழிற் சங்கங்களும் தம்மிடம் விடுத்தன என்றும், அவர்களது கோரிக்கையை ஏற்று தாம் அமைச்சரவைக்கு சமர்ப்பித்த விசேட பத்திரத்தின்படி அமைச்சரவை இதற்கான அனுமதியை வழங்கியது என்றும் அமைச்சர் மைத்திரிபால சிறிசேன குறிப்பிட்டுள்ளார்.
புதிய சுகாதாரத் துறை தீர்மானத்தின் படி 2011.06.17 முதல் அமுலுக்கு வரும் வகையில் இப் புதிய பெயர் அமுல்படுத்தப்படல் வேண்டும் என சுற்றறிக்கையில் தெரிவிக்கப்பட்டுள்ளது. புதிய தீர்மானத்தின்படி கிழக்கு மாகாணத்தில் பணிபுரியும் மருத்துவமனைப் பணியாளர்கள் நன்மையடைய உள்ளனர் என்றும், இத்தீர்மானத்தை மேற்கொண்ட சுகாதாரத் துறை அமைச்சரிற்கு கிழக்கு மாகாணத்தின் சார்பில் தாம் நன்றி தெரிவிப்பதாகவும் கிழக்கு மாகாண சுகாதாரத் துறை அமைச்சர் எம். எஸ். சுபைர் கூறியுள்ளார். (ஐ)
