


வந்தாறு மூலை
எவருக்கேனும் உடலில் ஏதாவது விபத்து திவிவியிளிரினிஹி நிகழ்ந்தால் அவருக்கு வேண்டிய சிகிச் சையை மேற்கொள்வதற்கு மருத்துவர் வருவதற்கு நேரமாகலாம், அல்லது வைத்தியசாலைக்கு கொண்டு செல்ல வாகன வசதி இல்லாமல் தாமதம் ஏற்படலாம், அதற்குள் நோயாளி மிகுந்த வேதனையைத் தாங்கிக் கொள்ள முடியாமல் துடிதுடித்துக் கொண்டிருப்பார். இத்தருணத்தில் அவருக்கு ஏதேனும் உதவி செய்யா விட்டால் உயிருக்கு ஆபத்து உண்டாக லாம். ஆதலினால் விபத்து நேர்ந்த கையோடு மருந்துவ உதவி மேற்கொள்வது இன்றியமையாதது. அந்த உதவியே முதல் உதவி (பியிஞிஷிஹி தியிளி) எனப்படுகின்றது.
முதல் உதவி செய்ய விரும்புவோர் கவனிக்க வேண்டிய பொது விதிகள் பற்றியும் விபத்துக்கள் நோய்களின் தன்மைகள் தொடர்பாகவும் விரிவாக ஆராய்வது இங்கு உசிதமாகும்.
முதலுதவி செய்வோர் பதற்றப் படக்கூடாது. சாதாரண அமைதியைக் கடைப்பிடிக்க வேண்டும். அதேவேளை விபத்து நடந்த உடனேயே வைத்தியருக்கு சொல்லி அனுப்ப வேண்டும். மருத்துவர் இல்லாத சந்தர்ப்பத்தில் நோயாளியை ஆஸ்பத்திரிக்கு கொண்டு செல்ல வாகன வசதியை ஏற்படுத்த வேண்டும். இரத்தம் பெருகுமானால் முதலில் அதனைக் கவனிக்க வேண்டும். பாதிக்கப்பட்டவருக்கு அதிர்ச்சி உண்டாகாமல் இருப்பதற்காக குளிர் தாக்காமல் பாதுகாக்க வேண்டும். ஏற்பட்ட விபத்து எது என்று தெரிந்து கொண்டபின் தக்க சிகிச்சை இதுவென்று தீர்மானிக்க வேண்டும்.
நோயாளி நன்றாக மூச்சு விடுமாறு செய்ய வேண்டும். மூச்சு நின்றுவிட்டிருந்தால் முதலுதவி மூலம் மீண்டும் மூச்சு விடுவதற்கு வேண்டிய செயற்பாடுகளை உடனே மேற்கொள்ள வேண்டும். பாதிப்பிற்குள்ளானவர் இதமான விதத்தில் உட்காரவோ, படுக்கவோ ஒழுங்கு செய்ய வேண்டும். பலர் பணிபுரியும் காரியாலயங்கள், நிறுவனங்கள், தொழிற்சாலை போன்றவற்றில் முதலுதவிப் பெட்டி ஒன்று இருக்கும். இந்தப் பெட்டி முதல் உதவி மேற்கொள்ளத் தெரிந்தவர்கள் பொறுப்பில் இருத்தல் அவசியம் ஆகும். முதலுதவி பெட்டியில் முதலுதவி தொடர்பான புத்தகமொன்றுடன் மருந்து வகைகளும் காயங்களுக்கு மருந்து கட்டும் பொருட்களும் தவறாது வைத்துக் கொள்ள வேண்டும். இனி விபத்துக்களினால் உண்டாகும் காயங்கள் பற்றியும் அதற்கு மேற்கொள்ளப்பட வேண்டிய முதலுதவியையும் நன்கு தெரிந்து கொள்வோம்.
துரதிர்ஷ்ட வசமாக வீதி விபத்துக்கள் ஏற்பட நிறைய வாய்ப்புக்கள் உண்டாகின்றன. வயிற்றில் ஏற்படும் காயங்கள் அபாயகரமானவைகளாகும். இதனால் வயிறு கிழிந்து குடல் வெளியே பிதுங்கினால் சுத்தமான துணியை நகச்சூட்டு நீரில் வைத்து பிழிந்த பின் காயத்தின் மீதும் அதனைச் சுற்றிலும் மூடிவைத்து விட்டு நோயாளிக்கு குளிர் தாக்காமல் செய்ய வேண்டும். முழங்காலுக்கு அடியிலும் தலை, தோள்களுக்கு அடியிலும் தலையணை வைத்தல் வேண்டும். உண்ணவோ, குடிக்கவோ எதுவும் கொடுத்தல் ஆகாது. சில வேளைகளில் உள்ளுறுப்பு, குடலில் ஒருபகுதி வயிற்றுக்குள்ளேயே சுருண்டு விடலாம். அப்போது வீக்கமும், வலியும் உண்டாகும். வயிற்றில் ஏற்பட்ட விபத்து அபாயகரமானதால் உடடினயாகவே மருத்துவ மனைக்கு கொண்டு செல்ல வேண்டும்.
காயம் பட்டு இரத்தம் வடிவதற்கு முதல் உதவி செய்ய விரும்புவர்களுக்கு இரத்த ஓட்டத்தைப் பற்றியும், இரத்தம் ஓடும் தமனிகள், இரத்தக் குழாய்கள் பற்றியும் ஓரளவு தெரிந்திருத்தல் வேண்டும். தமனியிலிருந்து இரத்தம் வடிதல் அபாயகரமானது. காலதாமதமின்றி சிகிச்சை மேற்கொள்வது அவசியமாகும். காயப்பட்ட தமனி தோலின் அருகில் இருந்தால் குருதி குபுகுபு என்று பாயும். நோயாளியைப் படுக்க வைக்க வேண்டும். அதுவே நல்லது. எலும்பு முறிவு இல்லாதிருந்தால் இரத்தம் வடியும் உறுப்பை உயர்த்தி வைத்தால் இரத்தம் வடிவது குறையும். நுரையீரலிலிருந்தும் இரைப்பையிலிருந்தும் இரத்தம் வடிவதுண்டு. நுரையீரலிலிருந்து இரத்தம் வடிதல் இடம்பெறும் வேளையில், நோயாளி இருமி குருதியைத் துப்புவார். இரத்தம் அதிகம் சிவப்பாகவும், நுரை போன்றும் தென்படலாம். நுரையீரலிலிருந்து இரத்தம் வடிவதற்கு இரு காரணங்களைக் கூறலாம். ஒன்று கசரோகம் மற்றியது கத்தியாலோ குண்டாலோ நெஞ்சுப் பகுதி தாக்குதலுக்கு உள்ளாகினால் நுரையீரலில் காயம் உண்டாகலாம். இது மிகவும் அபாயமான நிலைமை யாகும். இரண்டில் எது காரணமாயினும் நோயாளியை மல்லாந்து படுக்க வைத்து ஆடாமல் அசையாமல் பார்த்துக் கொண்டு உடையை நெகிழ்த்தல் வேண்டும். காற்று ஓட்டம் நன்றாக நிகழச் செய்ய வேண்டும். தாமதியாது மருத்துவரிடம் கொண்டு செல்லப்பட வேண்டும்.
இரைப்பையிலிருந்து இரத்தம் வடியும் வேளையில் நோயாளி குருதியை வாந்தி எடுப்பார். அதற்கு இரு காரணிகளைக் கூறலாம். ஒன்று இரைப்பையில் புண் அல்லது புற்று உண்டாதல். இரண்டாவது முன்னர் குறிப்பிட்டதைப் போன்று கத்தி அல்லது குண்டுத் தாக்கம் என்பவைக ளாகும். வாந்தி எடுக்கும் குருதியுடன் உணவுப் பொருள்களும் இருக்குமாதலால் குருதி கோப்பி நிறமாயிருக்கும் நோயாளியை மருத்துவர் வரும் வரை அசையாமல் படுத்திருக்கச் செய்ய வேண்டும். குளிர்ந்த நீரில் துணியை நனைத்துப் பிழிந்து இரைப்பையின் மீது போட்டு வைக்க வேண்டும். உடலின் உள்ளுறுப்புக்களுக்கு சிதைவு ஏற்பட்டு அதனால் இரத்தம் வடிவதுண்டு. இது நேர்ந்தால் மயக்கம் உண்டாகும். முகம் வெளுக்கும், அதிக தாகம் எடுக்கும், நாடி விழும், அலட்டுதல் உண்டாகும், மூச்சுத் திணறும். இதுவும் ஆபத்தான நிலைமை.
ஒருவர் சிறுகச் சிறுக நஞ்சு உண்ண நேர்ந்து, உடம்பில் நச்சுத்தன்மை உண் டானால் அதற்கு முதலுதவி மேற்கொள்ள இயலாது. ஒருவர் அதிக அளவில் நஞ்சை உண்ண நேர்ந்தால் உடனே முதல் உதவி கொடுக்க வேண்டும். இப்படி உண்பது சில வேளைகளில் தற்செயலாக நேரலாம். அல்லது தற்கொலை முயற்சியாகவும் இருக்கலாம். மேலும் பிறரைக் கொலை செய்ய முயலுவதாலோ நேரலாம். உணவோ, பானமோ உட்கொண்டதும் திடீரென்று நோய்கண்டால் அல்லது உதட்டில் தீப்புண் தோற்றத்துடன் மூர்ச்சை ஏற்பட்டால் அல்லது நோயாளிக்கு அருகில் சிறு போத்தல் காணப்பட்டால் நஞ்சு உண்டதாக சந்தேகப்படலாம்.
உடனே உட்கொண்டது எத்தகைய நஞ்சு என்று கண்டு பிடித்தாக வேண்டும். உடனடியாக ஆஸ்பத்திரிக்கு கொண்டு செல்ல வேண்டிய ஒழுங்குகளை மேற்கொள்வது அவசியம். மூச்சு நின்றிருந்தால் செயற்கை முறையில் மூச்சு உண்டாகச் செய்ய வேண்டும். மேலும் நஞ்சுள்ள பாத்திரத்தைப் பக்குவப்படுத்தி மருத்துவரிடம் காண்பிக்க வேண்டும். நோயாளி நினைவுடன் இருந்தால், விழுங்க முடியுமானால் வாயில் தீப்புண்ணோ, வெடிப்போ இல்லாவிட்டால் வாந்தி எடுக்கச் செய்தல் வேண்டும். இதற்காக விரலைக் கொண்டோ இறகைக் கொண்டோ தொண்டையைத் தொடலாம். அரைக்கோப்பை வெந்நீரில் உப்பு நிறையப் போட்டு குடிக்கக் கொடுக்கலாம். வாந்தி தொடங்கும் வரை ஐந்து நிமிடங்களுக்கு இதனைத் தொடரலாம். எத்தகைய நஞ்சு என்று தெரியாவிட்டால் பாலையாவது அல்லது பாலிலோ நீரிலோ முட்டையைச் சேர்த்தாவது கொடுக்கலாம். கடும் தேனீரும் உகந்தது. நஞ்சுக்கேற்ற முறி மருந்தை கொடுக்கலாம். நான்கு வகையான நஞ்சுகள் உள்ளன. அவையாவன ஒன்று அரிப்பன இரண்டு எரிவன மூன்று மயக்கிகள் நான்காவது பெருமயக்கிகள் என்பனவாகும்.
