9 ஆண்டுகளாக காவிரி நீர் ஆணையத்தை கூட்டாததுஏன்? மத்திய அரசுக்கு உச்ச நீதிமன்றம் கேள்வி


கர்நாடக அரசு காவிரியில் தண்ணீர் திறந்து விடாததால் காவிரி நதி நீர் ஆணையத்தை உடனே கூட்ட மத்திய அரசுக்கு உத்தரவிடக் கோரி சுப்ரீம் கோர்ட்டில் தமிழக அரசு வழக்கு தொடர்ந்தது. 
இந்த வழக்கு இன்று விசாரணைக்கு வந்தது. அப்போது நீதிபதிகள் மத்திய அரசுக்கு சரமாரி கேள்விகள் கேட்டனர். காவிரி நதி நீர் ஆணையத்தை 9 ஆண்டுகளாக கூட்டாதது ஏன்? இந்த வழக்கில் மத்திய அரசு சார்பில் மூத்த வக்கீல் ஆஜர் ஆகாதது ஏன் என்றும் நீதிபதிகள் கேள்வி விடுத்தனர். இது பற்றி 10 நாட்களில் மத்திய அரசு பதில் அளிக்க வேண்டும் என்றும் நீதிபதிகள் உத்தரவிட்டனர்.
மேலும் கர்நாடக அரசுக்கு நோட்டீசு அனுப்பவும் நீதிபதிகள் உத்தரவிட்டனர். வழக்கு விசாரணை வருகிற செப்டெம்பர் 3 ஆம் திகதிக்கு தள்ளி வைக்கப்படடது.
