சேது சமுத்திர திட்டம் மீண்டும் ஆய்வு ; 
விரைவில் அறிக்கை வெளியீடு



நீதிமன்றம் அறிவுறுத்தியபடி, மாற்றுப்பாதை ஆய்வுப் பணிகள் மேற்கொள்ளப்பட்டன. ஓராண்டுக்கு மேல் நடந்த பணிகள் சில மாதங்களுக்கு முன் நிறைவுபெற்று, அதற்கான உபகரணங்களும் கொண்டு செல்லப்பட்டன. இன்றுவரை, முடிந்த ஆய்வுக்கான அறிக்கைகள் வெளியிடவில்லை. இந்நிலையில் மீண்டும், சேது சமுத்திர திட்டம் குறித்து ஆய்வுப் பணியை ஒரு நாள் மட்டும் மேற்கொண்டனர். கோடை வெயிலில் கடல் அலையின் வேகம் குறித்து கணக்கு எடுத்தனர். 
அதிகாரி ஒருவர் கூறுகையில், ‘திட்ட அதிகாரிகள் மட்டுமே பங்கேற்றதால், அதன் விவரங்கள் தெரியவில்லை’ என்றார். அனைத்து ஆய்வுகளும் நிறைவு பெற்ற நிலையில் பச்சேரி குரு விரைவில் மாற்றுப் பாதை ஆய்வுப் பணிக்கான அறிக்கையை உயர் நீதிமன்றத்தில் ஒப்படைக்க உள்ளது. 
இதைத் தொடர்ந்து, புதிய பாதையில் திட்டம் அமையுமா அல்லது மீண்டும் மாற்றுப் பாதை ஆய்வுப் பணிகள் மேற்கொள்ளப்படுமா என்பது தெரிய வரும். இது ஒருபுறமிருக்க ஆய்வுகள் முடிந்த நிலையில் மீண்டும் ஆய்வு நடத்திச் சென்றிருப்பதால் அறிக்கை வெளியாக தாமதம் ஏற்படுமோ என்ற சந்தேகமும் எழுந்துள்ளது.
