களக்காடுகோவிலில் மூலவரை 
தரிசனம் செய்த சூரிய ஒளி


சங்கரன்கோவில், களக்காடு கோவில்களில் சூரிய ஒளி மூலவர் மீது பட்டு தரிசனம் செய்த காட்சியை பக்தர்கள் கண்டு களித்தனர். 
திருநெல்வேலி மாவட்டம் சங்கரன் கோவிலில் உள்ள சங்கரநாராயணன் சுவாமி கோவில் மற்றும் களக்காட்டில் அமைந்துள்ள சத்தியவாகீஸ்வரர் கோவில்கள் பழமையான கட்டட கலைக்கு சான்றளிப்பவை. 
ஆண்டுதோறும் மார்ச் மற்றும் செப்டம்பர் மாதங்களில் 20ம் திகதி தொடங்கி 22ம் திகதி வரை அதிகாலையில் சூரிய உதயத்தின் போது, சூரிய ஒளி நேராக மூலவர் விக்கிரம் மீது படும். 
இதனால், சூரியனே நேரடியாக மூலவரை தரிசிக்கிறார் என்பது பக்தர்களின் நம்பிக்கை. இந்த நிகழ்வு நேற்று முன்தினம் சங்கரன் கோவில், களக்காடு கோவில்களில் நடந்தது. இதைக் காண ஏராளமான பக்தர்கள் திரண்டனர்.
