&#39;&#39; நீ செய்யும் செயல்களுக்கு நீயே பொறுப்பாவாய்&#39;&#39;


னித அகுஸ்தினார் வட ஆபிரிக்காவில் தகாஸ்தே என்னும் இடத்தில் 354ம் ஆண்டு பிறந்தார். இவர் தமது உயர் கல்வியைக் கற்க இவரின் பெற்றோர் இவரைக் கார்த்தேஜ் நகருக்கு அனுப்பினர்.
தாய் மோனிக்கா இவரை நல்வழிப்படுத்த எடுத்த முயற்சிகளுக்கு நேர்மாறாக சிற்றின்பத்திலும் மனிக்கேயம் என்ற தப்பறையான கொள்கையிலும் ஊறிப்போயிருந்தார். இவரது தாயின் மன்றாட்டின் வெற்றியால் இவர் மனந்திரும்பினார்.
சரோ இலத்தீன் மொழியில் எழுதிய “ஹோர்டென்சியஸ்” என்ற நூலைத் தமது 19 வயதிலேயே ஆவலுடன் கற்றார். அப்போதிருந்தே அவருக்கு உண்மை ஞானத்தைப் பருகிக்கொண்டு இருக்க வேண்டுமென்ற ஆவல் ஏற்பட்டது. இந்நிலையில் மறைநூலையும் கற்றார். ஆனால் அதில் அவ்வளவு ஈடுபாடு ஏற்படவில்லை.
தகாஸ்தே, கார்த்தேஜ், உரோமை, மிலான் ஆகிய நகரங்களுக்குச் சென்று உயர்ந்த கலைகளைக் கற்றார். பின்னர் மிலான் நகரில் புனித அப்புரோசிரியாரின் அன்பு அரவணைப்புக்குள் வந்துசேர்ந்தார். அவரது இனிய மறையுரை அகுஸ்தினைக் கொஞ்சங் கொஞ்சமாகக் கவர்ந்தது. மறைநூலை மீண்டும் படித்தார்.
இந்நிலையில் இவர் “ஆண்டவரே, எனக்குக் கற்பு என்னும் புண்ணியத்தைத் தாரும்: ஆனால் சிறிது காலம் தாழ்த்தி” என்ற ஒரு வேடிக்கையான மன்றாட்டை எழுப்பியதாக இவரே எழுதி உள்ளார்.
அப்போதுதான் ஒரு நாள் தனது இல்லத்தில் இவர் தனிமையாக அமர்ந்திருந்தார். சிறுவன் ஒருவன் தோன்றி “எடுத்துப் படி” என்று மூன்று முறை சொல்லிவிட்டு மறைந்தான். அருகிலிருந்த மறைநூலை எடுத்தார். படித்தார். “இரவு முடியப்போகிறது: பகல் அண்மையிலுள்ளது. 
ஆகவே இருளின் ஆட்சிக்குரிய செயல்களைக் களைந்துவிட்டு ஒளியின் ஆட்சிக்குரிய படைக்கலங்களை அணிந்துகொள்வோமாக” (உரோ 13:12) என்ற பகுதியைப் படித்ததும் எழுந்தார்.சிந்தித்தவாறே அம்பரோசியாரைத் தேடிச் சென்றார். அவரின் திரு வடிகளில் வீழ்ந்தார். இறைவன் இவரது தீச்செயல்களை மன்னிக்க வேண்டுமெனக் கேட்டுக்கொண்டார். 
தனது 32ஆவது வயதில் முற்றிலும் மனம் மாறியவராய் திருநீராட்டுப் பெற்றார். 4 ஆண்டுகளுக்குப் பின் குருவாகத் திருநிலைப்படுத்தப்பட்டார். 42வது வயதில் கிபபோ நகரின் ஆயராக உயர்த்தப்பெற்றார்.துறவற வாழ்க்கையை விரும்பிய பலரையும் சேர்த்து ஒரு சபையையும் நிறுவினார். 
“உன் வாழ்க்கையில், நீ புரியும் செயல்களுக்கு நீயே முழுப்பொறுப்பையும் ஏற்றுக்கொள்ள வேண்டும். நீ புரியும் செயல்களுக்கு அலகையோ அடுத்தவர்களோ பொறுப்பல்லர். எனவே கண்ணியமாக நடந்து உனது ஆன்மாவை இறை உதவியுடன் மீட்டுக்கொள்” என்பதே அகுஸ்தீன் உலக மக்களுக்குக் கற்றுத்தரும் பாடம்.இவரின் திருவிழா ஆவணி மாதம் 28ம் திகதி கொண்டாடப்படுகின்றது. 

