சிறந்த உணவு அவுஸ்திரேலியா 2011இலங்கையிலிருந்து 10 ஏற்றுமதியாளர் பங்கேற்பு



இவ்வாண்டு செப்ரம்பர் 05 முதல் 08 வரை அவுஸ்திரேலியா சிட்னி நகரில் நடைபெறும் சிறந்த உணவு அவுஸ்திரேலியா 2011 சர்வதேச சந்தையும் கண்காட்சியும் கலந்துகொள்ள இலங்கையிலிருந்து 10 ஏற்றுமதியாளர்கள், உற்பத்தியாளர்கள், உணவுப் பொருட்களை பதனிடுவோர் என்போரைத் தெரிவு செய்ய இலங்கை ஏற்றுமதி அபிவிருத்தி சபை அவுஸ்திரேலியாவிலுள்ள இலங்கை தூதுவராலயத்தின் அனுசரணையோடு நடவடிக்கைகளை மேற்கொண்டு வருகிறது. தனிடப்பட்ட மற்றும் உறைந்துபோன பழங்கள், மரக்கறி வகைகள், வற்றலாக்கப்பட்ட மற்றும் கெடாமல் பாதுகாக்கப் பட்ட பழங்களும் மரக்கறி வகைகளும் பழப்பாகு, பழச்சாறு, போத்தல் மற்றும் தகரத்தில் அடைக்கப்பட்ட பழங்களும், மரக்கறிகளும் தெங்குப் பொருட்கள், பொதி செய் தேயிலை, மதுபானங்கள், மூலிகைப் பொருட்கள், மூலிகைப் பானங்கள், வாசனைத் திரவியங்களும், வாசனைத்திரவிய கலப்பு மருந்துகளும், பதப்படுத்தப்பட்ட வெகுமதி பொட்டலங்கள், தானியங்களும், தானியம் சார்ந்த உணவுகளும் காட்சிப் படுத்தப் படவுள்ளன.
இச்சந்தையில் இலங்கையர் கலந்து கொள்வதன் மூலம் சர்வதேச சந்தையில் தமது பொருட்களை இலகுவாகச் சந்தைப்படுத்தும் வாய்ப்புகள் உருவாகும். பிரதியாண்டும் நடைபெறும் இப்பாரிய உணவுச் சந்தைக்கு உலகின் பல பகுதிகளிலிருந்தும் கொள்வனவாளர்கள் வருகை தருவது குறிப்பிடத்தக்கது.
